title: হারম্যান হলারিথ

text: হলারিথ নিউ ইয়র্ক অঙ্গরাজ্যের বাফেলো শহরে জার্মান পিতা-মাতার ঘরে জন্ম নেন। সিটি কলেজ অফ নিউ ইয়র্ক এবং কলাম্বিয়া ইউনিভার্সিটি স্কুল অফ মাইন্‌স-এ পড়াশোনা করেন ও মাইনিং বা খনন প্রকৌশলী হিসেবে স্নাতক হন। ১৮৯০-এ কলাম্বিয়া বিশ্ববিদ্যালয় থেকে পিএইচডি লাভ করেন। ১৯২৯ সালে হার্ট অ্যাটাকে মারা যান।


title: হারম্যান হলারিথ

text: পড়াশোনা শেষ করে তিনি মার্কিন আদম শুমারি দফতরে চাকরি পান। পরবর্তীকালে ম্যাসাচুসেটস ইন্সটিটিউট অফ টেকনলজিতে শিক্ষক হিসেবে যোগ দেন।


title: হারম্যান হলারিথ

text: তাঁর শ্যালক রেশম-বোনার ব্যবসায় জড়িত ছিলেন এবং তার কাছ থেকেই তিনি জাকার তাঁত (Jacquard loom)-এর কথা শোনেন। তাঁতটিতে কার্ডের ভেতরে ফুটো করে রেশম বুননের জটিল নকশাগুলি প্রোগ্রাম করা হত। এর থেকেই পরে ট্রেন টিকেটের পাঞ্চ ছবির চলন শুরু হয়, যাতে যাত্রীর বিভিন্ন বৈশিষ্ট্য (যেমন উচ্চতা ও চুলের রঙ) কন্ডাকটর টিকেটের কোণায় পাঞ্চ করে রাখতে পারতেন। এইসব উদাহরণ দেখে হলারিথ ঠিক করলেন যে আদমশুমারির তথ্য সংগ্রহকারীরাও একই পদ্ধতি প্রয়োগ করতে পারেন। তাঁরা পাঞ্চ কার্ডে তথ্য সংগ্রহ করবেন এবং পরে এই কার্ডগুলি পরে জাকার তাঁতের অনুসরণে তৈরি করা একটি যন্ত্র দিয়ে সুবিন্যস্ত করে নেয়া হবে। ; এই উদ্ভাবনটির নতুনত্ব ছিল এই যে এক কার্ডেই কোন ব্যক্তির সমস্ত তথ্য পাওয়া যেত এবং কার্ডের ফুটোগুলি যান্ত্রিকভাবে নয়, বরং বৈদ্যুতিকভাবে অনুধাবন করা হত।


title: হারম্যান হলারিথ

text: ১৯১১ সালে হলারিথের প্রতিষ্ঠান আরও দুটি কোম্পানির সাথে মিলে কম্পিউটিং ট্যাবুলেটিং রেকর্ডিং কর্পোরেশন গঠন করে। পরে ১৯২৪ সালে টমাস জে ওয়াটসনের সভাপতিত্বে কোম্পানিটির নাম বদল করে রাখা হয় আইবিএম।


title: বিসিপিএল

text: বিসিপিএল (BCPL বা Basic Combined Programming Language) একটি প্রোগ্রামিং ভাষা। মার্টিন রিচার্ড্‌স ক্যামব্রিজ বিশ্ববিদ্যালয়ে ১৯৬৬ সালে এটি ডিজাইন করেন।


title: বিসিপিএল

text: বিসিপিএল মূলত অন্যান্য ভাষার জন্য কম্পাইলার তৈরি করার জন্য সৃষ্টি করা হয়েছিল; এখন আর এটি ব্যবহার করা হয় না। ডেনিস রিচির জনপ্রিয় সি প্রোগ্রামিং ভাষা বিসিপিএল-এরই উত্তরসূরী। বিসিপিএল-এই প্রথম দ্বিতীয় বন্ধনী (Curly bracket) ব্যবহৃত হয়। এর আগে একই কাজের জন্য $( ও $) ব্যবহার করা হত।


title: বিসিপিএল

text: ভাষাটি পরিচ্ছন্ন, শক্তিশালী ও বহনযোগ্য। তাই এটির জন্য খুব সহজেই ছোট ও সরল কম্পাইলার লেখা যেত। বলা হয় এর কিছু কিছু কম্পাইলার মাত্র ১৬ কিলোবাইট আকারের ছিল। রিচার্ডস নিজে বিসিপিএল ভাষাতেই ভাষাটির জন্য একটি কম্পাইলার লেখেন এবং এটি সহজেই বহনযোগ্য ছিল সিস্টেম বুট প্রোগ্রাম লেখার জন্য বিসিপিএল কম্পাইলার তাই একটি জনপ্রিয় পছন্দ ছিল। কম্পাইলারটি বহনযোগ্য হবার পেছনে কারণ ছিল এর গঠন। এর সম্মুখ ভাগ সোর্স কোড পার্স করত এবং একটি ভার্চুয়াল মেশিনের জন্য ও-কোড তৈরি করত। আর পেছনের ভাগ ও-কোডটি ইনপুট নিয়ে লক্ষ্য যন্ত্রের জন্য যান্ত্রিক কোড তৈরি করত। নতুন স্থাপত্যের মেশিনের জন্য কম্পাইলারটির মাত্র ১/৫ অংশে পরিবর্তন করার দরকার পড়ত, যা ২ থেকে ৫ মাসেই করা যেত। প্যাসকাল ও জাভাতেও পরবর্তীকালে এই কৌশল প্রয়োগ করা হয়, কিন্তু বিসিপিএল কম্পাইলারই ছিল ভার্চুয়াল মেশিন ব্যবহারকারী প্রথম কম্পাইলার।


title: বিসিপিএল

text: বিসিপিএল-এর দর্শন "BCPL, the language and its compiler" বইতে এভাবে দেয়া আছে:


title: বিসিপিএল

text: বিসিপিএল-এর ডিজাইন দর্শন বি প্রোগ্রামিং ভাষা ও পরবর্তীকালে এর সূত্র ধরে সি প্রোগ্রামিং ভাষা-র ওপর বড় প্রভাব ফেলে।


title: পল অ্যালেন

text: পল গার্ডনার অ্যালেন () (জন্ম ২১শে জানুয়ারি, ১৯৫৩, সিয়াটল, ওয়াশিংটন - মৃত্যু: ১৫ অক্টোবর, ২০১৮) একজন মার্কিন উদ্যোক্তা যিনি বিল গেটসের সাথে মিলে মাইক্রোসফট কোম্পানি গঠন করেন। ২০০৭ সালের তথ্য অনুযায়ী "ফোর্ব্‌স" ম্যাগাজিনের মতে তিনি বিশ্বের সবচেয়ে ধনী মানুষদের মধ্যে ১৯তম।


title: পল অ্যালেন

text: অ্যালেন গেটসের সাথে মিলে ১৯৭৫ সালে নিউ মেক্সিকোর অ্যালবাকের্কিতে মাইক্রোসফট গঠন করেন এবং বেসিক প্রোগ্রামিং ভাষার ইন্টারপ্রেটার বিক্রির মাধ্যমে ব্যবসা শুরু করেন। ১৯৮০ সালে অ্যালেনের নেতৃত্বে মাইক্রোসফট ৫০,০০০ ডলারে কিউডস নামের অপারেটিং সিস্টেম কিনে নেয়। আইবিএম-এর বেঁধে দেয়া সময়সীমার মধ্যে একেবারে শূন্য থেকে কোন অপারেটিং সিস্টেম তৈরি করা গেটস ও অ্যালেন সম্ভবপর বলে মনে করেননি। তাই তারা সম্পূর্ণ কর্মক্ষম কিউডস কেনার সিদ্ধান্ত নেন এবং সেটির কোডের ওপর কিছু পরিবর্তন সাধন করে আইবিএম-এর চাহিদা পূরণ করেন। মাইক্রোসফটের এই প্রোগ্রামটিই পরবর্তীকালে আইবিএম-এর নতুন পিসিগুলোর অপারেটিং সিস্টেম হিসেবে নির্বাচিত হয় এবং ভবিষ্যতে মাইক্রোসফটের প্রসারের ভিত্তি হিসেবে কাজ করে।


title: পল অ্যালেন

text: ২০০০ সালের নভেম্বর মাসে অ্যালেন মাইক্রোসফটের বোর্ড থেকে পদত্যাগ করেন। এরপর তিনি মাইক্রোসফটের ৬৮ মিলিয়ন শেয়ার বেচে দেন। এখনও তিনি কোম্পানিটির ১৩৮ মিলিয়ন শেয়ারের মালিক।


title: পল অ্যালেন

text: অ্যালেন মার্কিন জাতীয় ফুটবল লীগের সিয়াটল সিহক্‌স এবং জাতীয় বাস্কেটবল লীগের পোর্টল্যান্ড ট্রেইলব্লেজার্স দল দুইটির বর্তমান মালিক।


title: ফাংশনভিত্তিক প্রোগ্রামিং

text: ফাংশনভিত্তিক প্রোগ্রামিং () কম্পিউটার প্রোগ্রামিং-এর একটি ঘরানা যেখানে গণনাকে গাণিতিক ফাংশনের মূল্যায়ন হিসেবে গণ্য করা হয়, এবং যেখানে অবস্থা ও পরিবর্তনশীল উপাত্ত এড়িয়ে চলা হয়। নির্দেশমূলক প্রোগ্রামিং-এর মত অবস্থার পরিবর্তন নয়, বরং ফাংশনের ব্যবহারের ওপর এখানে জোর দেয়া হয়।


title: ফাংশনভিত্তিক প্রোগ্রামিং

text: ফাংশনভিত্তিক প্রোগ্রামিং-এর গুরুত্বপূর্ণ ধারণাগুলির মধ্যে আছে উচ্চ-ক্রম এবং প্রথম-শ্রেণীর ফাংশনসমূহ, সমাপ্তি, এবং পুনরাবৃত্তি। ফাংশনভিত্তিক প্রোগ্রামিং ভাষাগুলির অন্যান্য সাধারণ বৈশিষ্ট্যের মধ্যে রয়েছে ধারাবাহিকতা, হিন্ডলি-মিলনার টাইপ অবরোহী ব্যবস্থাসমূহ, অ-কঠোর মূল্যায়ন (যার মধ্যে "অলসতা" অন্তর্গত), এবং মনাডসমূহ।


title: ফাংশনভিত্তিক প্রোগ্রামিং

text: ফাংশনভিত্তিক ভাষাসমূহের মধ্যে এপিএল, এরলাং, হ্যাস্কেল, লিস্প, এমএল, এবং স্কিম উল্লেখযোগ্য।


title: পিএইচপি

text:
পিএইচপি (PHP) একটি প্রোগ্রামিং ভাষা। এটি মূলত সার্ভার-সাইড স্ক্রিপ্টিং-এর জন্য ব্যবহৃত হয়।
পিএইচপি হচ্ছে একটি স্ক্রিপ্টিং ভাষা যা মূলতঃ চলমান ওয়েব পাতা তৈরির জন্য ডিজাইন করা হয়েছে। ইহা কমান্ড লাইন ইন্টারফেস ক্ষমতাকে অন্তর্ভুক্ত করেছে এবং স্ট্যান্ডআলোন গ্রাফিক্যাল আপ্লিকেশনকে ব্যবহার করতে পারে।


title: পিএইচপি

text:
যখন প্রকৃতপক্ষে পিএইচপি ১৯৯৫ সালে রাস্মুস লারডরফ উদ্ভাবন করেন, সেই সময় থেকে এখন পর্যন্ত পিএইচপির মুল প্রয়োগ পিএইচপি গ্রুপ ও সার্ভার মাধ্যমে হয়ে আসছে এবং পিএইপি একটি বিষয়ের নির্দিষ্ট সীমারেখায় আবদ্ধ নয়। পিএইচপি পিএইচপি লাইসেন্সের অধীনে একটি ফ্রী সফটওয়ার, যা পিএইচপি ব্যবহারের সীমাবদ্ধতা থাকলেও জিএনইউ জেনারেল পাবলিক লাইসেন্স (জিপিএল) এর সহিত সামঞ্জস্যপূর্ন।
পিএইচপি একটি বহুল ব্যবহৃত সাধারণ উদ্দেশ্যে সাধনের স্ক্রিপ্টিং ভাষা যা ওয়েব ডেভেলপমেন্টের জন্য বিশেষ উপযোগী এবং এইচটিএমএল আকারে প্রকাশ করা যায়।ইহা সাধারনতঃ একটি ওয়েব সার্ভারে পরিচালিত হয় যা পিএইচপি কোডকে নির্দেশনা আকারে ব্যবহার করে এবং ওয়েব পাতা তৈরি করে ফলাফল প্রদর্শন করে। ইহা বেশীর ভাগ ওয়েব সার্ভারে প্রয়োগ করা যায় এবং প্রায় সকল অপারেটিং সিস্টেম ও অবস্থান ভেদে বিনামূল্যে ব্যবহার করা যায়। ২০ মিলিয়নেরও বেশি ওয়েবসাইট ও ১ মিলিয়ন ওয়েব সার্ভারে পিএইচপি ব্যবহৃত হচ্ছে।


title: পিএইচপি

text: পিএইচপি তৈরী শুরু হয়েছিল ১৯৯৪ সালে এবং তখন নাম ছিল Personal Home Page (PHP), যখন রাসমুস লের্ডর্ফ(Rasmus Lerdorf) "কমন গেটওয়ে ইন্টারফেস(CGI)" এর একটি সিরিজ লিখেন পার্ল(Perl) প্রোগ্রামিং ভাষার মাধ্যমে। যেটির কাজ ছিলো তার নিজের ব্যাক্তিগত ওয়েবসাইটের হোমপেইজ মেইনটেইন করা। যেটি তার সিভি এবং ওয়েব ট্রাফিক বা ভিজিটরের সংখ্যা রেকর্ড করত। সাইটের পার্ফরমেন্সের কারনে তিনি একই স্ক্রিপ্ট পুনোরায় সি(প্রোগ্রামিং ভাষা) দিয়ে লিখেন । এবং এর সাথে তিনি ওয়েব ফর্ম এবং ডাটাবেসে যুক্ত হওয়ার সুবিধা যোগ করেন এবং এই রুপায়নের নাম দেন "পার্সোনাল হোম পেইজ(Personal Home Page)" বা সংক্ষেপে পিএইচপি। মুলত এখান থেকেই পিএইচপি তৈরি হয়। এটি সাধারন,ডাইনামিক ওয়েবসাইট তৈরি করার জন্য ব্যবহৃত হয়। এর পর জুন ৮,১৯৯৫ পিএইচপিতে এইচটিএমএল(HTML) এমবেডেড করে দেওয়া হয়। এরপর ১৯৯৮ সালে ভার্সন ৩ (Version 3) এসেছিল আর পিএইচপি ৫ ভার্সনটি এসেছে ২০০৪ সালে এবং বর্তমানে সর্বশেষ ভার্সনটি হচ্ছে (স্টাবল) ৭.১ (১ লা ডিসেম্বর, ২০১৬)


title: পিএইচপি

text: পিএইচপি একটি ফ্রি সফটওয়্যার যা PHP License এর অধীনে রিলিজ হয় , যেটা হল:


title: পিএইচপি

text: বর্তমান যুগে ওয়েব অটোমেশনের জন্য একটি বিশ্বস্ত নাম - পিএইচপি । পিএইচপি একটি জনপ্রিয় প্রোগ্রামিং ল্যাঙ্গুয়েজ যার সূচনাই হয়েছিলো ওয়েব ডেভেলপমেন্ট এর জন্য । দিনে দিনে পিএইচপির জনপ্রিয়তা বাড়তে বাড়তে ওয়েব আজ তার আধিপত্য অদ্বিতীয় । বিশ্বের প্রায় ৮২% (রেফ: ১) ওয়েবসাইটই কোন না কোনভাবে পিএইচপির উপর নির্ভরশীল । ফেইসবুকের একটা বিরাট অংশ ডেভেলপ করা পিএইচপিতে । তারা পিএইচপির উপর এতটাই নির্ভরশীল যে ফেইসবুক নিজেরাই পিএইচপির উন্নয়নের জন্য নতুন পিএইচপি ইনজিন (HHVM) রিলিজ করে । উইকিপিডিয়াও কিন্তু ডেভেলপ করা পিএইচপিতে । পিএইচপির প্রবল জনপ্রিয়তা আর চাহিদার কথা চিন্তা করে গুগল সম্প্রতি তাদের এ্যাপ ইনজিন প্ল্যাটফর্মে পিএইচপি সাপোর্ট যোগ করে । আসলে যেখানে ওয়েবের ৮২%-ই পিএইচপি ব্যবহার করে সেখানে উদাহরণ খুজঁতে গেলে হাজার হাজার নমুনা পাওয়া যাবে । ওয়েব নির্ভর প্রজেক্টগুলোতে তাই পিএইচপি ডেভেলপারদের চাহিদাও ব্যাপক । পিএইচপি ল্যাংগুয়েজটি পৃথিবীতে মাত্র কয়েক বছর হয় এসছে। পিএইচপিকে "Big Boys" ল্যাংগুয়েজ বলা হয় পিএইচপি৫ ভার্সন আসার পর থেকে যেখানে জাভা, সি এসব ল্যাংগুয়েজকে অনেক আগে থেকে "Big Boys" বলা হত। পিএইচপি৫ ভার্সন এসছে ২০০৪ সালে। এসেই বাজিমাৎ। বর্তমানে পৃথিবীতে প্রায় ৪০ ভাগ (প্রায় ২৫০ মিলিয়ন সাইট - ২০১৩ পর্যন্ত) ওয়েব এপ্লিকেশন (সাইট) একা পিএইচপিতে তৈরী বাকি সব ল্যাংগুয়েজ মিলে ৬০ ভাগ।


title: পিএইচপি

text: ১. “প্রায় সব ডেটাবেস সমর্থন করে” : মুল ৫ টি ডেটাবেস সহ (Oracle, MySQL, PostgreSQL, SQLServer, MongoDB) প্রায় সব ডেটাবেস দিয়ে পিএইচপির কাজ করা যায়। যেকোন ডেটাবেস integrate করা তেমন কঠিন নয় বরং বহুল ব্যবহৃত ডেটাবেসগুলির ড্রাইভার পিএইচপিতে অটোমেটিক সেট করাই আছে।


title: পিএইচপি

text: ২. পিএইচপি ইন্জিন মানুষের ব্রেইনের মত : অন্যান্য ল্যাংগুয়েজ এর তুলনায় পিএইচপির ইন্জিন বেশি বুদ্ধিমান। এটা এভাবে যে এখানে ডেটা টাইপ ডিক্লেয়ার করতে হয়না সে নিজেই নিজেই ডেটা দেখে বুঝতে পারে এটা কোন ধরনের ডেটা (loosely typed language)। এছাড়া এখানে টাইপ কাস্ট করা যায় ফলে অপ্রত্যাশিত ভুল হয়না।


title: পিএইচপি

text: ৩. সাপোর্ট এবং কমিউনিটি : বেশ ঘন ঘনই পিএইচপির হালনাগাদ বের হচ্ছে এবং খুব দ্রুতই নতুন নতুন ফিচার যোগ করছে। এছাড়া পিএইচপির ব্যবহারকারী তথা কমিউনিটি অনেক বড়। অনেক। যেকোন সমস্যা হলে কোন ফোরামে প্রশ্ন দিলে যত তারাতারি সারা পাবেন অন্য ল্যাংগুয়েজে তা পাবেন না।


title: পিএইচপি

text: ৪. শেখা সহজ এবং বড় প্রজেক্ট করা যায় : অন্যান্য ল্যাংগুয়েজের তুলনায় পিএইচপি শেখা সহজ। শুধু এইচটিএমএল এর মধ্যে কোড লিখে সার্ভারে রেখে ব্রাউজারে রান করালেই আউটপুট দেখতে পাচ্ছেন।


title: পিএইচপি

text: পিএইচপির মাস্কট হল একটি হাতি । এটি ডিজাইন করেন ভিনসেন্ট পনটিয়ার ১৯৯৮ সালে ।


title: নিকলাউস ভির্ট

text: নিকলাউস ভির্ট () (জন্ম ১৫ই ফেব্রুয়ারি, ১৯৩৪) একজন সুইস কম্পিউটার বিজ্ঞানী। তিনি একাধিক প্রোগ্রামিং ভাষা উদ্ভাবনের জন্য বিখ্যাত, যাদের মধ্যে প্যাসকেল অন্যতম। এছাড়া তিনি সফটওয়্যার প্রকৌশলের বিভিন্ন গুরুত্বপূর্ণ ধারণার ওপর প্রথম আলোচনা আরম্ভকারী। তিনি ১৯৮৪ সালে টুরিং পুরস্কার লাভ করেন।


title: নিকলাউস ভির্ট

text:
তিনি ১৯৫৯ সালে ইটিএইচ জুরিখ থেকে ডিগ্রি অর্জন করেন। তিনি ১৯৬৩ সালে ইউনিভার্সিটি অব ক্যালিফোর্নিয়া, বার্কলে থেকে তড়িৎ প্রকৌশল ও কম্পিউটার বিজ্ঞানে ডক্টরেট ডিগ্রি অর্জন করেন।
তিনি ১৯৬৩ থেকে ১৯৬৭ সাল পর্যন্ত স্ট্যানফোর্ড বিশ্ববিদ্যালয় এর কম্পিউটার বিজ্ঞানের সহকারী অধ্যাপক হিসেবে কর্মরত ছিলেন।


title: র‌্যাস্টার গ্রাফিক্স

text: একটি র‌্যাস্টার গ্রাফিক্‌স () ছবি, বা ডিজিটাল ছবি, বা বিটম্যাপ (bitmap) হল এক ধরনের উপাত্ত ফাইল বা সংগঠন যাতে সাধারণত কম্পিউটার মনিটর, কাগজ বা অন্য কোন পর্দায় প্রদর্শনযোগ্য পিক্সেল বা রঙবিন্দুর আয়তাকার গ্রিড-সংক্রান্ত তথ্য রক্ষিত থাকে। প্রতিটি পিক্সেলের রঙ আলাদাভাবে সংজ্ঞায়িত হয়। উদাহরণস্বরূপ আরজিবি রঙ জগতে বর্ণ-পিক্সেলগুলি তিনটি বিট দিয়ে নির্দেশ করা হয়, যাদের প্রতিটি লাল, সবুজ ও নীল রঙের মান নির্দেশ করে। অন্যদিকে সাদা কালো ছবির প্রতিটি পিক্সেলের জন্য মাত্র একটি বিট বরাদ্দ থাকে। র‌্যাস্টার গ্রাফিক্‌স ও ভেক্টর গ্রাফিক্‌সের পার্থক্য হল ভেক্টর গ্রাফিক্‌সে জ্যামিতিক বস্তু যেমন বক্ররেখা ও বহুভুজের সাহায্যে কোন ছবিকে উপস্থাপন করা হয়।


title: ভেক্টর গ্রাফিক্স

text: ভেক্টর গ্রাফিক্‌স () (geometric modeling বা object-oriented graphics নামেও পরিচিত) হচ্ছে জ্যামিতিক প্রিমিটিভ যেমন বিন্দু, রেখা, বক্ররেখা, বহুভুজ, ইত্যাদির গাণিতিক সমীকরণ ব্যবহার করে কম্পিউটার গ্রাফিক্স এর ছবি উপস্থাপনের পদ্ধতি। এটি র‌্যাস্টার গ্রাফিক্‌সের চেয়ে ভিন্ন, যেখানে ছবিকে পিক্সেলের সমষ্টি হিসেবে উপস্থাপন করা হয়।


title: ভেক্টর গ্রাফিক্স

text: ভেক্টর গ্রাফিক্স তৈরি হয় অনেকগুলো ভেক্টরের সমন্বয়ে যেগুলোর অবস্থান কিছু নির্ণায়ক বিন্দুর সাহায্যে চিহ্নিত করা হয়। যে পটভূমিতে ভেক্টর গ্রাফিক্সটি উপস্থাপিত হবে তার X এবং Y অক্ষের নির্দিষ্ট অবস্থান দ্বারা এই নির্ণায়ক বিন্দুগুলি কে চিহ্নিত করা হয়। প্রতিটি বিন্দুর সাথে একটি ডাটাবেজও সংযুক্ত থাকে যা বিন্দুটির অবস্থান ও ভেক্টরের দিক সম্পর্কিত তথ্য ধারণ করে। ভেক্টরগুলিকে অনেক সময় পথ বা আচড় নামেও উল্লেখ করা হয়ে থাকে। ভেক্টরের দিক দ্বারা পথ বা ট্র্যাকের দিক নির্ধারিত হয়ে থাকে। প্রতিটি ট্র্যাক এর জন্য একটি রং, আকার, ঘনত্ব এবং উপাদান নির্ধারণ করা যায়। ছবির পটভুমির আকারের সাথে ফাইলের আকার কম বেশি হয় না, কারণ প্রতিটি বস্তুর সাথে কেবল কিভাবে সেই বস্তুটির ছবি স্ক্রীনে আঁকতে হবে সেই তথ্য থাকে যা স্ক্রীনের আকার নির্বিশেষে সব সময়ই এক হয়।


title: ভেক্টর গ্রাফিক্স

text: কম্পিউটারের পর্দায় যে ছবি প্রদর্শিত হয় তা তৈরি হয় পিক্সেল নামক ছোট ছোট চতুর্ভূজ কোষকে ছকে সাজিয়ে। পিক্সেল শব্দটি আসে Picture element যার অর্থ ছবির উপাদান। এই কোষ গুলোকে সাজিয়েই তৈরি হয় একটি ছবি। কোষগুলো যত ক্ষুদ্র ও বেশিসংখ্যক হয়, ছবির মান বা রেজোল্যুশন তত বেশি ভালো হয়। কিন্তু এত বেশি ছবি-কোষ এর তথ্য ধারণ করতে ফাইলের সাইজও তত বেশি হয়। অবশ্য, আধুনিক উপাত্ত সংরক্ষণের মাধ্যম গুলো গিগাবাইট থেকে টেরাবাইট পর্যন্ত তথ্য ধারণ করতে সক্ষম, ফলে ফাইল সাইজ সীমিত রাখার জন্য ছবির মান নিয়ে আপোস না করলেও চলে।


title: বন্ধন (কম্পিউটার বিজ্ঞান)

text: কম্পিউটার বিজ্ঞানের পরিভাষায় বন্ধন () বলতে দুইটি জিনিসের মধ্যে যোগসূত্র স্থাপনকে বোঝায়। ব্যাপকতর অর্থে বন্ধন বলতে প্রোগ্রামিং ভাষার যেকোন বাস্তবায়ন সিদ্ধান্তকে বোঝাতে পারে। অর্থাৎ ভাষা বা প্রোগ্রাম ডিজাইন বা বাস্তবায়নের সময় যেকোন উন্মুক্ত প্রশ্নের সাথে একটি সমাধান বা উত্তর সংযুক্ত করাকেই বন্ধন বলা হয়।


title: বন্ধন (কম্পিউটার বিজ্ঞান)

text: বন্ধন মুহূর্ত (binding time) বলতে যে মুহূর্তে বন্ধন স্থাপিত হয়, সেই মুহূর্তটিকে বোঝায়।


title: বন্ধন (কম্পিউটার বিজ্ঞান)

text: বন্ধন জীবনকাল (binding lifetime) বলতে কোন একটি নামের সাথে প্রোগ্রামের কোন বস্তুর (এখানে বস্তু বলতে নাম দেয়া যেতে পারে এমন যেকোন কিছুকে বোঝাচ্ছে) সংযুক্তির সময়কালকে বোঝায়।


title: গবেষণা

text: গবেষণা () হল মানুষের বুদ্ধিবৃত্তিক অনুসন্ধান প্রক্রিয়া এবং নতুন কিছু আবিষ্কারের নেশায় বিজ্ঞানীদের কার্যাবলী। যিনি গবেষণা করেন বা গবেষণা কর্মের সাথে জড়িত, তিনি "গবেষক" বা "গবেষণাকারী" নামে পরিচিত।


title: গবেষণা

text: গবেষণা সাধারণত বালিঘড়ি মডেল-কাঠামোর ভিত্তিতে পরিচালিত হয়। এই মডেল-কাঠামো অনুসারে গবেষণা শুরু হয় একটি বিস্তৃত কাঠামোকে কেন্দ্র করে যেখানে নির্দিষ্ট প্রজেক্ট বা উদ্দেশ্যের আওতায় প্রয়োজনীয় তথ্য সংগ্রহের মাধ্যমে তথ্য বিশ্লেষণ, ফলাফল উপস্থাপন এবং প্রাসঙ্গিক আলোচনা সন্নিবেশিত করা হয়। গবেষণার প্রধান ধাপসমূহ হচ্ছে:


title: বেল আমলা বড় শিবালয় (শিব মন্দির)

text:
বারো শিবালয় মন্দিরের অবস্থান জয়পুরহাটের বেলআমলা গ্রামে। বারোটি শিবমন্দির প্রাচীন স্থাপত্য শিল্পের সাক্ষ্য বহন করে আজো দাঁড়িয়ে আছে।
বারো শিলয়ের সঠিক ইতিহাস লিপিবদ্ধ অবস্থায় পাওয়া না গেলেও ধারণা করা হয় যে রাজা বল্লাল সেন শিবের উপাসক ছিলেন বলে তিনি এই মন্দির স্থাপন করেন। আবার কারো কারো মতে, ইতিহাস পরিচিত জগৎ শেঠের বিত্তবান ছিলেন লোচন মন্ডল নামে এক ধনাঢ্য ব্যক্তি যিনি বারো শিবালয় মন্দিরটি নির্মাণ করেন। বেলআমলা হতে প্রাপ্ত বিভিন্ন তথ্য মতে এবং সেখান থেকে সংগৃহীত বিভিন্ন প্রকার চন্ডীমূর্তি, সূর্যমূর্তি, বাসুদেবমুর্তি দেখে ধারণা করা হয় এককালে এখানে জৈন ও বৌদ্ধ ধর্মাবলীম্বদেরও তীর্থস্থান ছিল। রাজীব লোচন মন্দলের বংশের অধস্তন জ্ঞানেদ্রনাথ চৌধুরী একসময় এখানকার বিশাল জমিদারির মালিক ছিলেন। পরে ইস্ট ইন্ডিয়া কোম্পানি কর্তিক জমিদারি নিলামে উঠার পর থেকে বেলআমলা গ্রামে জমিদারির পতন হয়। পর্যায়ক্রমে গতিনাথ দত্ত চৈধুরী ও তার পুত্র গিরীলাল দত্ত চৈধুরীর সময় জমিদারি সম্পূর্ণ ধ্বংসপ্রাপ্ত হয়।
প্রতিবছর ফাগুনমাসের চতুর্দশীতে শিবরাত্রি এ বারো শিবালয় কে ঘিরে পূজা অর্চনা আয়োজিত হয়। শিবরাত্র উপলক্ষে অনুষ্ঠিত হয় বিশাল মেলা। মেলায় মানত, শিবদর্শন, গীতা পাঠ, উলুধ্বণি আর ঐতিহ্যবাহী ঢাক ঢোলের বাজনায় সারা এলাকা মুখরিত হয়। এছাড়া মেলায় দেশের সুখ-সমৃদ্ধি ও মানব কল্যাণে শিবঠাকুর কে সন্তুষ্ঠ করতে আলো আধারির মাঝে কীর্তন গানের অনুষ্ঠান করা হয়। মেলায় শাখা-সিদূর, পৈতা, তিলক, পুতির মালা, কাঠের জালি, পুতুল, খেলনা, ঘর সাজানোর জিনিষপত্রসহ, বিভিন্ন প্রকার আসবাব-পত্র বেচা কেনা জমে উঠে।


title: হিন্দা-কসবা শাহী জামে মসজিদ

text:
বাংলা ১৩৬৫ সালে বাগমারী পীর হিসাবে পরিচিত চিশতিয়া তরিকার অন্যতম পীর হযরত আব্দুল গফুর চিশতীর (রহ) নির্দেশে মাওলানা আব্দুল খালেক চিশতি আমলে তারই তত্ত্বাবধানে এই মসজিদটি নির্মিত হয়। হযরত আব্দুল কাদের নিজেই এর নকশা তৈরি ও ভিত্তি প্রস্তর স্থাপন করেন।
মসজিদের কক্ষের দৈর্ঘ্য ৪৯.৫০ ফুট ও প্রস্থ ২২.৫০ ফুট। ইসলামের ৫ টি স্তম্ভের কথা চিন্তা করে এর ৫ টি গম্বুজ তৈরি করা হয়েছে। মাঝের বড় ১টি ও চারপাশের ৪টি ছোট গম্বুজ রড ছাড়াই তৈরি হয়েছে। মসজিদের উত্তর পাশে ৪০ ফুট লম্বা মিনার রয়েছে। পূর্ব পাশে রয়েছে হযরত শাহ্ সুলতান বখতির ৪জন শিষ্যের মাজার।


title: আছরাঙ্গা দীঘি

text: আছরাঙ্গা দীঘি বাংলাদেশের জয়পুরহাট জেলার ক্ষেতলাল উপজেলার মামুদপুর ইউনিয়নে রসুলপুর মৌজায় তুলসীগঙ্গা নদীর পাড়ে অবস্থিত।


title: আছরাঙ্গা দীঘি

text: দীঘিটির সঠিক কোন ইতিহাস লিপিবদ্ধ না থাকলেও জানা যায় তৎকালীন রাজশাহী জেলার তাহিরপুর আদি রাজবংশের পুর্বপুরুষ ভট্টনারায়ণের ১৩শ বংশধর মৌন ভট্ট ৯ম শতকে এই দীঘিটি খনন করেন। জনশ্রুতি আছে যে আদিকালে অগ্রাহায়ন মাসে আমন ধানের ক্ষেত পেকে লাল রঙ ধারণ করত বলেই এই এলাকার নাম ক্ষেতলাল হয়েছে।


title: আছরাঙ্গা দীঘি

text: দীঘিটির চারপাশে চারটি বাধাই করা ঘাট আছে। শীতকালে বিভিন্ন প্রকার অতিথি পাখির আগমনে দীঘিটি হয়ে উঠে কলকাকলিতে ভরপুর।


title: ইস্টবেঙ্গল ফুটবল ক্লাব

text: কোয়েস ইস্টবেঙ্গল ক্লাব ভারতীয় শরণার্থী ফুটবল ক্লাব। এটির অবস্থান ভারতের কলকাতায়। ক্লাবটির আসল নাম ছিল ইস্টবেঙ্গল ক্লাব। ১৯৯৮ সালে ইউনাইটেড ব্রিউয়ারিস গ্রুপ ক্লাবের ৫০% মালিকানা লাভ করে এবং তাদের কিংফিশার বিয়ার বিপননের জন্য ক্লাবের নাম পরিবর্তন করে কিংফিশার ইস্টবেঙ্গল ক্লাব নাম রাখে। এটি ভারতীয় ফুটবলে অন্যতম সফল একটি ক্লাব। ক্লাবটি তিনবার আই-লিগ ও আটবার ভারতীয় ফেডারেশন কাপ জয় করে।


title: ইস্টবেঙ্গল ফুটবল ক্লাব

text: এছাড়া লেস্টার সিটি ফুটবল ক্লাব দলের সাথে ফুটবলের উন্নয়নের জন্য ইস্টবেঙ্গল চুক্তি করেছে।


title: মহাদেবী বর্মা

text: মহাদেবী বর্মা (মার্চ ২৬, ১৯০৭ — সেপ্টেম্বর ১১, ১৯৮৭)


title: মহাদেবী বর্মা

text: মহাদেবী বর্মা একজন হিন্দিভাষী কবি ছিলেন। তিনি নারী শিক্ষার প্রাসারেও অগ্রণী ভূমিকা নিয়েছিলেন। তাঁকে "আধুনিক কালের মীরা" হিসাবে অভিহিত করা হয়।আধুনিক হিন্দি কাব্যধারার "ছায়াবাদ" ঘরানার (১৯১৪-১৯৩৪)একজন উল্লেখযোগ্য কবি মহাদেবী বর্মা ।এলাহাবাদে "প্রয়াগ মহিলা বিদ্যাপীঠ" এ তিনি বহুবছর অধ্যক্ষা এবং উপাচার্য ছিলেন।তিনি ১৯৭৯ সালে সাহিত্যে আজীবন অবদানের জন্য " সাহিত্যএকাদেমী পুরষ্কার" পান।এছাড়াও ১৯৫৬ সালে "পদ্মভূষণ" সম্মানে ভূষিত হন এবং ১৯৮৮ সালে "পদ্মবিভূষণ" সম্মানলাভ করেন।


title: মহাদেবী বর্মা

text: জীবন কাল


title: মহাদেবী বর্মা

text: মহাদেবী ফারুকাবাদে এক কায়স্থ আইনজীবি পরিবারে জন্মগ্রহন করেন। পিতা গোবিন্দ প্রসাদ বর্মা আর মাতা হেমা রানী।তার জগমহন আর মনমহন নামে দুটি ভাই ও শ্যামা নামে একটি বোন ছিল।ইন্দোরবাসী ডঃ স্বরূপ নারায়ন বর্মার সঙ্গে অনেক ছোট বেলায় মহাদেবী বর্মার বিবাহ হয়।মহাদেবী বর্মা এলাহাবাদ বিশ্ব বিদ্যালয় থেকে ১৯২৯ সালে বি এ পাশ করেন, এবং ১৯৩৩ সালে এম এ পাশ ক্রেন। ১৯৬৬ সালে স্বামীর মৃত্যুর পর এলাহাবাদে স্থায়ীভাবে বসবাস শুরু ক্রেন।প্রথম মহিলা অধ্যক্ষ হিসাবে নিযুক্ত হন।


title: মহাদেবী বর্মা

text: প্রথম জীবন


title: মহাদেবী বর্মা

text: শিশুকালে তিনি আত্মজীবনী লেখেন "মেরা বচপন কি দিন"। অপেক্ষা কৃত উদারমনস্ক পরিবারে তার আনন্দের ছোটবেলা্র কথা সবিস্তারে বর্ণনা করেছেন।মাতা হেমাদেবী তাকে সাহিত্য চর্চায় উৎসাহিত করতেন।প্রাথমিক শিক্ষার জন্য তাকে কনভেন্ট স্কুলে ভর্তি করা হয় পরে ক্রস্থয়েট মহিলা কলেজে ভর্তি হন ।সেখানে ছাত্রীনিবাসে একতার শক্তি সম্পর্কে অবগত হন ।এই সময় থেকেই তিনি কবিতা লিখতে শুরু করেন ।


title: মহাদেবী বর্মা

text: কর্মজীবন


title: মহাদেবী বর্মা

text: ছায়াবাদী ঘরানার একজন গুরুত্বপূর্ণ কবি মহাদেবী বর্মা ।তিনি চিত্রকর হিসাবেও খ্যাতিলাভ ক্রেন।তিনি অসংখ্য ছোট গল্প লেখেন।"গিল্লু" গল্পটির জন্য তিনি অনেক সমাদর পান ।তাঁর গ্রন্থ গুলি হল -


title: মহাদেবী বর্মা

text: ১।নীহার(১৯৩০)


title: মহাদেবী বর্মা

text: ২।রেশমী(১৯৩২)


title: মহাদেবী বর্মা

text: ৩।নীরজা(১৯৩৪)


title: মহাদেবী বর্মা

text: ৪।সন্ধ্যাগীত(১৯৩৬)


title: মহাদেবী বর্মা

text: ৫।দীপশিখা(১৯৩৯)


title: মহাদেবী বর্মা

text: ৬।অগ্নিরেখা(১৯৯০,এটি তাঁর মৃত্যুর পর প্রকাশিত হয়)


title: মহাদেবী বর্মা

text: প্রাপ্ত পুরষ্কার ও সম্মান


title: মহাদেবী বর্মা

text: অসাধারন সাহিত্যকর্মের জন্য অল্পকিছুদিনের মধ্যেই তিনি হিন্দী সাহিত্যজগতে বিশেষ পরিচিতি লাভ করেন । ১৯৩৪ সালে হিন্দী সাহিত্য সম্মেলনে নীরজা গ্রন্থটির জন্য "সেক্ষরীয় পুরস্কার" লাভ করেন ।১৯৩৬ সালে তিনি জানপীঠ পুরষ্কার পান "যাম" কবিতা সংকলনটির জন্য। এছাড়াও তিনি "পদ্মভূষণ" "পদ্মবিভূষণ " এবং "সাহিত্য একাদেমী পুরষ্কার"পান ।


title: মহাদেবী বর্মা

text: সহায়ক গ্রন্থ


title: মহাদেবী বর্মা

text: ১।মহাদেবী বর্মা, জগদীশ গুপ্ত ,ভারতীয় সাহিত্যকার পুস্তকমালা,অনুবাদ -কানাই কুন্দু,সাহিত্য অকাদেমি।


title: মহাদেবী বর্মা

text: বহিঃ সংযোগ


title: মোহনবাগান অ্যাথলেটিক ক্লাব

text: মোহনবাগান অ্যাথলেটিক ক্লাব হল একটি কলকাতা-ভিত্তিক ভারতীয় ফুটবল ক্লাব। এই ক্লাবটি বর্তমান ভারতের অন্যতম শ্রেষ্ঠ ফুটবল ক্লাব এবং ভারতীয় ফুটবলের ইতিহাসে শ্রেষ্ঠ ফুটবল ক্লাব হিসেবে পরিগণিত হয়। ২০১৫ সালে এই দল আই-লিগে চ্যাম্পিয়ন হয়েছে। ১৮৮৯ সালে প্রতিষ্ঠিত এই দল এশিয়ার প্রাচীনতম ফুটবল ক্লাবগুলির একটি। প্রতিষ্ঠাকাল থেকে এই দল খেলাধূলার জগতে সাফল্য পেয়ে এসেছে। তাই এটিকে ভারতের সফলতম দলগুলির অন্যতম দল হিসেবে গণ্য করা হয়। মোহনবাগান অ্যাথলেটিক ক্লাব একাধিকবার ফেডারেশন কাপ, রোভার্স কাপ, ডুরান্ড কাপ, আইএফএ শিল্ড, জাতীয় ফুটবল লিগ, আই-লিগ ও কলকাতা ফুটবল লিগ জয় করেছে। মোহনবাগানই প্রথম ভারতীয় দল যা একটি ইউরোপীয় দলকে পরাজিত করেছিল। ১৯১১ সালে আইএফএ শিল্ডে মোহনবাগান ইস্ট ইয়র্কশায়ার রেজিমেন্টকে ২-১ গোলে পরাজিত করে। ১৯৮৯ সালে ক্লাবের প্রতিষ্ঠা-শতবর্ষ উপলক্ষে ভারত সরকার ১৯১১ সালের এই জয়ের একটি স্মারক ডাকটিকিট প্রকাশ করে। মোহনবাগান অ্যাথলেটিক ক্লাব তার প্রধান প্রতিপক্ষ ইস্টবেঙ্গল ফুটবল ক্লাবের সঙ্গে কলকাতা ডার্বিতে অংশগ্রহণ করেন। উল্লেখ্য, পশ্চিমবঙ্গীয়রা (যাদের কথ্যভাষায় ‘ঘটি’ বা ‘এদেশী’ বলা হয়) হল মোহনবাগানের সমর্থক এবং পূর্ববঙ্গীয়রা হল ইস্টবেঙ্গল ক্লাবের সমর্থক।


title: মোহনবাগান অ্যাথলেটিক ক্লাব

text: মোহনবাগান অ্যাথলেটিক ক্লাবকে ভারতের জাতীয় ক্লাব বলা হয়।


title: মোহনবাগান অ্যাথলেটিক ক্লাব

text: ১৮৮০-এর দশকে ভারতের স্বাধীনতা আন্দোলন শুরু হয়েছিল। এই সময় ভারতীয় জাতীয়তাবাদীদের বিদ্রোহ ভারতীয়দের কল্পনাশক্তিকে জাগরিত করে তুলেছিল। এই আন্দোলনকে সাহায্য করার জন্য উত্তর কলকাতার মোহনবাগান অঞ্চলের মিত্র ও সেন পরিবারের সাহায্যে ভূপেন্দ্রনাথ বসু ১৮৮৯ সালের ১৫ অগস্ট ‘মোহনবাগান স্পোর্টিং ক্লাব’ প্রতিষ্ঠা করেন। কথিত আছে, মোহনবাগান ভিলায় ইডেন হিন্দু হোস্টেলের বিরুদ্ধে এই দল প্রথম খেলেছিল। প্রথম প্রতিষ্ঠাবার্ষিকীর ঠিক আগে অধ্যাপক এফ. জে. রো জিজ্ঞাসা করেছিলেন যে, এই দল কোনো রাইফেল শ্যুটিং বা আংলিং বা এই জাতীয় খেলার সঙ্গে যুক্ত কিনা। মোহনবাগান এই জাতীয় খেলার সঙ্গে যুক্ত নয় জেনে তিনি পরামর্শ দিয়েছিলেন দলের নাম পালটে ‘মোহনবাগান অ্যাথলেটিক ক্লাব’ রাখতে। ক্লাবের কর্মকর্তারা এই পরামর্শ মেনে নিয়ে ক্লাবের নাম পরিবর্তন করেন। ১৮৯১ সালে কলকাতার শ্যামপুকুর অঞ্চলে এই দল চলে আসে। পরে এই দল উঠে যায় শ্যাম স্কোয়ার অঞ্চলে। ১৮৯৩ সালে মোহনবাগান কোচবিহার কাপে অংশগ্রহণ করে। এটিই ছিল ক্লাবের প্রথম টুর্নামেন্ট।


title: মোহনবাগান অ্যাথলেটিক ক্লাব

text: পরবর্তীকালে মোহনবাগান কোচবিহার কাপ ও ট্রেডস কাপ সহ বিভিন্ন টুর্নামেন্টে অংশগ্রহণ করে। কিন্তু জয়লাভে ব্যর্থ হয়। পরবর্তীকালে কলকাতা পৌরসংস্থা শ্যাম স্কোয়ার নামে একটি সরকারি স্কোয়ার উদ্বোধন করলে, এরিয়ানস ও বাগবাজার ক্লাবের সঙ্গে মোহনবাগান এই স্কোয়ারে জায়গা পায়। ১৮৯৫ থেকে ১৯০০ সাল পর্যন্ত শ্যাম স্কোয়ার ছিল মোহনবাগানের তৃতীয় মাঠ।


title: মোহনবাগান অ্যাথলেটিক ক্লাব

text: ১৯০৪ সালে কোচবিহার কাপে অংশ নিয়ে মোহনবাগান প্রথম ট্রফি জেতে। ১৯০৫ সালে তারা আবার এই ট্রফি জিতেছিল। এই বছরই চুঁচুড়ায় আয়োজিত গ্ল্যাডস্টোন কাপে তৎকালীন আইএফএ শিল্ড জয়ী ডালহৌসিকে মোহনবাগান ৬-১ গোলে পরাজিত করে। ১৯০৬ সালে মোহনবাগান ট্রেডস কাপ, গ্ল্যাডস্টোন কাপ ও কোচবিহার কাপ এক সঙ্গে জয় করে। ১৯০৭ সালে মোহনবাগান আবার ট্রেডস কাপ জেতে। ১৯০৮ সালেও এই কাপ জিতে পরপর তিন বছর এই কাপ জয়ের রেকর্ড সৃষ্টি করে মোহনবাগান।


title: মোহনবাগান অ্যাথলেটিক ক্লাব

text: ১৯১১ সালে মোহনবাগান ইস্ট ইয়র্কশায়ার রেজিমেন্টকে ২-১ গোলে পরাজিত করে প্রথম ভারতীয় দল হিসেবে আিএফএ শিল্ড জয় করে। উল্লেখ্য, এই খেলায় মোহনবাগানের ফুটবলাররা খালি পায়ে খেলেছিল। অন্যদিকে ইস্ট ইয়র্কশায়ার রেজিমেন্টের ফুটবলারদের যথোপযুক্ত পোশাক ছিল। মোহনবাগানের এই জয়টিকে ভারতের ইতিহাসে একটি ঐতিহাসিক ঘটনা আখ্যা দেওয়া হয়। কবি করুণানিধন বন্দ্যোপাধ্যায় এই জয় উপলক্ষে একটি জনপ্রিয় গান রচনা করেছিলেন। গানটি "মানসী" পত্রিকার সেপ্টেম্বর-অক্টোবর সংখ্যায় প্রকাশিত হয়। এই গানটির প্রথম কয়েক লাইন ছিল এই রকম:


title: মোহনবাগান অ্যাথলেটিক ক্লাব

text: ১৯১৫ সালের ১৫ মে মোহনবাগান প্রথম কলকাতা ফুটবল লিগের ফার্স্ট ডিভিশনে খেলে ক্যালকাটা ক্লাবের বিরুদ্ধে। এই লিগ ছিল ভারতের প্রথম ফুটবল লিগ। ১৯৩৭ সালে মোহনবাগান ইংল্যান্ডের ইংলিশটন করিন্থিয়ানসের বিরুদ্ধে প্রথম আন্তর্জাতিক ম্যাচ খেলে। ১৯৩৯ সালে মোহনবাগান দীর্ঘ ২৫ বছর অপেক্ষার পর প্রথম ভারতীয় কলকাতা ফুটবল লিগের চ্যাম্পিয়ন হয়।


title: মোহনবাগান অ্যাথলেটিক ক্লাব

text: ১৯৪৩ সালে মোহনবাগান প্রথম ভারতীয় দল হিসেবে আহত খেলোয়াড়দের চিকিৎসার সাহায্যের জন্য বিমা প্রকল্প চালু করে ইতিহাস সৃষ্টি করে। এক বছরের মধ্যেই কয়েকজন ডাক্তারকে নিয়ে একটি মেডিক্যাল বোর্ড গঠিত হয়। এই বছর মোহনবাগান দ্বিতীয়বার কলকাতা ফুটবল লিগের চ্যাম্পিয়ন হয়। এই লিগে ২৪টি ম্যাচ খেলে মোহনবাগান ৩৯ পয়েন্ট পেয়েছিল। সেই সঙ্গে এই বছর মোহনবাগান ট্রেডার্স কাপও জেতে। পরের বছর মোহনবাগান আবার লিগ জয় করে। ১৯৪৭ সালে মোহনবাগান আবার আইএফএ শিল্ড জয় করে। এই জয়ের সঙ্গে সঙ্গে মোহনবাগান স্বাধীনতার পর প্রথম আইএফএ শিল্ড-জয়ী ভারতীয় দলে পরিণত হয়। এই বছর মোহনবাগান তার প্রধান প্রতিপক্ষ ইস্টবেঙ্গল ক্লাবকে পরাজিত জয়ে কলকাতা ফুটবল লিগও জয় করেছিল। এরপর ১৯৫২ সালে মোহনবাগান আবার আইএফএ শিল্ড জেতে। ১৯৫৪ সালে এই দল পরপর আইএফএ শিল্ড ও ফার্স্ট ডিভিশন কলকাতা ফুটবল লিগ জয় করে কলকাতার দ্বিমুকুট পায়। মোহনবাগানই প্রথম এই কীর্তি স্থাপন করেছিল। ১৯৬০ সালে মোহনবাগান আবার দ্বিমুকুট পায়। ১৯৭৭ সালে মোহনবাগান পরপর আইএফএ শিল্ড, ডুরান্ড কাপ ও রোভার্স কাপ জয় করে ত্রিমুকুট পায়। এই দলই প্রথম ভারতীয় ত্রিমুকুট জয়ী দল হিসেবে ইতিহাস গঠন করে।


title: মোহনবাগান অ্যাথলেটিক ক্লাব

text: ১৯৭৭ সালে মোহনবাগান বিখ্যাত নর্থ আমেরিকান সকার লিগ দল নিউ ইয়র্ক কসমসের বিরুদ্ধে একটি মৈত্রী ফুটবল ম্যাচ খেলে। এই ম্যাচে পেলে নিউ ইয়র্ক কসমসের হয়ে খেলেছিলেন। ইডেন গার্ডেন স্টেডিয়ামে আয়োজিত এই ম্যাচে ৮০,০০০ দর্শক এসেছিলেন। ম্যাচটি ২-২ গোলে ড্র হয় এবং তারকাসমন্বিত কসমসের খেলোয়াড়েরা মোহনবাগান খেলোয়াড়দের বিস্তর প্রশংসা করেন।


title: মোহনবাগান অ্যাথলেটিক ক্লাব

text: এরপর ১৯৭৭ সালে মোহনবাগান প্রথম ফেডারেশন কাপের ফাইনালে ওঠে। কিন্তু এই ম্যাচে তারা ইন্ডিয়ান টেলিফোন ইন্ডাস্ট্রিজের কাজে ১-০ গোলে পরাজিত হয়। ১৯৭৮ সালে মোহনবাগান আবার এই টুর্নামেন্টের ফাইনালে ওঠে। কিন্তু এবার তাদের প্রধান প্রতিপক্ষ ইস্টবেঙ্গল কাপের সঙ্গে ট্রফি ভাগ করে নিতে হয়। ১৯৮০ সালে আবার মোহনবাগান ফেডারেশন কাপের ফাইনালে ওঠে। এই ম্যাচও তারা ইস্টবেঙ্গলের সঙ্গে ১-১ গোলে ড্র করে। পরের বছর, ১৯৮১ সালের ফেডারেশন কাপে তারা ফাইলানে মহামেডান স্পোর্টিং ক্লাবকে.২-০ গোলে পরাজিত করে প্রথম এই কাপ জেতে। এক বছর পর ম্ফৎলাল হিলসকে ১-০ গোলে পরাজিত করে মোহনবাগান আবার ফেডারেশন কাপ জেতে। ১৯৮৬ সালে ইস্টবেঙ্গলকে ১-০ গোলে পরাজিত করে এবং ১৯৮৭ সালে সালগাঁওকর স্পোর্টিং ক্লাবকে পরাজিত করে মোহনবাগান পরপর দুই বছর ফেডারেশন কাপ জেতে। ১৯৯২ থেকে ১৯৯৪ সাল পর্যন্ত পরপর তিন বছর ইস্টবেঙ্গল মাহিন্দ্রা অ্যান্ড মাহিন্দ্রা ও সালগাঁওকর স্পোর্টিং ক্লাবকে যথাক্রমে ২-০, ১-০ ও ৩-০ গোলে পরাজিত করে মোহনবাগান তিনবার ফেডারেশন কাপ জেতে।


title: মোহনবাগান অ্যাথলেটিক ক্লাব

text: ১৯৯৮ সালে মোহনবাগান প্রথম একসঙ্গে আইএফএ শিল্ড, ফেডারেশন কাপ ও জাতীয় ফুটবল লিগ জয় করে। ২০০৭ সালে মোহনবাগান.৪-০ গোলে ডেম্পো স্পোর্টিং ক্লাবকে হারিয়ে মোহনবাগান ইন্ডিয়ান সুপার কাপ জিতেছিল। ২০০৮ সালে মোহনবাগান জার্মান আন্তর্জাতিকের বিরুদ্ধে খেলার সুযোগ পায়। এফসি বায়ার্ন মিউনিখের অফিসিয়াল টেস্টিমোনিয়ালে ছিলেন অলিভার কান। কান ছাড়াও জে রোবার্তো ও মার্ক ফন বোমেল বায়ার্ন দলে উপস্থিত ছিলেন। ২০০৮ সালের ২৭ মে যুবভারতী ক্রীড়াঙ্গনে ম্যাচটি আয়োজিত হয়েছিল।


title: মোহনবাগান অ্যাথলেটিক ক্লাব

text: কলকাতার উপকণ্ঠে উত্তর চব্বিশ পরগনা জেলার বিধাননগরে অবস্থিত যুবভারতী ক্রীড়াঙ্গন একটি বহুমুখী স্টেডিয়াম। এটি বিশ্বে দ্বিতীয় বৃহত্তম এবং ভারতে বৃহত্তম নন-অটো রেসিং স্টেডিয়াম। বর্তমানে এটি প্রধানত ফুটবল খেলার জন্য ব্যবহৃত হয়। ১৯৮৪ সালে নির্মিত তিনটি টায়ার যুক্ত এই স্টেডিয়ামে ১২০,০০০ দর্শকাসন রয়েছে।


title: মোহনবাগান অ্যাথলেটিক ক্লাব

text: এই স্টেডিয়ামে একটি অন্য ধরনের রানিং ট্যাক, ইলেকট্রনিক স্কোরবোর্ড, কৃত্রিম টার্ফ, ফ্লাডলাইটিং ব্যবস্থা, শীতাতপ নিয়ন্ত্রিত ভিআইপি রেস্ট রুম এবং মেডিক্যাল রুম ও ডোপিং কন্ট্রোল রুম সহ একটি কনফারেন্স হল আছে। এই স্টেডিয়ামের অন্যান্য বৈশিষ্ট্যগুলির মধ্যে অন্যতম হল একাধিক টিভি ক্যামেরার প্ল্যাটফর্ম সহ টিভি বক্স, প্রেস বক্স ও শীতাতপ নিয়ন্ত্রিত খেলোয়াড়দের চেঞ্জিং রুম।


title: মোহনবাগান অ্যাথলেটিক ক্লাব

text: আই-লিগে মোহনবাগানের ঘরের খেলাগুলি এই স্টেডিয়ামে অনুষ্ঠিত হয়।


title: মোহনবাগান অ্যাথলেটিক ক্লাব

text: মোহনবাগান মাঠ হল কলকাতার অন্যতম স্টেডিয়াম। এটি এখন কলকাতা ফুটবল লিগে মোহনবাগানের ঘরের মাঠ এবং ফুটবল খেলার জন্যই প্রধানত ব্যবহৃত হয়। এই মাঠের দর্শকাসন সংখ্যা ২৫,০০০। নতুন বাকেট সিট এবং খেলোয়াড় ও দর্শকদের উপযোগী বিভিন্ন ব্যবস্থা যুক্ত করে এই স্টেডিয়ামটির আধুনিকীকরণ করা হচ্ছে। এটিই কলকাতার একমাত্র ক্লাব স্টেডিয়াম যেখানে সান্ধ্য খেলার জন্য ফ্লাডলাইটের ব্যবস্থা আছে।


title: মোহনবাগান অ্যাথলেটিক ক্লাব

text: যুবভারতী ক্রীড়াঙ্গন ও মোহনবাগান মাঠে খেলা আয়োজন করা না গেলে বারাসত স্টেডিয়ামে খেলা হয়। এই মাঠে কমই খেলা হয়। এই মাঠটি খুব বিখ্যাত না হলেও এখানে কম আলোয় খেলার সময় ভালো আলোর ব্যবস্থা আছে। বারাসত স্টেডিয়ামেই মোহনবাগানের অধিকাংশ আইএফএ শিল্ড ম্যাচগুলি আয়োজিত হয়।


title: সিমন বলিভার

text: সিমন বলিভার (স্পেনীয় ভাষায়: Simón José Antonio de la Santísima Trinidad Bolívar y Palacios) (২৪শে জুলাই, ১৭৮৩, কারাকাস, ভেনেজুয়েলা - ১৭ই ডিসেম্বর, ১৮৩০, সান্তা মার্তা, কলম্বিয়া) সমগ্র দক্ষিণ আমেরিকা জুড়ে একাধিক স্বাধীনতা আন্দোলনের নেতা ছিলেন, যে আন্দোলনগুলিকে একত্রে বলিভারের যুদ্ধ নামে ডাকা হত।


title: সিমন বলিভার

text: বলিভার ভেনেজুয়েলা, কলম্বিয়া, একুয়াডোর, পেরু, পানামা, এবং বলিভিয়ার স্বাধীনতা আন্দোলনে নেতৃত্ব দেন।


title: বুদ্ধ

text:
সংস্কৃত 'বুদ্ধ' শব্দের অর্থ 'যিনি পরম শাশ্বত বোধ বা জ্ঞান লাভ করেছেন'। বৌদ্ধধর্মানুসারে তিনিই 'বুদ্ধ' যিনি জগতের সার সত্য সম্বন্ধে অবগত হয়েছেন এবং নিজে নির্বাণলাভের পূর্বে ধরিত্রীর সকল জীবকে নির্বাণলাভের উপায় উপদেশ করে গেছেন। কতজন বুদ্ধ আবির্ভুত হয়েছেন তা বলে শেষ করা যাবেনা।
গৌতম বুদ্ধ তাঁর শিষ্যদের অতীতের ২৮ জন বুদ্ধ (নিজেসহ) কথা বলে গেছেন । আমরা এখন ২৮তম বুদ্ধ - গৌতম বুদ্ধ এর ধর্মকাল অবস্থান করছি, গৌতম বুদ্ধের ধর্মের ব্যপ্তিকাল মোট ৫০০০ বছর, বর্তমানে আমরা এই ধর্মকালের ২৫৫৪ বছরে আছি। আরো ২৪৪৬ বছর পর গৌতম বুদ্ধের শাসন শেষ হয়ে যাবে। এই ভদ্রকল্পে পরবর্তীতে আরো একজন বুদ্ধ হবেন। তিনি হচ্ছেন আর্যমিত্র বুদ্ধ। গৌতম বুদ্ধ দীপংকর বুদ্ধের আমলে সুমেধ তাপস নামে জন্ম নিয়েছিলেন। একদিন দীপংকর বুদ্ধ ভিক্ষায় বের হলে পথে সুমেধ তাপসও উপস্থিত হলেন। পথে কর্দমাক্ত রাস্তায় দীপংকর বুদ্ধ দাঁড়িয়ে গেলেন। ভাবছিলেন কিভাবে ঐ কর্দমাক্ত রাস্তা পার হবেন। সুমেধ তাপস আগপাশ চিন্তা না করে কর্দমাক্ত রাস্তার উপর লম্বালম্বি শুয়ে পড়লেন এবং দীপংকর বুদ্ধকে তাঁর উপর দিয়ে রাস্তা পার হবার আবেদন জানালেন। সুমেধ তাপস প্রার্থনা করলেন যেন তিনিও ভবিষ্যতে বুদ্ধ হতে পারেন। দীপংকর বুদ্ধ সুমেধ তাপসকে আশীর্বাদ করলেন এই বলে যে, তুমি ভবিষ্যতে গৌতম বুদ্ধ হবে। সর্বশেষ যে ২৮ জন বুদ্ধ গত হয়েছেন, তারা হলেন:
১) তৃষঙ্কর বুদ্ধ
২) মেধঙ্কর বুদ্ধ
৩) শরণংকর বুদ্ধ
৪) দীপংকর বুদ্ধ
৫) কোন্ডণ্য বুদ্ধ
৬) সুমঙ্গল বুদ্ধ
৭) সুমন বুদ্ধ
৮) রেবত বুদ্ধ
৯) সোভিত বুদ্ধ
১০) অনোমদর্শী বুদ্ধ
১১) পদুম বুদ্ধ
১২) নারদ বুদ্ধ
১৩) পদুমুত্তর বুদ্ধ
১৪) সুমেধ বুদ্ধ
১৫) সুজাত বুদ্ধ
১৬) প্রিয়দর্শী বুদ্ধ
১৭) অর্থদর্শী বুদ্ধ
১৮) ধর্মদর্শী বুদ্ধ
১৯) সিদ্ধার্থ বুদ্ধ
২০) তিষ্য বুদ্ধ
২১) ফুসস্ বুদ্ধ
২২) বিপশী বুদ্ধ
২৩) সিখী বুদ্ধ
২৪) বেসস্ভূবুদ্ধ
২৫) কুকুসন্ধ বুদ্ধ
২৬) কোণাগমন বুদ্ধ
২৭) কশ্যপ বুদ্ধ
২৮)গৌতম বুদ্ধ


title: বই

text: বই(ইংরেজী:Book) বলতে লেখা, ছাপানো অক্ষর, বা ছবিবিশিষ্ট কাগজ বা অন্য কোনও মাধ্যমের তৈরি পাতলা শীটের সমষ্টি বোঝায় যা এক ধারে বাঁধা থাকে এবং রক্ষামূলক মলাটের ভেতরে আবদ্ধ থাকে। এর প্রতিটি পাতলা শিটকে পৃষ্ঠা বা পাতা বলে। বইয়ের সমার্থক শব্দ গ্রন্থ, কিতাব। যে ব্যক্তি বই লিখেন তাকে লেখক বলে।


title: বই

text: এছাড়া ই-বুক নামে এক ধরনের বই আছে যা কম্পিউটার, মোবাইল ইত্যাদি ব্যবহার করে পড়তে হয়। আর বই হল শিক্ষা অর্জনের প্রধানতম মাধ্যম।


title: মধ্যপ্রাচ্য

text: মধ্যপ্রাচ্য হল এশিয়া ও আফ্রিকার মধ্যবর্তী একটি অঞ্চল। মধ্যপ্রাচ্যের ইতিহাস আদিকাল থেকেই প্রসিদ্ধ ছিল এবং এর ইতিহাস থেকেই এটি সারা বিশ্বের এক আলোচনার কেন্দ্রবিন্দুতে পরিনত হয়েছে। ইতিহাসের আদিকাল কাল থেকে এই অঞ্চল নানান কারণে বিখ্যাত ছিল। ধর্মীয় কারণে এই অঞ্চল যুগে যুগে বিখ্যাত ও শ্রদ্ধেয় হয়ে রয়েছে পৃথিবীর বুকে যেমন ইহুদি ধর্ম, খ্রিস্ট ধর্ম, ইসলাম ইত্যাদি ধর্মের আবির্ভাব প্রচার ও প্রসার এই অঞ্চলে হয়েছে। সাধারণত মধ্যপ্রাচ্যে শুস্ক ও গরম জলবায়ু বিদ্যমান। এর চারপাশে প্রধান কিছু নদী রয়েছে যা সীমিত এলাকায় কৃষি ব্যবস্থায় সহায়তা করে। মধ্যপ্রাচ্যের অনেক দেশ পারস্য উপসাগর তীরে অবস্থিত এবং প্রচুর অশোধিত পেট্রোলিয়াম জ্বালানী তেল সম্পদে ভরপুর। মধ্যপ্রাচ্য আধুনিক বিশ্বে অর্থনৈতিকভাবে, রাজনৈতিক, এবং সাংস্কৃতিক দিক থেকে এক গুরুত্বপূর্ণ অঞ্চলে বা জনপদে পরিণত হয়েছে।


title: মধ্যপ্রাচ্য

text: মধ্যপ্রাচ্য ইউরেশিয়া, ভূমধ্যসাগর এবং ভারত মহাসাগর'র সঙ্গমস্থলে অবস্থিত। মধ্যপ্রাচ্য বিভিন্ন ধর্মের জন্মভুমি ও আধ্যাত্মিক স্থান হিসেবে বিবেচিত।


title: জাহাজ

text: জাহাজ () এক ধরণের বৃহদাকারের জলযানবিশেষ যা নদী কিংবা সমুদ্রে চলাচলের উপযোগী করে যাত্রী কিংবা মালামাল পরিবহণের কার্য্যে ব্যবহার করা হয়। আধুনিক সভ্যতার বিস্তারে এই নৌযানের অবদান অনস্বীকার্য। এখন পর্যন্ত এ নৌপরিবহনই সবচেয়ে সস্তা পরিবহন হিসেবে বিবেচ্য। পূর্বের ভেলাজাতীয় ও পালবাহী যান বর্তমানে পানির নীচ দিয়ে চলাচলেরও ক্ষমতাসম্পন্ন হয়েছে। দ্বিতীয় বিশ্বযুদ্ধে অক্ষশক্তির কাছে মিত্রশক্তির প্রায় ৫,১৫০টি জাহাজ হারিয়ে যায়।


title: জাহাজ

text: তরল পদার্থে নিমজ্জিত একটি বস্তু উপরের দিকে যে বল অনুভব করে তা বস্তুটি দ্বারা অপসারিত তরলের ওজনের সমান। তাই দুই হাজার টনের একটি জাহাজ পানিতে ডুবতে থাকবে যতক্ষণ না এটি দুই হাজার টন পানিকে অপসারণ করবে। যদি জাহাজটি ডুবে যাবার আগেই দুই হাজার টন পানিকে অপসারণ করে ফেলে তাহলে জাহাজটি আর না ডুবে এবার ভেসে থাকবে। এটা সম্ভব হবে জাহাজের ঘনত্বকে জাহাজ দ্বারা অপসারিত পানির ঘনত্বের চেয়ে কম করে দিলে। জাহাজের ভেতরে ফাঁকা স্থান রেখে এটা করা হয়। ফলে জাহাজ সমান ওজনের পানিকে অপসারণ করে ফেলার পর ভেসে থাকে।


title: জাহাজ

text: প্রথম জলযান প্রায় ১০০০০ বছর আগে চলেছে বলে জানা যায়।


title: জাহাজ

text: অধিকাংশ সমুদ্র চলাচলের উপযোগী কার্গো জাহাজের গড় আয়ু ২০ থেকে ৩০ বছর। প্লাইউড কিংবা ফাইবারগ্লাস দিয়ে জাহাজ তৈরী করা হলে তা ত্রিশ থেকে চল্লিশ বছর পর্যন্ত চলাচলের উপযোগী থাকে। শক্ত কাঠের তৈরী জাহাজ আরো বেশী সময় ব্যবহৃত হয়ে থাকে; তবে এর জন্যে নিয়মিত রক্ষণাবেক্ষনের প্রয়োজন। সতর্কভাবে রক্ষণাবেক্ষনের মাধ্যমে স্টিলের পাটাতনের জাহাজ শতাধিক বছর কর্মক্ষমতা প্রদর্শন করে। নষ্ট হয়ে যাওয়া জাহাজকে শীপব্রেকারে স্ক্রেপের জন্যে পাঠানো হয়। জাদুঘর কিংবা কৃত্রিমভাবে প্রদর্শনের জন্যেও এর পুণর্ব্যবহার হয়ে থাকে।


title: জাহাজ

text: অনেক জাহাজই ভূমিতে তৈরী করা হয় না। আগুন, সংঘর্ষ, ডুবে যাবার মাধ্যমে এর জীবনকাল শেষ হয়ে যায়। জাতিসংঘের তথ্য মোতাবেক জানা যায়, মহাসাগরের তলদেশে তিন মিলিয়নেরও অধিক জাহাজের ভগ্নাবশেষ জমা পড়ে আছে।


title: জরথুস্ত্র

text: জরথুস্ত্র/জরাথুস্ত্র, জরাথুস্ট্র/জরাথ্রুস্ট (অবেস্তাই ভাষায়: "Zaraθuštra,জরথুশ্ত্র"), জরোয়াস্টার (গ্রিক ভাষায়: Ζωροάστρης, "জরোয়াষ্ট্রিস"), অথবা জরতোশ্ত (), ছিলেন একজন প্রাচীন পারসিক ধর্ম প্রচারক এবং জরথুস্ত্রীয় ধর্ম মতের প্রবর্তক। জরথুস্ত্রের ধর্ম এক সময় হয়ে ওঠে হাখশামানেশী , পার্থীয় এবংসাসানীয় রাজত্বকালে প্রাচীন পারস্যের জাতীয় ধর্ম, যা মূলত বর্তমানে আধুনিক ইরান ও ভারতের জরথুস্ত্রীয় সম্প্রদায় কর্তৃক পালিত হয়।


title: জরথুস্ত্র

text: ধর্ম প্রচারক জরথুস্ত্র সাধারনভাবে স্বীকৃত একজন ঐতিহাসিক ব্যক্তিত্ব, কিন্তু তার সমসাময়িক কাল সম্পর্কে পরিষ্কারভাবে তেমন কিছুই জানা যায়না। অনেক পন্ডিতের মতানুসারে তিনি আনুমানিক খ্রীষ্টপূর্ব ১২০০ শতাব্দীর প্রাচীন ধর্মমত প্রবর্তকদের অন্যতম একজন, যদিও অন্য অনেকের মতে তিনি খ্রীষ্টপূর্ব ১৮০০ শতাব্দীর অথবা খ্রীষ্টপূর্ব ৭ম হতে ৬ষ্ঠ শতাব্দীর মধ্যবর্তী মহান কুরুশের সমকালিন একজন ধর্ম প্রচারক ছিলেন।


title: জরথুস্ত্র

text: জরথুস্ত্রের নামটি মূলত দুটি অবেস্তাই ভাষার শব্দ সমষ্টি, যা নিম্নোক্ত উপায়ে ব্যাখ্যা করা যায়ঃ


title: জরথুস্ত্র

text: বিভিন্ন সূত্রানুসারে জরথুস্ত্রের জীবৎকাল সম্পর্কে বিভিন্ন মতভেদ প্রচলিত রয়েছে।


title: জরথুস্ত্র

text: যদিও ডার্মেসটিটারের মত কিছু কিছু পন্ডিত এর সাথে দ্বিমত পোষন করেন এবং যুক্তি দেখান যে জরথুস্ত্র মূলত খ্রীষ্টপূর্ব ১০০ শতাব্দীর সমসাময়িক। যদিও এই মতবাদ এখন ব্যাপক আকারে অগ্রহণযোগ্য বলে বিবেচিত।


title: জরথুস্ত্র

text: পূর্ব হতেই বার্তোলোমিয়া এবং ক্রিস্টেনসেনের মতো পণ্ডিতগণ “গতানুগতিক সময়” নিয়ে দ্বিমত পোষণ করেন, মূলত যা ভাষাগত সমস্যা হতে উৎসরিত। দেখা যায় জরথুস্ত্র ১৮ টি কবিতা লিখেন, যার সমন্বয়ে অবেস্তার পুরাতন খণ্ড গাথা গ্রথিত হয়েছে। গাথার ভাষা এবং রচনা, বিশেষ করে “যস্ন হপ্তমগাইতি” ("যস্ন সপ্তম অনুচ্ছেদ")-রকে লেখনিকে বলা হয় আদি অবেস্তাই বা গাথাইক অবেস্তাই যা অবেস্তার পরবর্তী খণ্ডগুলোর ভাষা হতে অনেকটাই সেকেলে। শব্দের ব্যুৎপত্তিগত দিক থেকে গাথাইক অবেস্তাই ভাষার সঙ্গে ঋগ্বেদীয় সংস্কৃত ভাষার প্রচুর মিল রয়েছে।


title: জরথুস্ত্র

text: যদিও ঋগ্বেদের ভাষা গাথার ভাষার চেয়ে কিছুটা বেশি মাত্রায় রক্ষণশীল, ধারণা করা হয় যে অবেস্তা ঋগ্বেদের কয়েক শতক পরে গ্রথিত হয়েছে। ধারণা করা হয় ঋগ্বেদ গ্রথিত হয়েছে খ্রীষ্টপূর্ব ১৫০০ হতে ১২০০ শতাব্দীর মধ্যবর্তী সময়ে। সে অনুসারে গাথা গ্রথিত হয়েছে খ্রীষ্টপূর্ব ১০০০ শতাব্দী হতে ২০০ বছর সময়কালের এর মধ্যে।


title: জরথুস্ত্র

text: ঐতিহাসিক অনুসন্ধানে সাধারণত গাথায় বর্ণিত সামাজিক রীতি-নীতি ব্যাখ্যার মাধ্যমে সময় নির্ধারণের চেষ্টা করা হয়ে থাকে। যেহেতু গাথার ভাষা দুর্বোধ্য এবং ব্যাখ্যা করার জন্য উন্মুক্ত, সেহেতু এর থেকে আনুমানিক সময় নির্ধারণ করার সুযোগ রয়েছে।


title: জরথুস্ত্র

text: ধর্মীয় দৃষ্টিকোণ হতে প্রত্নতাত্ত্বিক নিদর্শন কোনো চুড়ান্ত ফলাফল নয়। যদিও, রাশিয়ান প্রত্নতাত্ত্বিক ভিক্টর সারিয়ানিদি দেখান যে জরথুস্ত্র আনুমানিক খ্রীষ্টপূর্ব ২০০০ শতাব্দীর সময়কালের এবং তা তিনি ব্যাকট্রিয়া-মারগিয়ানা প্রত্নতাত্ত্বিক কমপ্লেক্সের খনন হতে এ সিদ্ধান্তে উপনীত হন (আসগারভ,১৯৮৪)।


title: রবিন ফন পার্সি

text: রবিন ফন পার্সি (; জন্ম ৬ আগস্ট ১৯৮৩) একজন ডাচ ফুটবলার যিনি একজন স্ট্রাইকার হিসেবে ইংলিশ প্রিমিয়ার লীগের জনপ্রিয় ক্লাব ম্যানচেস্টার ইউনাইটেড ও নেদারল্যান্ডস জাতীয় দলে খেলে থাকেন।


title: রবিন ফন পার্সি

text:
ফন পার্সির ক্যারিয়ারের সূচনা হয় রটারডামের ফূটবল ক্লাব এক্সিলসায়রের তরুণ দলে। পরবর্তীকালে ফিয়েনর্ড রটারডামে । এই ক্লাবের হয়েই তিনি ক্রমান্বয়ে অনূর্ধ্ব-১৯ ও অনূর্ধ্ব-২১ দলে খেলা চালিয়ে যেতে থাকেন। হঠাৎ করেই একদিন ইনজুরি আক্রান্ত প্রধান দলে ডাক পান। প্রতিভায় মুগ্ধ হয়ে ক্লাব কর্তৃপক্ষ তার সাথে ২০০২ সাল পর্যন্ত সাড়ে তিন বছরের চুক্তি স্বাক্ষর করে। ৮ই মে ২০০২ সালে উয়েফা কাপ ফাইনালে বরুসিভা ডর্টমুন্ডকে ৩-২ গোলে পরাজিত করে তার দল। সারা বছর তার অসামান্য কৃতিত্বের কারণে তিনি রয়াল নেদারল্যান্ড ফুটবল এসোসিয়েসন (Dutch: Koninklijke Nederlandse Voetbalbond or KNVB) কর্তৃক ২০০১-২০০২ সালের শ্রেষ্ঠ তরুণ খেলোয়াড় নির্বাচিত হন।
২০০২ সালে পিঠের ইনজুরির কারণে গ্রীষ্মকালীন মৌসুমে তার জায়গা হয়নি মূল দলে। নতুন মৌসুমে তিনি আবার আসল রূপে ফিরে আসেন। লীগের ২৮ টি ম্যাচে ৮ টি গোল করে তিনি নিজের সামর্থ্যের প্রমাণ দেন। কিন্তু তার সাথে দলের ম্যানেজার বার্ট ফন মারউইক্সের কঠিন সম্পর্ক থাকার কারণে ইউরোপিয়ান সুপার কাপে রিয়াল মাদ্রিদের বিপক্ষে খেলার আগের দিন তাকে দেশে পাঠিয়ে দেয়া হয়। এ কারণেই ক্লাব কর্তৃপক্ষ তার সাথে ২০০২ সালে চুক্তি শেষ হবার পর তা আর নবায়ণ করেনি।


title: রবিন ফন পার্সি

text:
২০০৪ সালে ট্রান্সফার উইন্ডো চলাকালীন সময়ে ইংল্যান্ড ভিত্তিক ফুটবল ক্লাব আর্সেনাল তাকে দলে টানে। এই জন্য তাদের পিএসভি আইন্দোভেন, ওয়ার্ডার ব্রেমান, সেভিলার মতো দলের সাথে প্রতিযোগিতা করতে হয়।
এজন্য আর্সেনালকে খরচ করতে হয় প্রায় ৩ মিলিয়ন ডলার। ম্যানেজারের ফন পার্সির সামর্থ্যের উপর আস্থা থাকার কারণে ২০০৪ সালের ৮ই মে এফএ কাপে ম্যানচেস্টার ইউনাইটেডের বিপক্ষে অভিষেক হয় রবিন ফন পার্সির। প্রথম দিকে দলে একজন উইঙ্গার হিসাবে খেললেও পরবর্তীকালে ডেনিস বার্গক্যাম্পের অবসর গ্রহণ করার পর স্ট্রাইকার হিসাবে খেলা শুরু করেন।


title: রবিন ফন পার্সি

text:
মৌসুমের শুরুতে সাউথহ্যাম্পটনের সাথে ম্যাচে অখেলোয়াড় সুলভ আচরণ করার কারণে রেফারি তাকে মাঠ ছাড়তে বাধ্য করেন। ফলে তিনি ম্যানেজারের ক্ষোভের সম্মুখীন হন। এই সময় তিনি হতাশ না হয়ে অনুশীলনে কঠোর পরিশ্রম করা শুরু করেন। কিছুদিন পর থিয়েরি অঁরির ইনজুরির কারণে ম্যানেজার আবার তাকে মাঠে নামান। পুনরায় দলে সুযোগ পেয়ে তিনি তার সামর্থ্যের সবটুকু ঢেলে দেন। নিজের ব্যক্তিগত ক্যারিয়ারে যোগ করেন অসংখ্য গোল। এই সময় তার দলের জন্য সবচেয়ে উল্লেখযোগ্য অবদান ছিল এফএকাপের সেমিফাইনালে ব্ল্যাকবার্ন রোভার্সের বিপক্ষে খেলায়। সেখানে তিনি ২টি গোল করে আর্সেনালকে উঠিয়ে নিয়ে আসেন সেমিফাইনালে।
ফন পার্সি ২০০৫-০৬ মৌসুমের প্রথম ম্যাচে গোল করেন। তার ধারাবাহিক কৃতিত্ব এবং পরপর চার ম্যাচে মোট ৬টি গোল করার পর তিনি নভেম্বর মাসের"Player Of The Month" নির্বাচিত হন। সাথে সাথে ক্লাব কর্তৃপক্ষ তার সাথে ২০১১ সাল পর্যন্ত চুক্তি নাবায়ন করে। ২০০৬-০৭ মৌসুমের শুরুতে চার্লটন এথলেটিকের বিপক্ষে তার দেয়া গোল BBC's মাসের সেরা গোল নির্বাচিত হয়। ২০০৭ সালের ২১শে জানুয়ারি এমিরেটস্ স্টেডিয়ামেম্যানচেস্টার ইউনাইটেডের সাথে খেলায় পিছিয়ে পড়া আর্সেনালকে বিপদ থেকে উদ্ধার করেন বদলি খেলোয়াড় হিসাবে নামার পর গোল দিয়ে। ইনজুরি আক্রান্ত হবার কারণে চলতি মৌসুমে তার আর মাঠে নামার সম্ভাবনা নেই।


title: রবিন ফন পার্সি

text: ১৫ই আগস্ট ২০১২ আর্সেনাল ঘোষণা করে যে ম্যানচেস্টার ইউনাইটেডের সাথে তারা ফন পার্সির বদলির ব্যাপারে একমত হয়েছে, যদিও ফন পার্সি তখন পর্যন্ত ম্যানচেস্টার ইউনাইটেডের সাথে তার ব্যাক্তিগত শর্তে একমত হন নি। ১৭ই আগস্ট তিনি ম্যানচেস্টার ইউনাইটেডে যোগদান করেন ২২.৫ মিলিয়ন পাউন্ডের বিনিময়ে। তিনি ক্লাবটির সাথে ৪ বছরের চুক্তি স্বাক্ষর করেন, অর্থাৎ ২০১৬ সালের জুন মাস পর্যন্ত তিনি ম্যানচেস্টার ইউনাইটেডে থাকবেন। চুক্তি অনুযায়ী এ চার বছরে যদি ক্লাবটি একবারও প্রিমিয়ার লিগ অথবা উয়েফা চ্যাম্পিয়নস লিগ এর শিরোপা জিতে তাহলে আর্সেনালকে অতিরিক্ত ১.৫ মিলিয়ন পাউন্ড দিতে হবে। ক্লাবে আসার পর তাকে ২০ নম্বর জার্সি দেয়া হয়, কারণ সহকারী কোচ রেনে মিউলেনস্টিন ধারণা করেন যে ম্যানচেস্টার ইউনাইটেডের ২০তম প্রিমিয়ার লিগ শিরোপা জয়ে তার উল্লেখযোগ্য ভূমিকা থাকবে।


title: রবিন ফন পার্সি

text: ২০ই আগস্ট তার অভিষেক ঘটে এভারটনের বিপক্ষে যেখানে তিনি ৬৮তম মিনিটে ড্যানি ওয়েলব্যাকের বদলি হিসেবে নামেন। ম্যাচটিতে ম্যানচেস্টার ইউনাইটেড ১-০ গোলে হেরে যায়। ৫ দিন পরে ক্লাবের হয়ে নিজের প্রথন শটেই ফুলহ্যামের বিপক্ষে তিনি গোল করেন যেখানে ম্যানচেস্টার ইউনাইটেড ৩-২ গোলে জয়ী হয়। ২ সেপ্টেম্বর ২০১২ তারিখে তিনি ম্যানচেস্টার ইউনাইটেডের হয়ে নিজের প্রথম হ্যাট্রিক করেন সাউথহ্যাম্পটনের বিপক্ষে। খেলাটিতে ম্যানচেস্টার ইউনাইটেড ২-১ গোলে পিছিয়ে পরলেও শেষ পর্যন্ত ৩-২ গোলে জয়ী হয়। খেলার তৃতীয় গোলটি প্রিমিয়ার লীগে তার শততম গোল ছিল। ২৩শে সেপ্টেম্বর তিনি লিভারপুলের বিপক্ষে খেলার অন্তিম মুহূর্তে পেনাল্টি থেকে গোল করেন ফলে ম্যানচেস্টার ইউনাইটেড এনফিল্ডে ২-১ গোলে জয়ী হয়। উয়েফা চ্যাম্পিয়নস লিগে সিএফআর ক্লুজের বিপক্ষে জোড়া গোল করার মাধ্যমে তিনি ইউরোপিয়ান প্রতিযোগিতায় ম্যানচেস্টার ইউনাইটেডের হয়ে নিজের গোলের খাতা খুলেন। ২০শে অক্টোবর স্টোক সিটির সাথে ম্যানচেস্টার ইউনাইটেডের ৪-২ গোলে জয়ের দ্বিতীয় গোলটি তিনি করেন। এর পরের প্রিমিয়ার লিগ ম্যাচে চেলসির বিপক্ষে স্ট্যামফোর্ড ব্রিজে তিনি মৌসুমের সপ্তম লিগ গোলটি করেন। খেলাটিতে ম্যানচেস্টার ইউনাইটেড ৩-২ গোলে জয়ী হয় যেখানে প্রথম গোলটিতেও তার সহায়তা ছিল। ৩ নভেম্বর তিনি নিজের পূর্ববর্তী ক্লাব আর্সেনালের বিপক্ষে গোল করেন যেখানে ম্যানচেস্টার ইউনাইটেড ২-১ গোলে জয়ী হয়। এর মাধ্যমে তিনি প্রিমিয়ার লিগের প্রতিটি দলের বিপক্ষে গোল করার অভূতপূর্ব মাইলফলক স্পর্শ করেন। ৯ ডিসেম্বর তিনি ম্যানচেস্টার সিটির বিপক্ষে ম্যানচেস্টার ডার্বিতে শেষ মিনিটে ফ্রি কিক থেকে জয়সূচক গোলটি করেন। গোলটি সিটির ২০১২-১৩ মৌসুমে প্রিমিয়ার লিগে এবং পূর্ববর্তী মৌসুম থেকে তাদের ঘরোয়া মাঠে টানা অপরাজিত থাকার পরিক্রমার অবসান ঘটায়।


title: রবিন ফন পার্সি

text: ১০ই ফেব্রুয়ারি এভারটনের বিপক্ষে গোল করার পর তিনি টানা ১০ খেলায় কোন গোল করতে অসমর্থ হন। ১৪ই এপ্রিল স্টোক সিটির বিপক্ষে গোল করার মাধ্যমে তার গোলখরার অবসান ঘটে। ২৩শে ফেব্রুয়ারি কুইন্স পার্ক রেঞ্জার্সের বিপক্ষে খেলতে গিয়ে তিনি ইনজুরির শিকার হয়েছিলেন।


title: রবিন ফন পার্সি

text: ২২শে এপ্রিল এস্টন ভিলার বিপক্ষে তিনি প্রথমার্ধে চমৎকার হ্যাট্রিক করেন। এর মাধ্যমে ম্যানচেস্টার ইউনাইটেডের ২০তম শিরোপা জয় নিশ্চিত হয় ৪ টি খেলা বাকি থাকতেই। তার দ্বিতীয় গোলটি অত্যন্ত দর্শনীয় ছিল যেখানে ওয়েইন রুনির সহায়তা ছিল।


title: রবিন ফন পার্সি

text: সমর্থকেরা তাকে ২০১২-১৩ মৌসুমের স্যার ম্যাট বাসবি পুরস্কারের জন্যে নির্বাচিত করে। উয়েফা তাকে ২০১২-১৩ মৌসুমের শীর্ষ ১০ জন ফুটবলারের তালিকায় অন্তর্ভুক্ত করে।


title: রবিন ফন পার্সি

text: রবিন ফন পার্সি জাতীয় দলের জার্সি গায়ে প্রথম সম্পূর্ণ ম্যাচ খেলেন ২০০৫ সালের ৪ঠা জানুয়ারি রোমানিয়ার বিপক্ষে। জাতীয় দলের কোচ মার্কো ফন বাস্তেন ২০০৬ ফিফা বিশ্বকাপের নেদারল্যান্ড দলের অন্যতম ফরয়ার্ড খেলোয়াড় হিসাবে দলে নেন। তার প্রথম বিশ্বকাপ গোল ছিল গ্রুপ পর্বের খেলায় আইভরিকোষ্টের (Côte d'Ivoire) বিপক্ষে। খেলার ২৩ মিনিটের মাথায় তিনি দুর্দান্ত ফ্রি-কিক থেকে গোলটি করেন।


title: রবিন ফন পার্সি

text: ফন পার্সির মা একজন শিক্ষক এবং বাবা একজন শিল্পী। তার বাবাই তাকে ছোট থেকে বড় করে তুলেন। ছোটবেলা থেকেই তার ব্যক্তিগত আচরণে সমস্যা ছিল। এইজন্য তাকে মাঝে মাঝে স্কুল থেকে বের করে দেয়া হতো। তিনি ২০০৬ সালের নভেম্বর মাসে Bouchra এর সাথে বিবাহ বন্ধনে আবদ্ধ হন। তার Shaqueel নামে একটি সন্তান রয়েছে। অনেকে ধারণা করে ফন পার্সি ইসলাম ধর্ম গ্রহণ করেছেন। যদিও সাক্ষাৎকারে তিনি এ ব্যাপারে কখনো মুখ খুলেননি।


title: রবিন ফন পার্সি

text: "২১ ডিসেম্বর ২০১৩ পর্যন্ত"


title: রবিন ফন পার্সি

text: "১১ অক্টোবর ২০১৩ পর্যন্ত"


title: তানসেন

text: মিয়া তানসেন (১৫০৬ - ১৫৮৯) প্রায় সকল বিশেষজ্ঞের ধারণা মতে উত্তর ভারতের সর্বকালের সর্বশ্রেষ্ঠ সঙ্গীতজ্ঞ। বর্তমানে আমরা যে হিন্দুস্তানী উচ্চাঙ্গ সঙ্গীতের সাথে পরিচিত তার মূল স্রষ্টা হলেন এই তানসেন। তার এই সৃষ্টি যন্ত্র সঙ্গীতের এক অনবদ্য অবদান। বহু প্রাচীনকালে সৃষ্টি হলেও এখন পর্যন্ত এর প্রভাব বিদ্যমান রয়েছে। তার কর্ম এবং বংশীয় উত্তরাধিকারীদের মাধ্যমেই মূলত এই ধারাটি আজও টিকে রয়েছে। তিনি মুঘল বাদশাহ আকবরের রাজদরবারের নবরত্নের মধ্যে অন্যতম ছিলেন। তাকে সঙ্গীত সম্রাট নামে ডাকা হয়।


title: তানসেন

text: তানসেন ভারতের গোয়ালিয়রে এক হিন্দু পরিবারে জন্মগ্রহণ করেন। তার বাবা মুকুন্দ মিস্ত্র ছিলেন একজন কবি। ছোটবেলায় তার নাম ছিল তনু মিস্ত্র। তার বাবা মূলত বিহাটের বাসিন্দা ছিলেন। ছেলের জন্মে তিনি অতি আনন্দিত হন এবং এই জন্মের পিছনে সাধু গাউসের আশীর্বাদ রয়েছে বলে বিশ্বাস করেন। ছেলের নাম রাখেন রামতনু (রামতনু মিস্ত্র)। ছোটবেলা থেকেই তানসেন সঙ্গীত শিক্ষা করতে শুরু করেন। এই শিক্ষায় তার গুরু ছিলেন বৃন্দাবনের তৎকালীন বিখ্যাত সঙ্গীত শিক্ষক হরিদাস স্বামী। মাত্র ১০ বছর বয়সে তার মেধার ক্ষমতা প্রকাশিত হয়। তার মেধা দেখে স্বামীজি বিস্মিত হন এবং তার বাবাকে বলে নিজের সাথে বৃন্দাবন নিয়ে যান। এই বৃন্দাবনেই তানসেনের মূল ভিত রচিত হয়। বিভিন্ন রাগের সুষ্ঠু চর্চার মাধ্যমে তিনি বিখ্যাত পণ্ডিত শিল্পীতে পরিণত হন। অনেক বিখ্যাত হওয়ার পরও তাই তিনি সময় পেলেই বৃন্দাবন আসতেন।


title: তানসেন

text:
বৃন্দাবন থেকে বিহাটে ফিরে তানসেন শিব মন্দিরে সঙ্গীত সাধনা শুরু করেন। লোকমুখে বলতে শোনা যায়, তার সঙ্গীতে মন্দিরের দেয়াল আন্দোলিত হত। স্থানীয়রা পূর্ণভাবে বিশ্বাস করতে শুরু করেন যে, তানসনের সঙ্গীতের কারণেই মন্দিরটি এক দিকে একটু হেলে পড়েছে। তানসেন সম্বন্ধে আরও কিছু অলৌকিক ঘটনার উল্লেখ পাওয়া যায়। যেমন : বৃক্ষ ও পাথরকে আন্দোলিত করা, নিজ থেকেই বাতি জ্বালানো এবং যখন বৃষ্টির কোনো চিহ্নই নেই তখন বৃষ্টি আনয়ন।
বাবা-মার মৃত্যুর পর তিনি হযরত গাউসের নিকট আসেন।তিনি একই সাথে তানসেনের সাঙ্গীতিক ও আধ্যাত্মীক গুরু ছিলেন।তবে তানসেন ইসলাম গ্রহণ করেছিলেন কি না তা নির্ভরযোগ্য ভাবে জানা যায় না।এর পক্ষে ও বিপক্ষে দুইদিকেই প্রচুর মত পাওয়া যায়। যাই হোক, শিক্ষা শেষে তিনি মেওয়া বান্ধবগড়ের রাজা রামচন্দ্রের রাজকীয় আদালতে সঙ্গীত শিল্পী হিসেবে যোগ দেন। এরপর তিনি মুঘল বাদশাহ আকবরের রাজ দরবারে নবরত্নের একজন হিসেবে সঙ্গীতের সাধনা শুরু করেন।
তানসেনের দুজন স্ত্রী ও পাঁচ সন্তানের খবর পাওয়া যায়।সন্তানদের নাম ঃহামিরসেন,সুরাটসেন,বিলাস খান,তান্সান্স খান,সরস্বতী দেবী।


title: তানসেন

text: গোয়ালিয়রের মহান সুফি সাধক শেখ মুহাম্মদ গাউসের সমাধি কমপ্লেক্সেই মিয়া তানসেনে সমাধি রচিত হয়েছিল। এখনও এটি বিদ্যমান রয়েছে। শেখ মুহাম্মদ গাউস ষোড়শ শতাব্দীর অন্যতম সুফী দরবেশ ও ফকির ছিলেন। সকল ধর্ম বিশ্বাসের লোকের কাছে তিনি সনামধন্য ছিলেন। গাউস এবং তানসেনের দুইটি সমাধি পাশাপাশি রয়েছে। এছাড়াও এই সমাধি সৌধে অন্যান্য কবর রয়েছে। প্রথাগত মুঘল স্টাইলে এই কমপ্লেক্সটি তৈরি করা হয়েছে। সমাধি ক্ষেত্রটি একটি বিশাল বর্গাকার মাঠের মত যার কেন্দ্র রয়েছে ষড়ভূজ আকৃতির কিছু স্তম্ভ। সমাধি সৌধের দালানগুলোর দেয়ালের মধ্যে পাথর কেটে নকশা করা হয়েছে। দেয়ালের একেক অংশে নকশা একেক রকম। পুরো দালানের উপর বিস্তৃত অংশ জুড়ে একটি বৃহৎ মিনার রয়েছে যা একসময় নীল রঙা টাইল্‌স দ্বারা আবৃত ছিল। সাধু গাউসের সমাধির ডান পাশে তানসেনের সমাধি অবস্থিত। সমাধিটি একটি বর্ধিত আয়তাকার কাঠামোর উপর অবস্থিত। কাঠামোটি মার্বেল পাথর দ্বারা নির্মিত। এর চারদিকে ছাঁইচবিশিষ্ট (eaves) প্যাভিলিয়ন রয়েছে যা বিভিন্ন নকশায় সুশোভিত।


title: লিস্প (প্রোগ্রামিং ভাষা)

text: লিস্প () একটি প্রোগ্রামিং ভাষা পরিবারের নাম যেটি সমৃদ্ধ ইতিহাস ও বন্ধনী-বিশিষ্ট সিনট্যাক্সের জন্য পরিচিত। ১৯৫৮ সালে প্রথম তৈরি এই ভাষাটি বর্তমান বহু ব্যবহৃত উচ্চ-স্তরের ভাষাগুলির মধ্যে দ্বিতীয় প্রাচীনতম; কেবল ফোরট্রান এর চেয়ে বেশি পুরনো। ফোরট্রানের মতই লিস্পও তার অতীতের রূপের চেয়ে অনেক পাল্টেছে, এবং এর অনেকগুলি উপভাষারও সৃষ্টি হয়েছে। বর্তমানে সবচেয়ে বেশি ব্যবহৃত লিস্প উপভাষাগুলির মধ্যে আছে কমন লিস্প ও স্কিম।


title: লিস্প (প্রোগ্রামিং ভাষা)

text:
মূলত কম্পিউটার প্রোগ্রামকে আলোন্‌জো চার্চের ল্যাম্‌ডা ক্যালকুলাসের উপর ভিত্তি করে ব্যবহারিক গাণিতিক নোটেশনে প্রকাশ করার জন্য লিস্প উদ্ভাবন করা হয়েছিল । এটা খুব দ্রুতই কৃত্রিম বুদ্ধিমত্তা গবেষকদের পছন্দের প্রোগ্রামিং ভাষা হয়ে উঠে। প্রথম দিককার প্রোগ্রামিং ভাষাগুলির মধ্যে একটি ছিল বলে লিস্প কম্পিউটার বিজ্ঞানের অনেক ধারণাকে প্রাথমিকভাবে এগিয়ে নিয়ে গেছে, যার মধ্যে রয়েছে ট্রি ডেটা স্ট্রাকচার, এটমিক তথ্য ব্যবস্থাপনা, ডাইনামিক টাইপিং, অবজেক্ট ওরিয়েন্টেড প্রোগ্রামিং এবং সেলফ-হোস্টিং কম্পাইলার।
জন ম্যাকার্থি ১৯৫৮ সালে এম. আই. টি তে অধ্যাপনা করা অবস্থায় লিস্প আবিস্কার করেন। এ সি এম কমিউনিকেশন জার্নালে তিনি এটার কাঠামো একটা প্রবন্ধ হিসাবে প্রকাশ করেন।


title: লিস্প (প্রোগ্রামিং ভাষা)

text: স্টিভ রাসেল সর্বপ্রথম একটা আইবিএম ৭০৪ কম্পিউটারে লিস্প কোড চালান।


title: লিস্প (প্রোগ্রামিং ভাষা)

text: ১৯৬২ সালে টিম হার্ট এবং মাইক লেভিন লিস্প সর্বপ্রথম সম্পূর্ণ কম্পাইলার তৈরি করেন। এই কম্পাইলারে লিস্পের ক্রমবর্ধমান কম্পাইলেশন মডেল প্রবর্তন করা হয়। এখানে কম্পাইল করা এবং ইন্টারপ্রেট করা ফাংশনগুলো একত্রে সহাবস্থান করতে পারে।


title: বাংলায় পর্তুগিজ জাতি

text: পর্তুগিজেরা বাংলায় প্রথম আগমন করে ১৫১৬ খ্রিস্টাব্দে। কিন্তু শের শাহ তাদের বিতাড়িত করেন। পরে মুঘল শাসন পুনঃপ্রতিষ্ঠার পর তারা আবার ফিরে আসে এবং হুগলী বন্দর প্রতিষ্ঠা করে, যা কালক্রমে বাংলার তৎকালীন শ্রেষ্ঠ বন্দরে পরিণত হয়। ১৬শ শতাব্দীর দ্বিতীয়ার্ধ থেকে ১৭শ শতাব্দীর প্রথমার্ধ পর্যন্ত পর্তুগিজ জাতি বাংলায় ব্যবসা-বাণিজ্য, ধর্মপ্রচার, কৃষিকাজ, দাস-ব্যবসা, ইত্যাদিতে সক্রিয় অংশগ্রহণ করেছিল। কিন্তু পরবর্তীতে তারা রাষ্ট্রদোহী কার্যকলাপের জন্য মুঘল সম্রাট শাহজাহানের রোষানলে পড়ে এবং শাহজাহান ক্ষমতায় আসার পর তার আদেশে কাসিম খান ১৬৩২ সালে তাদেরকে যুদ্ধে পরাজিত করে হুগলী শহর দখল করলে পর্তুগিজরা এ দেশ ছেড়ে ধীরে ধীরে চলে যায়।


title: বাংলায় পর্তুগিজ জাতি

text: পর্তুগিজেরা এদেশে বহু নতুন জিনিস আমদানি করে আনে: চীনের রেশমী কাপড়, মালাক্কার মসলা, সিংহলের চীনাবাদাম, ইত্যাদি।


title: বাংলায় পর্তুগিজ জাতি

text: পর্তুগিজরা বিশ্বের বিভিন্ন স্থান থেকে বাংলায় অনেক নতুন নতুন শস্যের আমদানি করে ও সেগুলির কৃষিকাজ আরম্ভ করে। উত্তর আমেরিকা থেকে গোল আলু ও তামাক, ব্রাজিল থেকে বাদাম, ওয়েস্ট ইন্ডিজ থেকে পেঁপে, আনারস, কামরাঙা ও পেয়ারা, ইউরোপ থেকে জলপাই - এগুলি সবই পর্তুগিজরা এই দেশে চালু করে।


title: বাংলায় পর্তুগিজ জাতি

text: বাংলার মিষ্টি ও আচার শিল্প পর্তুগিজদের একক অবদান। নানা ধরনের রসালো ও শুকনো মিষ্টি এবং নানা রকমের আচার তৈরিতে পর্তুগিজরা ছিল অদ্বিতীয়।


title: বাংলায় পর্তুগিজ জাতি

text: বাংলা গদ্যের প্রথম বই লেখে পর্তুগিজেরা। বাংলা ভাষার প্রথম ব্যাকরণ ও অভিধানও তারাই রচনা করে।


title: গণনীয়তা তত্ত্ব (কম্পিউটার বিজ্ঞান)

text: কম্পিউটার বিজ্ঞানে গণনীয়তা তত্ত্ব () বলতে গণনা তত্ত্বের একটি শাখাকে বোঝায় যেখানে গণনার বিভিন্ন মডেল ব্যবহার করে কোন সমস্যাগুলি গণনামূলকভাবে সমাধান করা সম্ভব, তা বের করা করা হয়।


title: গণনীয়তা তত্ত্ব (কম্পিউটার বিজ্ঞান)

text: গণনীয়তা তত্ত্ব ও গণনামূলক জটিলতা তত্ত্ব পরস্পর সম্পর্কযুক্ত কিন্তু আলাদা এই অর্থে যে গণনামূলক জটিলতা তত্ত্বে কোন সমস্যা কত দক্ষভাবে সমাধান করা যায় তা নিয়ে গবেষণা করা হয়, সমস্যাটা আদৌ সমাধানযোগ্য কি না, তা নিয়ে নয়।


title: গণনামূলক জটিলতা তত্ত্ব

text: গণনামূলক জটিলতা তত্ত্ব () কম্পিউটার বিজ্ঞানের গণনা তত্ত্বের একটি শাখা যেখানে অ্যালগোরিদমসমূহের scalability তথা বড় মাপের কাজ করার যোগ্যতা সম্পর্কে আলোচনা করা হয়। অ্যালগোরিদমের ইনপুটের আকার বাড়ার সাথে সাথে সেটির জন্য প্রয়োজনীয় সময় ও মেমরির আকার কীরকম বেড়ে যায়, সে সম্পর্কিত বাস্তব সীমারেখা নির্ধারণ করা এই তত্ত্বের আলোচ্য।


title: তথ্য-ভিত্তিক জটিলতা

text: তথ্য-ভিত্তিক জটিলতা () গণনামূলক জটিলতার একটি শাখা যেখানে ভৌত বিজ্ঞান, অর্থনীতি, প্রকৌশল ও গাণিতিক অর্থসংস্থান শাস্ত্রে উদ্ভূত ধারবাহিক ও অবিচ্ছিন্ন সমস্যাগুলির জন্য সেরা অ্যালগোরিদম ও তাদের গণনামূলক জটিলতা নিয়ে গবেষণা করা হয়।


title: সহবর্তমানতা (কম্পিউটার বিজ্ঞান)

text: কম্পিউটার বিজ্ঞানে সহবর্তমানতা () বলতে একই সিস্টেমে একাধিক গণনামূলক প্রক্রিয়া বা প্রসেস যখন একই সময়ে নির্বাহ হয় ও একে অপরের সাথে ক্রিয়া করে, সেই অবস্থাকে বোঝানো হয়।


title: কোমিট (প্রোগ্রামিং ভাষা)

text: কোমিট () ছিল ইতিহাসের প্রথম স্ট্রিং প্রক্রিয়াকরণ ভাষা (এ জাতীয় অন্যান্য ভাষার মধ্যে আছে স্নোবল, ট্র্যাক ও পার্ল), যা ডক্টর ভিক্টর ইংভে ও তাঁর সহযোগীরা এমআইটিতে ১৯৫৭ থেকে ১৯৬৫ সালের মধ্যবর্তী সময়ে আইবিএম ৭০০/৭০০০ সিরিজ কম্পিউটারের জন্য উদ্ভাবন করেন। ইংভে কম্পিউটারায়িত ভাষাবিজ্ঞান গবেষণায়, বিশেষত স্বাভাবিক ভাষা প্রক্রিয়াকরণ-এর যান্ত্রিক অনুবাদ ক্ষেত্রে ব্যবহারের জন্য ভাষাটি উদ্ভাবন করেন।


title: ভিক্টর ইংভে

text: ভিক্টর ইংভে () (জন্ম জুলাই ৫, ১৯২০) শিকাগো বিশ্ববিদ্যালয়ের ভাষাবিজ্ঞান বিভাগের প্রফেসর এমেরিটাস। তিনি গণনামূলক ভাষাবিজ্ঞান ও স্বাভাবিক ভাষা প্রক্রিয়াকরণ-এর সবচেয়ে পুরনো গবেষকদের একজন।


title: স্পোর্টিং বেঙ্গল ইউনাইটেড ফুটবল ক্লাব

text:
স্পোর্টিং বেঙ্গল ইউনাইটেড ফুটবল ক্লাব একটি যুক্তরাজ্য ভিত্তিক ফুটবল ক্লাব। এই ক্লাব টি মূলত যুক্তরাজ্যের প্রবাসী বাংলাদেশী পৃষ্ঠপোষকতায় পরিচালিত হয়। ১৯৯৬ সালে এই ক্লাবের প্রতিষ্ঠা হয়। এটি বর্তমানে স্থানীয় কেন্ট লীগে খেলে থাকে। কেন্ট লীগ যুক্তরাজ্যের এফ এ এর অধীনে একটি সেমি প্রফেশনাল লীগ। এই দলটি গড়ে তোলার মূল উদ্দেশ্য ছিল স্থানীয় বাংলাদেশীদের যুক্তরাজ্যের মূলধারার ফুটবলের সাথে সম্পৃক্ত করা।শুধু তাই নয়, এই প্রচেষ্টার সমন্বয় সাধনের লক্ষ্যে গড়ে তোলা হয় বাংলাদেশ ফুটবল অ্যাসোসিয়েশান। বর্তমানে এই সংস্থার সদস্য সংখ্যা ৪৬। দি মাইল এন্ড স্টেডিয়াম স্পোর্টিং বেঙ্গলের নিজস্ব স্টেডিয়াম। এই স্টেডিয়াম টি অবশ্য বিউমন্ট অ্যাথলেটিক নামক ফুটবল ক্লাবটিও মাঝে মাঝে ভাড়ায় ব্যবহার করে।
১৯৯৯-০০ মৌসুম থেকে ২০০৩ সালের আগ পর্যন্ত এই ক্লাব লন্ডন ইন্টারমিডিয়েট লীগে অংশ নিতো। ২০০৩ সালে স্পোর্টিং বেঙ্গল এফ এ কর্তৃক সিনিয়র ক্লাবের মর্যাদা লাভ করে। তখন থেকে কেন্ট এর প্রিমিয়ার ডিভিশন লীগে এর যাত্রা শুরু হয়। ২০০৫ সালের ২০ শে আগস্ট ওয়য়ার ক্লাবের সাথে এফ এ কাপের প্রিলিমিনারি রাউন্ডে অংশগ্রহণের মাধ্যমে স্পোর্টিং বেঙ্গল ইতিহাস সৃষ্টি করে।যদিও ম্যাচটিতে তার ০-৪ গোলে হেরে যায়।
==সাফল্য=
এফ এ কাপের প্রিলিমিনারি পর্যায়ে খেলার ক্ষেত্রে ১২৫ বছরের ইতিহাসে এই ক্লাবটি এশিয়ানদের নিয়ে গঠিত প্রথম ক্লাব দুটির একটি। পরপর ৫ বছর ব্যর্থতার পর ২০০৯ এর সেপটেম্বারে এই ক্লাবটি ইউকে এশিয়ান চ্যাম্পিয়নশিপের খেলায় গ্লাসগো তে ওল্ভারহ্যাম্পটনের পাঞ্জাব ইউনাইটেড কে হারিয়ে চ্যাম্পিয়ন হয়।


title: সম্ভাবনাভিত্তিক অ্যালগোরিদম

text: সম্ভাবনাভিত্তিক অ্যালগোরিদম বা দৈবকৃত অ্যালগোরিদম () হচ্ছে এক ধরনের অ্যালগোরিদম যার যুক্তিব্যবস্থায় দৈব প্রক্রিয়া ভূমিকা রাখে। বাস্তব ক্ষেত্রে যে যন্ত্রটি অ্যালগোরিদমটি বাস্তবায়ন করে, সাধারণত সেটি একটি ছদ্ম দৈবসংখ্যা-সৃষ্টিকারকের সাহায্য নেয়। অ্যালগোরিদমটি দৈবচয়িত বিটগুলিকে সহায়ক ইনপুট হিসেবে গ্রহণ করে এবং "গড় ক্ষেত্রে" ("average case") ভাল কার্যকারিতার প্রত্যাশা করে। বিধিগতভাবে অ্যালগোরিদমটির কার্যকারিতা একটি দৈব চলক যার একটি ভাল প্রত্যাশিত মান পাওয়া সম্ভব; এই প্রত্যাশিত মানটিই অ্যালগরিদমটির প্রত্যাশিত রানটাইম বা নির্বাহকাল।


title: ওমর খৈয়াম

text:
গিয়াসউদিন আবুল ফাতেহ ওমর ইবনে ইব্রাহিম আল-খৈয়াম নিশাপুরি ( (; , ; জ. মে ৩১ ১০৪৮ - মৃ. ডিসেম্বর ৪, ১১৩১) একজন ইরানের কবি, গণিতবেত্তা, দার্শনিক ও জ্যোতির্বিদ। ইরানের নিশাপুরে জন্মগ্রহণ করার পর যুবা বয়সে তিনি সমরখন্দে চলে যান এবং সেখানে শিক্ষা সমাপ্ত করেন। এর পর বুখারায় নিজেকে মধ্যযুগের একজন প্রধান গণিতবিদ ও জ্যোতির্বিদ হিসাবে প্রতিষ্ঠিত করেন। তার বীজগণিতের গুরুত্বপূর্ণ “Treatise on Demonstration of Problems of Algebra“ গ্রন্থে তিনি ত্রিঘাত সমীকরণের সমাধানের একটি পদ্ধতি বর্ণনা করেন। এই পদ্ধতিতে একটি পরাবৃত্তকে বৃত্তের ছেদক বানিয়ে ত্রিঘাত সমীকরণের সমাধান করা হয়।
ওমর ইসলামি বর্ষপঞ্জি সংস্কারেও তার অবদান রয়েছে।


title: ওমর খৈয়াম

text:
তিনি তার কবিতা সমগ্র, যা ওমর খৈয়ামের রূবাইয়াত নামে পরিচিত, তার জন্য বিখ্যাত। তার কাব্য প্রতিভার আড়ালে তার গাণিতিক ও দার্শনিক ভূমিকা অনেকখানি ঢাকা পড়েছে। ধারণা করব হয় রনে দেকার্তের আগে তিনি বিশ্লেষনী জ্যামিতি আবিষ্কার করেন। তিনি স্বাধীনভাবে গণিতের দ্বিপদী উপপাদ্য আবিষ্কার করেন। বীজগণিতে ত্রিঘাত সমীকরণের সমাধান তিনিই প্রথম করেন। বহুমুখী প্রতিভার দৃষ্টান্ত দিতে বলা হলে বিশ্বসাহিত্য কিংবা ইতিহাসে যাদের নাম উপেক্ষা করা কঠিন ওমর খৈয়াম তাদের মধ্যে অন্যতম ও শীর্ষস্থানীয়।
দর্শন ও শিক্ষকতায় ওমরের কাজ তার কবিতা ও বৈজ্ঞানিক কাজের আড়ালে অনেকখানি চাপা পড়েছে বলে মনে করা হয়।মধ্যযুগের মুসলিম মনীষা জামাকসারি ওমর খৈয়ামকে “বিশ্ব দার্শনিক” হিসেবে বর্ণনা করেছেন। অনেক সূত্রে জানা গেছে তিনি নিশাপুরে তিনি দশক ধরে শিক্ষকতা করেছেন।
ইরান ও পারস্যের বাইরে ওমরের একটি বড় পরিচয় কবি হিসাবে। এর কারণ তার কবিতা বা রুবাই এর অনুবাদ এবং তার প্রচারের কারণে।ইংরেজীভাষী দেশগুলোতে এর সবচেয়ে বেশি প্রভাব দেখা যায়। ইংরেজ মনিষী টমাস হাইড প্রথম অপারস্য ব্যক্তিত্ব যিনি প্রথম ওমর কাজ সম্পর্কে গবেষণা করেন। তবে, বহির্বিশ্বে খৈয়ামকে সবচেয়ে বেশি জনপ্রিয় করেন এডওয়ার্ড ফিটজেরাল্ড। তিনি খৈয়ামের ছোট ছোট কবিতা বা রুবাই অনুবাদ করে তা রুবাইয়্যাতে ওমর খৈয়াম নামে প্রকাশ করেন।


title: ওমর খৈয়াম

text: ওমর খৈয়াম জন্ম গ্রহণ করেছিলেন হিজরী পঞ্চম শতকের শেষের দিকে সেলজুক যুগে । তিনি ছিলেন মালিক শাহ সেলজুকের সমসাময়িক। অনেক ইতিহাসবিদের মতে সুলতান মাহমুদের মৃত্যুর কিছু আগে ওমর খৈয়াম জন্ম গ্রহণ করেছিলেন। এখনকার ইরানের পুরাতন নাম ছিল পারস্য আর তার রাজধানী ছিল খোরাসান।


title: ওমর খৈয়াম

text: ইরানের নিশাপুর শহরে ওমরের জন্ম। তাঁর পিতা ছিলেন তাঁবুর কারিগর ও মৃৎশিল্পী। ছোটবেলায় তিনি বালি শহরে সে সময়কার বিখ্যাত পণ্ডিত শেখ মুহাম্মদ মানসুরীর তত্ত্বাবধানে শিক্ষালাভ করেন। যৌবনে তিনি ইমাম মোআফ্ফাক-এর অধীনে পড়াশোনা করেন।


title: ওমর খৈয়াম

text: ওমর খৈয়ামের শৈশবের কিছু সময় কেটেছে অধুনা আফগানিস্তানের বালক্ শহরে। সেখানে তিনি বিখ্যাত মনীষী মহাম্মদ মনসুরীর কাছে শিক্ষা গ্রহণ করেন। পরে তিনি খোরাসানের অন্যতম সেরা শিক্ষক হিসেবে বিবেচিত ইমাম মোয়াফ্ফেক নিশাপুরির শিষ্যত্ব গ্রহণ করেন। জীবনের পুরো সময় জুড়ে ওমর তার সব কাজ নিষ্ঠার সঙ্গে করেছেন। দিনের বেলায় জ্যামিতি ও বীজগণিত পড়ানো, সন্ধ্যায় মালিক-শাহ-এর দরবারে পরামর্শ প্রদান এবং রাতে জ্যোতির্বিজ্ঞান চর্চ্চার পাশাপাশি জালালি বর্ষপঞ্জি সংশোধন! সবটাতে তার নিষ্ঠার কোন কমতি ছিল না।


title: ওমর খৈয়াম

text: ইসফাহান শহরে ওমরের দিনগুলি খুবই কার্যকর ছিল। কিন্তু আততায়ীর হাতে সুলতান মালিক শাহ-এর মৃত্যুর পর তার বিধবা পত্নী ওমরের ওপর রুষ্ঠ হলে ওমর হজ্ব করার জন্য মক্কা ও মদীনায় চলে যান।পরে তাকে নিশাপুরে ফেরার অনুমতি দেওয়া হয়। নিশাপুরে ওমর গণিত, জ্যোতির্বিজ্ঞান ও চিকিৎসা বিষয়ক তাঁর বিখ্যাত কাজগুলো সম্পন্ন করেন।


title: ওমর খৈয়াম

text: জীবদ্দশায় ওমরের খ্যাতি ছিল গণিতবিদ হিসাবে। ইসলামী সভ্যতার জ্ঞান-বিজ্ঞানের সোনালী যুগে তথা এখন থেকে প্রায় এক হাজার বছর আগে বীজগণিতের যেসব উপপাদ্য এবং জ্যোতির্বিদ্যার তত্ত্ব ওমর খৈয়াম দিয়ে গেছেন সেগুলো এখনও গণিতবিদ এবং মহাকাশ গবেষক বা জ্যোতির্বিদদের গবেষণায় যথাযথ সূত্র হিসেবে ব্যবহৃত হচ্ছে। তিনি প্রথম উপবৃত্ত ও বৃত্তের ছেদকের সাহায্যে ত্রিঘাত সমীকরণের সমাধান করেন। এছাড়া তিনি দ্বি-পদী রাশিমালার বিস্তার করেন। ওমরের আর একটি বড় অবদান হলো ইউক্লিডের সমান্তরাল স্বীকার্যের সমালোচনা যা পরবর্তী সময়ে অ-ইউক্লিডীয় জ্যামিতির সূচনা করে।


title: ওমর খৈয়াম

text: ১০৭০ খ্রিস্টাব্দে তার পুস্তক মাকালাত ফি আল জাবর্ আল মুকাবিলা প্রকাশিত হয়। এই পুস্তকে তিনি ঘাত হিসাবে সমীকরণের শ্রেণীকরণ করেন এবং দ্বিঘাত সমীকরণের সমাধানের নিয়মাবলি লিপিবদ্ধ করেন। এই পুস্তকে তিনি কোনিক সেকশনের বিভিন্ন ছেদকের সাহায্যে নানারকম ত্রিঘাত সমীকরণ সমাধান করেন। অর্থাৎ জ্যামিতিক পদ্ধতিতে বাস্তব মূর আছে এমন ত্রিঘাত সমীকরণ প্রথম সমাধান করেন। তিনি বর্তমানে প্যাসকেলের ত্রিভুজ নামে পরিচিত দ্বিপদী সহগের ত্রিভুজাকার এরেও লিখেছিলেন।


title: ওমর খৈয়াম

text: ওমর খৈয়াম জ্যোতির্বিদ হিসাবেও সমধিক পরিচিত ছিলেন।সেলজুকের বাদশাহ মালিক শাহ ১০৭৩ সালে আরো কয়েকজন বিজ্ঞানীর সঙ্গে ওমরকেও আমন্ত্রণ জানান একটি মানমিন্দর নির্মাণের জন্য। ওমর তখন অত্যন্ত সফলভাবে (দশমিকের পর ছয় ঘর পর্যন্ত) সৌর বছরের দৈর্ঘ্য পরিমাপ করেন। তার হিসাবে এটি ছিল ৩৬৫.২৪২১৯৮৫৮১৫৬ দিন। এই ক্যালেন্ডারের হিসাবে প্রতি ৫,৫০০ বছরে এক ঘণ্টার গড়মিল হয়ে থাকে। আমরা যে গ্রেগরিয়ান বর্ষপঞ্জি ব্যবহার করি তাতে প্রতি ৩,৩০০বছরে একদিন গোলমাল হয়ে থাকে। কীভাবে পারস্য পঞ্জিকা সংশোধন করতে হবে তাও তিনি হিসাব করেন। ১০৭৯ সালের ১৫ মার্চ সুলতান জালাল আল-দিন মালেক মাহ সালজুকয ওমরের সংশোধিত বর্ষপঞ্জী চালু করেন। ওমর একটি তারাচিত্র বা খ-চিত্রও তৈরি করেন তবে সেটি একণ আর পাওয়া যায় না।


title: ওমর খৈয়াম

text: মার্কিন কবি জেমস রাসেল লোয়েল ওমর খৈয়ামের রুবাই বা চতুষ্পদী কবিতাগুলোকে "চিন্তা-উদ্দীপক পারস্য উপসাগরের মনিমুক্তা "বলে অভিহিত করেছেন। ওমর খৈয়ামের রুবাই বা চারপংক্তির কবিতাগুলো প্রথমবারের মত ইংরেজিতে অনূদিত হয় খৃষ্টীয় ১৮৫৯ সালে। এডওয়ার্ড ফিটজেরাল্ডের এই অনূবাদের সুবাদেই ওমর খৈয়াম বিশ্বব্যাপী কবি হিসেবেও খ্যাতি অর্জন করেন। এ অনুবাদের মাধ্যমে ফিটজেরাল্ড নিজেও খ্যাতিমান হয়েছেন। তার এই অনুবাদ গ্রন্থ দশ বার মুদ্রিত হয়েছে এবং ওমর খৈয়াম সম্পর্কে বিশ্বের বিভিন্ন দেশে হাজার হাজার প্রবন্ধ ও বই লিখিত হয়েছে।


title: ওমর খৈয়াম

text: ফার্সি কাব্য-জগতে ওমর খৈয়াম এক বিশেষ চিন্তাধারা ও বিশ্বদৃষ্টির পথিকৃৎ। তিনি এমন সব চিন্তাবিদ ও নীরব কবিদের মনের কথা বলেছেন যারা সেসব বিষয়ে কথা বলতে চেয়েও প্রতিকূল পরিস্থিতির কারণে তা চেপে গেছেন। কেউ কেউ ওমর খৈয়ামের কবিতার নামে বা তার কবিতার অনুবাদের নামে নিজেদের কথাই প্রচার করেছেন। আবার কেউ কেউ ওমর খৈয়ামের কবিতার মধ্যে নিজের অনুসন্ধিৎসু মনের জন্য সান্ত্বনা খুঁজে পেয়েছেন।


title: ওমর খৈয়াম

text: অসাধারণ জ্ঞানী ওমর খৈয়াম জ্যোতির্বিদ্যা ও গণিতের অনেক কঠিন রহস্য বা প্রশ্নের সমাধান দিয়ে গেলেও অনেক অজানা বা রহস্যময় বিষয়গুলোর সমাধান জানতে না পারায় আক্ষেপ করে গেছেন। তাই তিনি জীবন এবং জগতের ও পারলৌকিক জীবনের রহস্য বা দর্শন সম্পর্কে অনেক প্রশ্ন উত্থাপন করেছেন। এসব প্রশ্ন শুধু তার মনেই নয়, যুগে যুগে জ্ঞান-তৃষ্ণার্ত বা অনুসন্ধানী মানুষের মনের প্রশান্ত সাগরেও তুলেছে অশান্ত ঝড়। দার্শনিকরা এ ধরনের প্রশ্নই উত্থাপন করেছেন। দর্শনের যুক্তি দিয়ে অনেক কিছু বোঝানো সম্ভব হলেও তারও একটা সীমাবদ্ধতা আছে। দর্শন বা বিজ্ঞান দিয়ে যে ভাব তুলে ধরা যায় না খৈয়াম তা কবিতার অবয়বে তুলে ধরতে চেয়েছেন। আর তাই যুক্তি ও আবেগের করুণ রসের প্রভাবে ওমর খৈয়ামের চার-লাইন বিশিষ্ট কবিতাগুলো কবিতা জগতে হয়ে উঠেছে অনন্য। দার্শনিকরা একটি বই লিখেও যে ভাব পুরোপুরি হৃদয়গ্রাহী করতে পারেন না, গভীর অর্থবহ চার-লাইনের একটি কবিতার মধ্য দিয়ে ওমর খৈয়াম তা সহজেই তুলে ধরেছেন। তিনি লিখেছেন,


title: ওমর খৈয়াম

text: অর্থাৎ সৃষ্টির রহস্যকে আমাদের কাছে রহস্যময় ও পর্দাবৃত মনে হয়। কিন্তু মনের চোখ বা আসল চোখ দিয়ে দেখা সম্ভব হলে এ পর্দা থাকে না।


title: ওমর খৈয়াম

text: আল্লাহকে জানতে হলে আগে নিজেকে জানা প্রয়োজন এমন ইসলামী বর্ণনা তুলে ধরতে গিয়ে তিনি লিখেছেনঃ


title: ওমর খৈয়াম

text: মহান আল্লাহর দয়া সম্পর্কে খৈয়াম প্রার্থনাসূচক রুবাইয়ে লিখেছেন,


title: ওমর খৈয়াম

text: নিশাপুরে ওমরের সমাধি দেখতে অনেকটা তাঁবুর মতো। তার কয়েকটি বিখ্যাত কবিতা সেখানে উৎকীর্ণ করা আছে।


title: আরোহী ডাটাবেস তত্ত্ব

text: আরোহী ডাটাবেস তত্ত্ব () হল উপাত্ত খনন প্রক্রিয়ার গবেষণা থেকে উদ্ভূত একটি ডাটাবেস তত্ত্ব যাতে একটি নতুন ধরনের ডাটাবেস, যার নাম দেয়া হয়েছে আরোহী ডাটাবেস, কীভাবে কাজ করে তার আলোচনা করা হয়। আরোহী ডাটাবেসে প্রচলিত ডাটাবাসের মত উপাত্ত ছাড়াও এই উপাত্তগুলি থেকে সাধারণীকৃত বিন্যাস বা প্যাটার্নও রক্ষিত থাকে। ব্যবহারকারীরা বিশেষ ধরনের আরোহী কোয়েরি ভাষার মাধ্যমে এই উপাত্ত ও বিন্যাসগুলি কোয়েরি করতে পারেন।


title: আরোহী ডাটাবেস তত্ত্ব

text: প্রতিটি আরোহী ডাটাবেস I-কে I(D,P) আকারে প্রকাশ করা যায়, যেখানে D=ডাটাবেসে রক্ষিত উপাত্তসমূহের সেট, এবং P=ডাটাবেসে রক্ষিত বিন্যাসসমূহের সেট।


title: সাম্পর্কিক ডাটাবেস

text: সাম্পর্কিক ডাটাবেস () হল ডাটাবেসের সাম্পর্কিক মডেল অনুসরণ করে তৈরি করা ডাটাবেস। সাম্পর্কিক ডাটাবেস বলতে ডাটাবেসের উপাত্ত ও স্কিমা-কে বোঝায়, ডাটাবেস রক্ষণাবেক্ষণকারী সফটওয়্যার, যা সাম্পর্কিক ডাটাবেস ব্যবস্থাপনা ব্যবস্থা (Relational Database Management System) নামে পরিচিত, তাকে বোঝায় না।


title: সাম্পর্কিক ডাটাবেস

text: এর ইংরেজি পরিভাষা relational database প্রথম সংজ্ঞায়িত করেন ও প্রচলন করেন এডগার কড।


title: বিন্যাস মিলকরণ

text: কম্পিউটার বিজ্ঞানে বিন্যাস মিলকরণ () বলতে কোন প্রদত্ত বিন্যাস (pattern)-এর উপস্থিতি খুঁজে দেখার প্রক্রিয়াকে বোঝায়। বিন্যাস শনাক্তকরণ (pattern recognition)-এর সাথে বিন্যাস মিলকরণের পার্হক্য হল এতে প্রদত্ত বিন্যাসটি কঠোরভাবে সংজ্ঞায়িত হয়ে থাকে। সাধারণত এই বিন্যাসটি স্ট্রিং বা ট্রি সংগঠন-ভিত্তিক হয়ে থাকে।


title: বিন্যাস মিলকরণ

text: বিভিন্ন বস্তু ঈপ্সিত সংগঠনের অধিকারী কি না তা পরীক্ষা করার জন্য বিন্যাস মিলকরণ ব্যবহার করা হয়। অনেক সময় মিলকৃত অংশ অন্য কিছু দিয়ে প্রতিস্থাপিত করতেও এটি ব্যবহার করা হয়।


title: গ্রাফ (দ্ব্যর্থতা নিরসন)

text: গ্রাফ বলতে বোঝাতে পারেঃ


title: গ্রাফ (দ্ব্যর্থতা নিরসন)

text: গণিতে:


title: গ্রাফ (দ্ব্যর্থতা নিরসন)

text: কম্পিউটার বিজ্ঞানে:


title: গ্রাফ (দ্ব্যর্থতা নিরসন)

text: অন্যান্য ব্যবহার:


title: চিত্রলেখ (গণিত)

text: গণিত ও কম্পিউটার বিজ্ঞানে গ্রাফ () হল গ্রাফ তত্ত্বে আলোচিত মৌলিক বিষয়বস্তু। সাধারণভাবে গ্রাফ হল "বিন্দু", "নোড", বা "শীর্ষবিন্দু" নামক বস্তসমূহের একটি সেট, যে বস্তুগুলি একে অপরের সাথে "রেখা" বা "ধার" বা "এজ"-এর মাধ্যমে সংযুক্ত। একটি সঠিক গ্রাফ সংজ্ঞানুযায়ী "নির্দিক", এবং এটিতে "ক" বিন্দু থেকে "খ" বিন্দুগামী রেখা এবং "খ" বিন্দু থেকে "ক" বিন্দুগামী রেখাকে একই বস্তু ধরা হয়। অন্যদিকে একটি "সদিক গ্রাফ" (দিগ্রাফ বা নির্দেশিত গ্রাফ)-এ এই দুইটি রেখাকে আলাদা দিকনির্দেশী ধার (আর্কস বা নির্দেশিত প্রান্ত) হিসেবে ধরা হয়।


title: চিত্রলেখ (গণিত)

text: বাস্তব জীবনের বিভিন্ন সমস্যা গ্রাফের সাহায্যে সমাধান করা যায়। উদাহরণ স্বরুপ প্রতিটি শহরকে নোড হিসাবে কল্পনা করে এবং তাদের মধ্যকার রাস্তাকে এজ কল্পনা করে এক শহর থেকে অন্য শহরে যাবার সব থেকে ছোট পথ নির্ণয় করতে যায়। এভাবে বিভিন্ন সমস্যাকে গ্রাফে নোড এবং এজ হিসাবে "মডেলিং" করে অনেক সমস্যা সমাধান করা যায়।


title: চিত্রলেখ (গণিত)

text: গণিতবিদ লিওনার্দ ইউলারকে গ্রাফ তত্বের জনক বলা হয়। ১৭৭৬ সালে তিনি "Seven Bridges of Königsberg" নামক একটি পেপার প্রকাশ করেন।


title: কোবোল

text: কোবোল () একটি তৃতীয় প্রজন্মের প্রোগ্রামিং ভাষা এবং আজও প্রচলিত প্রাচীনতম প্রোগ্রামিং ভাষাগুলির একটি। এটির ইংরেজি নামটি Common Business-Oriented Language-এর সংক্ষিপ্ত রূপ (acronym)। এটি মূলত ব্যবসা, অর্থসংস্থান, এবং কোম্পানি ও সরকারের প্রশাসনিক সিস্টেমসমূহে ব্যবহার করা হয়।


title: কোবোল

text: ভাষাটির সাম্প্রতিকতম মানরূপ COBOL 2002-তে বস্তু-সংশ্লিষ্ট প্রোগ্রামিং ও অন্যান্য আধুনিক ফিচার সমর্থন করা হয়েছে।


title: ডেবিয়ান

text:
ডেবিয়ান পৃথিবী জুড়ে স্বেচ্ছাসেবকদের যৌথ প্রয়াস এর মধ্য দিয়ে একটি মুক্ত, সম্পূর্ণ অপারেটিং সিস্টেম তৈরির প্রকল্প।
ডেবিয়ান লিনাক্স ১৯৯৩ সনে পারদিউ বিশ্ববিদ্যালয়ের ছাত্র আয়ান মারডক কর্তৃক প্রতিষ্ঠিত হয় যিনি ডেবিয়ান মেনিফেস্টোর প্রবর্তক। এ মেনিফেস্টোর মূল ভাবধারা ছিল এটি হবে এমন একটি অপারেটিং সিস্টেম যা উম্মুক্ত পদ্ধতির ব্যবস্থাপনায় পরিচালিত হবে যেটি মূলত লিনাক্স এবং গ্নু এরই মূল স্পিরিট। তিনি নামটি প্রবর্তন করে তার মেয়েবন্ধু ডেবরা(পরবর্তীকালে স্ত্রী) এর নাম এবং তার নামের প্রথম অংশের সমন্বয়ে যার উচ্চারন হল ডেব-ই-এন।


title: ডেবিয়ান

text: ডেবিয়ান প্রকল্পটি প্রথমদিকে খুব ধীরগতিতে অগ্রসর হতে থাকে এবং সর্বপ্রথম ভার্সন ০.৯এক্স ভার্সন বের হয় ১৯৯৪ এবং ১৯৯৫ সালের দিকে। অন্য আর্কিটেকচারের জন্য রিলিজ দেয়া শুরু হয় ১৯৯৫ সালেই এবং ১৯৯৬ সালে ১.এক্স ভার্সন রিলিজ পায়। ১৯৯৬ সালে ব্রুস পেরেনস আয়ান মারডকের স্থালাভিষিক্ত হন প্রোজেক্ট লিডার হিসেবে। সহযোগী ইয়ান শুয়েজলার এর পরামর্শক্রমে তিনি ডেবিয়ান এর সামাজিক চুক্তির রূপরেখা এবং ডেবিয়ান উম্মুক্ত সফটওয়্যার নির্দেশনা প্রনয়নে বিশেষ ভূমিকা রাখেন যা ডিস্ট্রিবিউশনটির উন্নয়নে নতুন এক মৌলিক অঙ্গীকার হিসেবে স্বীকৃত হয়। তিনি এর সহযোগী সদস্য প্রতিষ্ঠান সৃষ্টির ব্যাপারে ও সচেতনতা বাড়াতে সাহায্য করেন।


title: ডেবিয়ান

text: ব্রুস পেরেনস ১৯৯৮ সালে glibc নির্ভর ডেবিয়ান-২.০ রিলিজের পূর্বেই এ প্রকল্প হতে অব্যাহতি নেন। এ সময়ে প্রকল্পের নতুন নেতৃত্ব নির্বাচনের জন্য উদ্যেগ নেয়া হয় এবং আরো দুটি ২.এক্স রিলিজ বের হয় যেখানে আরো বেশী প্যাকেজ এবং আরো বেশী আর্কিটেকচার সাপোর্ট অন্তর্ভুক্ত হয়। এ সময়েই APT কে প্রয়োগ করা হয় এবং ডেবিয়ান জিএনইউ/হার্ড, যেটি প্রথম নন-লিনাক্স কার্নেলে অর্ন্তভূক্ত হয়, তার ও ভালোভাবে অগ্রযাত্রা শুরু হয়। ১৯৯৯ সালে ডেবিয়ান লিনাক্স এর উপর ভিত্তি করে প্রথম ডিস্ট্রিবিউশন কোরেল লিনাক্স এবং স্টরমিক্স এর স্টর্ম লিনাক্স বের হয়। যদি ও এখন আর উন্নয়ন করা হয় না কিন্তু এ ডিস্ট্রিবিউশন দু’টিই ডেবিয়ান এর উপর ভিত্তি করে তৈরি প্রথম ডিস্ট্রিবিউশন হিসেবে স্বীকৃত।


title: ডেবিয়ান

text: ২০০০ সালের শেষের দিকে এ প্রকল্পের আর্কাইভ এবং রিলিজ ব্যবস্থাপনায় বড়সড় পরিবর্তন নিয়ে আসা হয় যা সফটওয়্যার আর্কাইভ প্রসেসকে নতুন প্যাকেজ টুলসের আওতায় নিয়ে আসে। এরই ফলে টেস্টিং ডিস্ট্রোএর একটি ধারা গড়ে ওঠে যা পরবর্তী স্ট্যাবল রিলিজের জন্য একটি ভিত হিসেবে কাজ করতে থাকে। ২০০১ সালে ডেভেলপারগন একটি বার্ষিক কনফারেন্স এর আয়োজন শুরু করেন যা 'ডেবকনফ নামে' পরিচিত হয়। এটি ডেভেলপার এবং টেকনিক্যাল ব্যবহারকারীদের মধ্যে একটি সেতুবন্ধন রূপে কাজ করতে থাকে।


title: ডেবিয়ান

text: ডেবিয়ান রিলিজসমূহ


title: ডেবিয়ান

text: ডেবিয়ান এর রিলিজসমূহের মজার দিকটি হচ্ছে এর রিলিজের নামগুলি পিক্সার কর্তৃক তৈরীকৃত মুভি টয় স্টোরি এর চরিত্রসমূহ হতে নেয়া হয়েছে। কিছুটা ছোট বাচ্চাদের পছন্দ মত হয়ে গেছে তাই না? আসুন দেখে নেয়া যাক এর রিলিজগুলি এক নজরেঃ


title: রৈখিক বীজগণিত

text: রৈখিক বীজগণিত () গণিতের একটি শাখা যেখানে ভেক্টর, ভেক্টর জগৎ ("রৈখিক জগৎ" নামেও পরিচিত), রৈখিক চিত্রণ ("রৈখিক রূপান্তর" নামেও ডাকা হয়), এবং রৈখিক সমীকরণসমূহের সিস্টেম নিয়ে আলোচনা করা হয়। আধুনিক গণিতে ভেক্টর জগৎ একটি কেন্দ্রীয় ধারণা। রৈখিক বীজগণিত তাই বিমূর্ত বীজগণিত ও ফাংশনাল বিশ্লেষণ উভয় ক্ষেত্রেই বহুল ব্যবহার করা হয়। এছাড়াও বিশ্লেষণী জ্যামিতিতে রৈখিক বীজগণিতের বাস্তব উপস্থাপন (concrete representation) রয়েছে এবং অপারেটর তত্ত্বতে এটিকে সাধারণীকরণ (generalization) করা হয়েছে। প্রাকৃতিক বিজ্ঞান ও সামাজিক বিজ্ঞান উভয় ক্ষেত্রেই এর বহুল ব্যবহার পরিলক্ষিত হয়, কেননা এগুলোতে উদ্ভূত অ-রৈখিক মডেলগুলি প্রায়ই রৈখিক মডেলের সাহায্যে আসন্নীকৃত (approximated) করে নেয়া হয়।


title: রৈখিক বীজগণিত

text: রৈখিক বীজগণিতের সমীকরণ সবসময় একঘাত বিশিষ্ট হয়ে থাকে।


title: মধ্য ইন্দো-আর্য ভাষাসমূহ

text: মধ্য ইন্দো-আর্য ভাষাসমূহ () আধুনিক ইন্দো-আর্য ভাষাসমূহের মধ্যযুগীয় ঔপভাষিক রূপ। প্রাচীন ইন্দো-আর্য ভাষাসমূহ, যেমন সংস্কৃত, ও এদের উত্তরসূরী যেমন অপভ্রংশ বা অবহট্‌ঠ, ইত্যাদি হতে এই ভাষাগুলির উৎপত্তি। এই ভাষাগুলিকে অনেক আধুনিক ভাষাবিজ্ঞানী একত্রে প্রাকৃত ভাষা বলেও ডাকেন। .


title: খান

text: খান বা খাঁ একটি উপাধি যা বিভিন্ন অর্থে ব্যবহৃত হয়। উৎপত্তিগত ভাবে মঙ্গোলীয় ও তূর্কী ভাষায় এর অর্থ সেনানায়ক, নেতা বা শাসক। খান বলতে গোত্রপতিও বোঝায়। বর্তমানে দক্ষিণ এশিয়া ও মধ্য এশিয়ায় খানেরা টিকে আছে। খাতান এবং খানম হলো এর স্ত্রী বাচক রূপ। বেশীরভাগ আফগানের (হাজারা ও পশতুন) নামের সাথে খান বিদ্যমান। মোঙ্গলরা “খান” নামটি আফগানিস্তানে নিয়ে এসেছিল, যা বর্তমানে ঐ অঞ্চলের সাধারণ লোকেরা ব্যবহার করছেন। এবং মধ্যযুগ মোঘল শাসন আমলে সম্রাটদের প্রতি আনুগত্য, বিশ্বস্তা ও দ্বায়িত্ত্বে সফলতার জন্য অনেকেই ব্যাপকভাবে মুঘল বাদশাহদের কাছ থেকে খাঁন উপাধি গ্রহন করেন।


title: খান

text: একজন খান একটি খানাট নিয়ন্ত্রন করে। সাম্রাজ্যের শাসকদের সমতুল্য হলেও অনেক সময় অযথার্থভাবে খানকে রাজা হিসাবে অনুবাদ করা হয়।


title: খান

text: উৎপত্তিগত দিক হতে খানেরা তুলনামূলক ক্ষুদ্র গোত্রপতি, যারা প্রধানত ইউরেশিয়ো উপত্যকা ও এর নিকটবর্তী বিস্তৃত শুষ্ক অঞ্চলসমূহে বাস করতো। এই যাযাবর গোত্রগুলোর অন্তহীন সামরিক অভিযাত্রা তাদের প্রতিবেশী আসনারূঢ় অঞ্চলগুলোতে, প্রধানত ইউরোপ ও দূরপ্রাচ্যে, দীর্ঘকাল বিরামহীন ভাবে চলে।


title: খান

text: খানেরা কিছু ছোট রাজ্য প্রতিষ্ঠার পর তা স্বল্পকাল স্থায়ী হলেও, তাদের সামরিক শক্তি চীন, রোম ও বাইজেন্টিয়াম সাম্রাজ্যের জন্য হুমকির কারণ হয়ে দাঁড়ায়।


title: খান

text: সম্ভবত পূর্ববর্তী বুলগেরিয় শাসকরাও উপাধি হিসাবে খান ব্যবহার করতেন, কিন্ত কোন নথিতে সরাসরি এর উল্লেখ নেই - এখন পর্যন্ত পাওয়া একমাত্র এইরকম উপাধি, কানাসুবিগি, শুধুমাত্র তিনজন বুলগেরিয় শাসক ব্যবহার করেছেন, যথাক্রমে ক্রুম, অমুরতাগ এবং মালামির, তারা ছিলেন পরস্পর যথাক্রমে পিতামহ, পুত্র এবং পৌত্র। তাদের পরে এই উপাধি আর কেউ ব্যবহার করেন নাই। কাভখান (উপখান), তারখান এবং বরিতারখান, এজাতীয় যৌগিক অরাজকীয় শব্দদ্বারা শুরু হওয়া উপাধিগুলো বুলগেরিয় অভিজাত শ্রেণীতে প্রচলিত ছিল। যার কারণে পন্ডিতেরা ধারণা করেন (যদি উপখান (কাভখান) থাকে তবে সেখানে খান-ও থাকবে) যে খান হলো পূর্বতন বুলগেরিয় প্রধানের উপাধি। বাস্তবিকপক্ষে, প্রাচীন পুথিগুলোতে আরচন্তেস (গ্রিকে কমান্ডার বা ম্যাজিস্ট্রেট) এবং কন্যায (স্লাভিকে ডিউক বা যুবরাজ) এর উল্লেখ আছে। “দুলো” ছিল সর্ববৃহৎ বুলগেরিয় গোত্র। ইউরোপে আসার পর, ৪র্থ ও ৫ম শতাব্দিতে বুলগেরিয় খানেরা প্রধান্য অর্জন করেন। এদের মধ্যে প্রসিদ্ধ বুলগেরিয় খানগণ হলেন: খান কুব্রাত, মহান বুলগেরিয়ার প্রতিষ্ঠাতা; খান আস্পারুখ, দানুবিয় বুলগেরিয়ার প্রতিষ্ঠাতা (বর্তমান বুলগেরিয়া); খান তেরভেল, “ইউরোপের ত্রাণকর্ত্বা”; খান ক্রুম, “দ্য টেরিবল”। কনিয়ায বরিস (১ম তসার বরিস নামেও পরিচিত) ৮৬৪ খ্রীষ্টাব্দে পূর্বাঞ্চলীয় অর্থোডক্স খ্রিষ্টধর্ম গ্রহণ করার পূর্ব পর্যন্ত “খান” এই শাসকদের সরকারি উপাধি ছিল।


title: খান

text: খান উপাধি নজিরবিহীনভাবে বিশিষ্টতা অর্জন করে, যখন মোঙ্গল গোত্রের তেমুজিন মোঙ্গল সাম্রাজ্যের প্রতিষ্ঠার মাধ্যমে এক অনন্য সামরিক প্রতিভার পরিচয় দেন, যা ছিল পৃথিবীর দেখা সর্ববৃহৎ ভূ-সাম্রাজ্য এবং জেঙ্গিস খান নাম ধারণ করে তিনি তা শাসন করেন। তার উপাধি ছিল খাগান “খানদের খান”, কিন্তু প্রায়ই ‘সংক্ষেপে’ খান ( অনেকটা পার্সী শাহানশাহ্ এর মত - এর অর্থও ‘রাজাদের রাজা’- যা সাধারণত শাহ্ হিসাবে প্রচলিত) বা ‘মহান খান’ হিসাবে বর্নণা করা হয় ( অটমান পাদশাহ-এর মত যাদেরকে ‘মহান সুলতান’ বলে ডাকা হতো)।


title: খান

text: চেঙ্গিসের মৃত্যুর পর ধীর গতিতে সাম্রাজ্যের পতন শুরু হয়ে যায়। শীঘ্রই পতিত অঞ্চলগুলো ছাড়া, যেমন এর বহিস্থ মোঙ্গলিয়া (এমনকি চীনের ‘অন্তস্থ মোঙ্গলিয়া’), সকল স্থানের মোঙ্গল চিহ্ন বিবর্ণ হয়ে পরতে থাকে। আসনারূঢ় মানুষ - প্রধানত তুর্কী, নমাডিক গোত্রসমূহ দ্বারা, যারা মোঙ্গলদের মতোই ঘোড়ায় চড়ে বিজয় অর্জন করতে থাকে, যাদের কেউ কেউ হয় স্থায়ী বসতি গড়ে তোলেন বা ক্রমাগত বিজয়ের মাধ্যমে ছড়িয়ে পরতে থাকেন। তারপরেও চেঙ্গিসের মর্যাদা এতই বেশি ছিল যে, তার বংশধর দাবির গৌরব পশ্চিমে সিজারের বংশধর দাবির সমতুল্য।


title: খান

text: জুরচেন্সের শাসকের উপাধিও ছিল খান, যিনি পরে মাঞ্চুস হিসাবে পরিচিত হন এবং কিং রাজবংশ প্রতিষ্ঠা করেন। কিং সম্রাটদের মোঙ্গলিয় উপাধি, বগদিখান, শপ্তদশ শতকের শেষ দিকে রাশিয়ায় নিত হয়। (হসু, ১৯৯০, রাইজ অব মডার্ন চায়না, ৪র্থ সংস্করণ)


title: খান

text: মধ্য এশিয়া ও এর আশেপাশের উপত্যকাগুলোতে বহু খানাটের অস্তিত্ব ছিলো যা প্রশাসনিক কাঠামো হতে গোষ্ঠিবদ্ধ গোত্রগোলোকে বোঝাতো; যেমন:


title: খান

text: যদিও বেশির ভাগ আফগান রাজ্যগুলো আমিরাত হিসাবে প্রতিষ্ঠিত, তবে বাদাখশানে একটি উজবেক খানাট ১৬৯৭ সাল হতে প্রতিষ্ঠিত ছিল।


title: খান

text:
ইরানের সাথে পরর্বতীতে সংযুক্ত বেশ কিছু রাজ্যের শাসকদের উপাধি ছিল খান। যেমন- ১৭৪৭-১৮০৮: আরদাবিল খানাট (ইরানের উত্তর-পশ্চিমআঞ্চলে, সারাবের পূর্বে এবং দক্ষিণ-পশ্চিম কাসপিয়ান সাগরের পশ্চিমে অবস্থিত),
১৭৪৭-১৮১৩: খয় খানাট (ইরানের উত্তর-পশ্চিমআঞ্চলে, উরমিয়া লেকের উত্তরে, লেক ভান ও তাবরিজের মধ্যবর্তী অঞ্চল),
১৭৪৭-১৮২৯: মাকু খানাট (ইরানের সর্বোচ্চ উত্তর-পশ্চিমআঞ্চলে, খয়ের উত্তর-পশ্চিমে, এবং আরমেনিয়ার ইয়েরেভান হতে ৬০ মাইল দক্ষিণে)
১৭৪৭-১৭৯০দশক: সারাব খানাট (ইরানের উত্তর-পশ্চিমআঞ্চলে, তাব্রিযললের পূর্বে), ১৭৪৭-১৮০০শতক: তাবরিজ খানাট (ইরানি আযারবাইজানের রাজধানী)।


title: খান

text: ট্রান্সককেশিয়া ও এর আশেপাশে বেশ কিছু ছোট খানাট ছিল। বর্তমান আরমেনিয়ায় ছিল এরিভান খানাট (১৮০৭-১৮২৭ পর্যন্ত একমাত্র পদাধিকারী হুসেইন কুলি খান কাজার)। আজারবাইজানে অনেকগুলো খানাটের অস্তত্ব ছিলো; যেমন- বাকু (বর্তমান রাজধানী), গাঞ্জা, জাওয়াদ, কুবা, সাল্যান, শাক্কি (শেকি, ১৭৪৩ হতে “বাশ্চি”) এবং শিরভান = শামাখা (১৭৪৮-১৭৮৬ সাময়িকভাবে খজা শামাখা ও ইয়েনি শামাখায় বিভক্ত) তালিশ (১৭৪৭-১৮১৪); নাখিচেভান এবং (নাগরন) কারাবাখ।


title: খান

text:
তাতার জনগোষ্ঠির (আধুনিক ভলগা তাতারদের সঙ্গে এদের সম্পর্ক নেই) ভেতর -সাধারণত মুসলিমদের মধ্যে- খান একটি প্রচলিত উপাধি, যারা মোঙ্গল গোল্ডেন হোর্ডের অন্তর্ভুক্ত অঞ্চল এবং তা হতে উদ্ভূত রাজ্য সমূহে বাস করতো, যেগুলো একসময় মস্কোভিয়ার নিয়ন্ত্রনে আসে এবং রুশ সাম্রাজ্যে পরিনত হয়। এদের মধ্য উল্লেখযোগ্য হলো:
নতজানু তাতারিয় খানাট রাজবংশগুলো মস্কোভি / রাশিয়া-র জায়গিরদারে পরিনত হয়, যেমন-
আরো পূর্বে, রাজকীয় চীনের পশ্চিম তুর্কিস্থান অঞ্চল:
শপ্তদশ শতকে বড় খানাটগুলো ছোট ছোট খানাটে বিভক্ত হয়ে পরে যাদের তেমন কোন গুরুত্ব ছিল না। যেখানে আসল ক্ষমতা কুক্ষিগত ছিল খ্বাজা, আরবীয় ইসলাম ধর্মীয় নেতাদের হাতে। ১৮৭৩ সালে এদের উপাধি বদলে গিয়ে হয়, আমির খান। ১৮৭৭ সালে চীন এ অঞ্চলকে অধিকার করে নেয়।


title: খান

text:
সর্বোচ্চ, আরো যথাযথোভাবে রাজকীয় উপাধি খাগান (“খানদের খান”) খান হিসাবে পরিচিত সম্ভবত সবচেয়ে পরিচিত শাসকগণের ক্ষেত্রে প্রযুক্ত : জেংগিস খান (তার নাম ছিল তেমুজিন, জেংগিস খান হলো এক অনন্য উপাধি যার অর্থ পুরোপুরি জানা যায় না) যিনি মোঙ্গল সাম্রাজ্য প্রতিষ্ঠিত করেন, এবং তার উত্তরাধিকারীগণ, প্রধানতঃ পৌত্র কুবলাই খান, যিনি চীনের ইয়ুয়ান রাজবংশ প্রতিষ্ঠা করেন। জেঙ্গিস খানের বংশের প্রধান শাখাটির শাসক বংশধরগণ মহান খান হিসাবে উল্লিখিত হন।
খানদের খান উপাধিটি অন্যান্য উপাধির সাথে উসমানীয় সুলতানগণ এবং গোল্ডেন হোর্ড ও তা হতে উদ্ভূত রাজ্যগুলোর শাসকেরা ব্যবহার করতেন। খান সেলজুক তুর্কী রাজবংশও ব্যবহার করতো একাধিক ট্রাইব, ক্ল্যান বা জাতির প্রধানের পদবী হিসাবে, যিনি পদমর্যাদায় আতাবেগের নিম্নপর্যায়ের। জুরচেন এবং মাঞ্চু শাসকেরাও খান (মাঞ্চুতে হান) ব্যবহার করতেন, যেমন- নুরচেন, গেংগিয়েন হান নামে পরিচিত ছিলেন। গক্তুর্ক, আভার এবং খাযারের শাসকগণ স্বতন্ত্র জাতিদের শাসক হিসাবে আরও উচ্চ পদবী কাঘান ব্যবহার করতেন।


title: খান

text: খানযাদা (পার্সী: خانزادہ)( পার্সী প্রত্যয় -যাদা মানে পুত্র বা আরও সাধারণভাবে পুরুষ বংশধর; (খান্নাযাদ: নারী হারেম অনুচরের সাথে সম্পর্ক নাই) কিছু করদরাজ্যের রাজপুত্রদের উপাধি হিসাবে ব্যবহৃত হয়, যেমন-


title: খান

text: খাতুন, বা খাতান (পার্সী: خاتون) মঙ্গোলীয় ও তুর্কীতে রাজার রানী সমপর্যায়ের শব্দ। খান এবং খাতুন হিসাবে ঘোষণার পরে এই উপাধি দ্বারা একজন খান’এর রাজরানী (স্ত্রী) খানের সমপর্যায়ের সম্মান পাওয়ার যোগ্য হন। অনেক সময় খাতুনের পরিবর্তে হাজারি ব্যবহৃত হয়। বিখ্যাত খাতুনদের মধ্যে আছেন:


title: খান

text: খানম (পার্সী: خانم) খান হতে উদ্ভূত আরেকটি শব্দ, লক্ষনীয়ভাবে তুর্কী ভাষায়, খান’এর রাজরানীর জন্য, বা অন্য সংস্কৃতিতে অন্যান্য (নিচু) উপাধিধারী ব্যক্তিবর্গের স্ত্রীদের ক্ষেত্রে আভিজাত্যসূচক পদবি (লর্ডকে বিয়ে না করলেও যেমন কোন মহিলাকে লেডি বলা হয় অনেকটা সেরকম) হিসাবে ব্যবহৃত; যেমন, আফগানিস্তানে কোন অবিবাহিত নারীকে খানম বলে সম্বোধন করা, অনেকটা ইংরেজি ‘মিস’ এর মত। গালিন খানম (শাব্দিকঅর্থে, সম্মানিত নববধূ) ছিল একজন কাজারের প্রধান স্ত্রীর উপাধি।


title: খান

text: বি.দ্র: আধুনিক কাযাখ ভাষায় খাতুন নারীদের জন্য একটি অবমাননাকর অশোভন শব্দ হিসাবে ব্যবহৃত হয়, কিন্তু খানম সম্মানজনক অর্থে ব্যবহৃত হয়।


title: খান

text: কিছু সামরিক বাহিনীর কর্মকর্তার পদবি হিসাবেও খান ব্যবহৃত হতো, বিশেষত জেঙ্গিস খানের বিজিত হোর্ড সমূহের (প্রকৃতপক্ষে কঠিনতম শৃংখলার অধিভুক্ত) দশমিক সাংগঠনিক কাঠামো (আচেমেনিদ পারস্য প্রথম ব্যবহৃত) অনুসারী বাহিনীগুলোতে। মধ্য এশিয়াতে মোঘল শাসন আমলে খান' উপাধিটি ব্যাপক ভাবে বিস্তৃতি লাভ করে। এবং এটি মোঘল সেনাবাহিনীর পদমর্যাদা এবং মোঘল বাদশাহদের প্রতি আনুগত্যসরুপ এই উপাধিটি দেওয়া হতো।


title: খান

text: পারস্য সাম্রাজ্যে, খান (স্ত্রীবাচক খানম) ছিল অভিজাত ব্যক্তির পদবি যা বেগ এর সমপর্যায়ের এবং নামের শেষে সাধারণত ব্যবহৃত হতো। কাযার কোর্টে, যারা রাজবংশের সদস্য নয় তাদেরকে অগ্রাধিকার ভিত্তিতে কয়েক শ্রেণীতে বিভক্ত করা হয়েছিল, প্রত্যেক শ্রেণীকে একটি সম্মানিক পদমর্যাদার খেতাব দেওয়া হয়েছিল। খান ছিল এদের মধ্যে চতুর্থ। প্রসঙ্গক্রমে উল্লেখ করা যায় যে খানের সমার্থক আমির সামরিক বাহিনীর কমান্ডার ও প্রাদেশিক গোত্রপতিদের খেতাব হিসেবে প্রদান করা হয়েছিল। নিম্নক্রমানুসারে, খান ছিল নওয়াব (রাজন্য), শাখস-ই-আওয়াল এবং জানাব (দুজনেই উচ্চপদস্থ কর্মকর্তা), কিন্তু ‘আলি জাহ মুকাররাব, ‘আলি জাহ, ‘আলি শা’আন ( এই তিনটি নিম্নপদস্থ সামরিক ও প্রসাশনিক কর্মকর্তা) এবং আলি কাদির (সমবায় সঙ্ঘের প্রধান, ইত্যাদি) হতে উচ্চপদস্থ।


title: খান

text: সামন্ততান্ত্রিক ভারতে মুঘলরা (যাদের আনুষ্ঠানিকতাগুলো ব্যপকভাবে পারস্য দ্বারা অনুপ্রানিত) মুসলিম ও পার্সীদেরকে খান (সচরাচর প্রদেয় সর্বনিম্ন উপাধি) এবং খান বাহাদুর (বাহাদুর এসেছে মঙ্গোলীয় ‘সাহসী, বীর’ হতে; কিন্তু ভারতে শুধু ‘এক শ্রেণী উপরে’ বুঝায়) উপাধি প্রদান করতো এবং যা পরবর্তীতে ব্রিটিশ রাজ আভিজাত্য ও রাজার প্রতি বিশস্তার জন্য প্রদান অব্যাহত রাখে। খান সাহিব ছিল আরেকটি সম্মানজনক উপাধি, খান হতে একধাপ উপরে, যা মুসলিম ও পার্সীদের প্রদান করা হতো; খান বাহাদুরের ন্যায় এটিও ব্রিটিশ শাসনামলে সমারহে প্রদান করা হতো।


title: খান

text: উল্লেখযোগ্য ভারতীয় মুসলিম রাজ্য হায়দ্রাবাদে, খান ছিল সর্বনিম্ন অভিজাত খেতাব যা নিজাম, মুসলিম আমাত্যদের প্রদান করতেন। খান ছিল খান বাহাদুর, নওয়াব (সর্বোচ্চ মুসলিম শাসকের উপাধির সমনামিক), জং, দাউলা, মুল্ক, উমারা এবং জাহ-এর নিচে। দরবারের হিন্দু আমাত্যদের সমমর্যাদার উপাধি ছিল রাই।


title: খান

text: সোয়াত-এ, বর্তমানে একটি পাকিস্তানী সীমান্ত প্রদেশ, খান ছিল একটি অসাম্প্রদায়িক অভিজাত খেতাব, যারা মোল্লাদের (মুসলিম যাজক) সহায়তায়, ১৯১৪ সালে নতুন আমির-ই-শারিয়াত নির্বাচিত করেন।


title: খান

text: এটি বেশ অসচ্ছ যে বাংলা সালতানাতে যে সকল উপাধির ধারা পরিচিত, যেমন- খান, খান উল মুয়াযযাম, খান-উল-আযাম, খান-উল-আযাম-উল-মুয়াযযাম ইত্যাদি এবং খাকান, খাকান-উল-মুয়াযযাম, খাকান-উল-আযাম, খাকান-উল-আযাম-উল-মুয়াযযাম ইত্যাদি, সেগুলো হয় সম্মানসূচক অথবা সামরিক পদের সাথে সংস্লিষ্ট।


title: খান

text: অন্যান্য উপাধির মতোই, এর অর্থও ধীরে ধীরে নিম্নগামী হয়েছে যা পারস্য ও আফগানিস্থানে যেকোন মুসলিম ভদ্রলোকের নামের শেষের শব্দে এসে ঠেকেছে, যেমন- ওস্মানলিতে এফফেন্দি এবং ইংরেজিতে এসকুইরে। আবার খান পদবীটি পশ্চিমবঙ্গে কিছু কিছু হিন্দু নামের সঙ্গেও যোগ হতে দেখা যায়।


title: খান

text: খানজাদা হলো অউধের মাহমুদাবাদ তালুকের মুসলিম শাইক সাইদি তালুগদারদের (তারা বিভিন্ন উপাধি ব্যবহার করতো, ব্যবহৃত শেষ রুপটি হলো নওয়াব রাজা) উপনাম, উপাধি নয় (পদাধিকারীদের পুত্রদের বর্তমানে রাজকুমার বলা হয়)।


title: খান

text:
খান ও তার স্ত্রীরূপ অনেক ব্যক্তিনামের অংশে পরিনত হয়েছে, যার সংগে আভিজাত্যের কোন সম্পর্ক নাই (যদিও এখনো এটি অভিজাত নামের সাধারণ অংশ হিসাবে বর্তমান)। উল্লেখযোগ্য ভাবে ভারতীয় উপমহাদেশে এটি মুসলিম নামের অংশে পরিনত হয়েছে, বিষেশত যখন পাঠান বংশোদভূত দাবি করা হয়, এইভাবেই খান ইউসাফযাই, উসমানযাই এবং জাহাঙ্গিরিদের পদবি (কুলনাম) হিসাবে ব্যবহৃত হয়েছে।
পাঠান সম্পৃক্ততায় খান শব্দটিকে বিবেচনা করা হলে, এটি বেশ জটিল হয়ে পরে। তারা এই শব্দটি আভিজাত্যসূচক পদবি হিসাবে ব্যবহার করে যেকোন গ্রাম্য অভিজাত জমিদার, বা গোত্র ও গ্রামের মাতুব্বরদের ক্ষেত্রে। এখানে এটি একটি আনুষ্ঠানিক সামাজিক পরিভাষাও বটে, যার দ্বারা ঐ শ্রেণী নিজেদেরকে স্মরনাতীতকাল হতে কেতাদুরস্ত করেছে। অধিকন্তু, সকল শ্রেণীর প্রায় ৮০% পাঠানের ক্ষেত্রে এটি নামের একটি প্রত্যয়ে পরিনত হয়েছে, এবং যদিও কুলনাম হিসাবে প্রকৃতপক্ষে একে আর সংগায়িত করা যায় না, তবুও অনেকেই একে বর্তমানে কুলনাম হিসাবে ব্যবহার করছে।


title: খান

text: অনুমান করা হয় যে এ শব্দটি এই অঞ্চলে এসেছে আনুমানিক ৪৫০-৫৫০অব্দের মধ্যে এপ্থালিট হানদের দ্বারা উত্তর পারশ্য, আফগানিস্তান এবং উত্তর ভারতের গান্ধারা আক্রমণের পরে। এপ্থালিটগণ পাঠান এলাকায় সামন্ততান্ত্রিক ব্যবস্থার প্রবর্তন করে, যার ঘাঁটি ছিল গান্ধারার উর্বরভূমি। মনে করা হয় যে অন্যান্য হানিস ও কাজার গোত্রসমুহের মতই এই শব্দটি এপ্থালিট রাজপুরুষদের উপাধি ছিল; এবং অনেকে বিশ্বাস করেন যে "খান!" হলো "হান!" শব্দের পার্শ্বী অপভ্রংশ। উত্তরপশ্চিম ভারত ও পারস্য হতে পরে এই নামটি অবশিষ্ট ভারতীয় উপমহাদেশে ছড়িয়ে পরে মুসলিম শাসকদের দ্বারা, যার প্রায় সকলেই মধ্য এশিয়া হতে এসেছিলেন এবং প্রায় হাজার বছর ধরে ভারতীয় উপমহাদেশ শাসন করেন। পাঠান সংস্কৃতিতে "খান" শব্দের হানিস উৎপত্তির আরও প্রমান হলো যে অনেক পাঠান "খান পরিবারের" শারীরিক গঠন কাঠামো ইউরোপিয়, যা হানিস প্রভাব সমর্থন করে। ( যদিও আঞ্চলিক উপকথা অনুয়ায়ী আলেকজেন্ডার কর্তৃক অঞ্চল অধিকারের পরে গ্রিক প্রভাবে কথা বলা হয় যা খুবই অসম্ভব ঘটনা বলে মনে হয়। এই বিষয়ে স্যার অলাফ চারয়ের "The Pathans" বইটির সাহায্য নেওয়া যেতে পারে।)


title: খান

text: ১৯১৭র বলশেভিক বিপ্লবের ফলশ্রুতিতে সংঘটিত রাশিয়ার গৃহযুদ্ধ চলাকালে, সাদা জেনারেল রোমান আনজার ভন স্টার্নবার্গ, যিনি সর্বজনস্বীকৃতভাবে জেঙ্গিস খানের সাম্রাজ্য পূর্নগঠনের চেষ্টা করেছিলেন, ১৯১৯ হতে ১৯২১এ তার মৃত্যু পর্যন্ত প্রায়ই “আনজার খান” হিসাবে বর্নিত হতেন।


title: টাঙ্গাইল

text:
টাঙ্গাইল বাংলাদেশের রাজধানী ঢাকার ৯৮ কিলোমিটার উত্তর-পূর্বের একটি শহর। টাঙ্গাইল নগরী বাংলাদেশের মধ্যাঞ্চলের অন্যতম গুরুত্বপূর্ণ একটি শহর এবং টাঙ্গাইল জেলার প্রধান শহর। শহরটি লৌহজং নদীর তীরে অবস্থিত।তাছাড়া টাঙ্গাইলকে বাংলাদেশের ২য় ধনি শহর বলা হয়ে থাকে। যা ক্রমেই বর্ধিত হচ্ছে।
টাঙ্গাইলের নামকরণ বিষয়ে রয়েছে বহু জনশ্রুতি ও নানা মতামত। ১৭৭৮ খ্রিস্টাব্দে প্রকাশিত রেনেল তাঁর মানচিত্রে এ সম্পূর্ণ অঞ্চলকেই আটিয়া বলে দেখিয়েছেন। ১৮৬৬ খ্রিস্টাব্দের আগে টাঙ্গাইল নামে কোনো স্বতন্ত্র স্থানের পরিচয় পাওয়া যায় না। টাঙ্গাইল নামটি পরিচিতি লাভ করে ১৫ নভেম্বর ১৮৭০ খ্রিস্টাব্দে মহকুমা সদর দপ্তর আটিয়া থেকে টাঙ্গাইলে স্থানান্তরের সময় থেকে। টাঙ্গাইলের ইতিহাস প্রণেতা খন্দকার আব্দুর রহিম সাহেবের মতে, ইংরেজ আমলে এদেশের লোকেরা উচু শব্দের পরিবর্তে ‘টান’ শব্দই ব্যবহার করতে অভ্যস্ত ছিল বেশি। এখনো টাঙ্গাইল অঞ্চলে টান শব্দের প্রচলন আছে। এই টানের সাথে আইল শব্দটি যুক্ত হয়ে হয়েছিল টান আইল। আর সেই টান আইলটি রূপান্তরিত হয়েছে টাঙ্গাইলে। টাঙ্গাইলের নামকরণ নিয়ে আরো বিভিন্নজনে বিভিন্ন সময়ে নানা মত প্রকাশ করেছেন।


title: টাঙ্গাইল

text: কারো কারো মতে, বৃটিশ শাসনামলে মোগল প্রশাসন কেন্দ্র যখন আটিয়াতে স্থাপন করা হয় তখন এই অঞ্চল জম-জমাট হয়ে উঠে। সে সময়ে ঘোড়ার গাড়ি ছিল যাতায়াতের একমাত্র বাহন, যাকে বর্তমান টাঙ্গাইলের স্থানীয় লোকেরা বলত টাঙ্গা। বর্তমান শতকের মাঝামাঝি পর্যন্তও এ অঞ্চলের টাঙ্গা গাড়ির চলাচল স্থল পথে সর্বত্র। আল শব্দটির কথা এ প্রসঙ্গে চলে আসে। বর্তমান টাঙ্গাইল অঞ্চলের বিভিন্ন স্থানের নামের সাথে এই আল শব্দটির যোগ লক্ষ্য করা যায়। আল শব্দটির অর্থ সম্ভবত সীমা নির্দেশক যার স্থানীয় উচ্চারণ আইল। একটি স্থানকে যে সীমানা দিয়ে বাঁধা হয় তাকেই আইল বলা হয়। টাঙ্গাওয়ালাদের বাসস্থানের সীমানাকে টাঙ্গা+আইল এভাবে যোগ করে হয়েছে টাঙ্গাইল, এ মতটি অনেকে পোষণ করেন। আইল শব্দটি কৃষিজমির সঙ্গে সম্পৃক্ত। এই শব্দটি আঞ্চলিক ভাবে বহুল ব্যবহৃত শব্দ। টাঙ্গাইলের ভূ-প্রকৃতি অনুসারে স্বাভাবিক ভাবে এর ভূমি উঁচু এবং ঢালু। স্থানীয়ভাবে যার সমার্থক শব্দ হলো টান। তাই এই ভূমিরূপের কারণেই এ অঞ্চলকে হয়তো পূর্বে টান আইল বলা হতো। যা পরিবর্তীত টাঙ্গাইল নাম ধারণ করেছে।


title: টাঙ্গাইল

text:
১৮৮৭ সালের ১ জুলাই টাঙ্গাইল পৌরসভা স্থাপিত হয়। প্রতিষ্ঠাকালীন সময় পৌরসভার ওয়ার্ড সংখ্যা ছিল ৫ টি।
পরবর্তীতে ১নং সেন্টাল, ২নং বেতকা, ৩নং দিঘুলিয়া ও ৪নং সন্তোষ হিসাবে ৪টি ওয়ার্ড পুনঃগঠিত হয়। ১৯৮৮ খ্রিস্টাব্দে সেন্ট্রাল, বেতকা, দিঘুলিয়া, সন্তোষ ও জেলা সদর এই ৫ টি ওয়ার্ডের সমন্বয়ে এবং তারপর ৬নং ওয়ার্ড হিসাবে কাজিপুরকে অন্তর্ভূক্ত করে ৬টি ওয়ার্ডে বিভক্ত করা হয়। পুনরায় ৬টি থেকে ৫টি অতপর পুনরায় ৫টি থেকে ৬টি ওয়ার্ডে বিভক্ত করা হয় এবং ১৯৯৯ খ্রিস্টাব্দে ১৮ টি ওয়ার্ড নিয়ে টাঙ্গাইল পৌরসভা পুনঃগঠিত হয়।


title: টাঙ্গাইল

text: পৌরসভা স্থাপিত হওয়ার পর ১৮৮৭ খ্রিস্টাব্দের নভেম্বর মাসে প্রথম নির্বাচন অনু্ষ্ঠিত হয়। এই নির্বাচনে ৪টি ওয়ার্ডে ৮জন জনগনের সরাসরি ভোটে কমিশনার নির্বাচিত হন। ৫নং ওয়ার্ডের জন্য ২ জন সহ মোট ৭ জনকে কমিশনার হিসাবে সরকার মনোনয়ন প্রদান করেন। একই সাথে বাংলার লেঃ গভর্ণর কোলম্যাল ম্যাকুলে তৎকালীন টাঙ্গাইলের মহকুমা প্রশাসক শশী শেখর দত্তকে টাঙ্গাইল পৌরসভার প্রশাসক নিয়োগ করেন। এই পৌরসভায় ছিল না কোন পাকা রাস্তা ঘাট, ছিল না রাস্তা আলোকিত করার ব্যবস্থা এবং বিশুদ্ধ পানি সরবারাহ ব্যবস্থা। স্থানীয় জমিদারগণের অর্থানুকুল্যে এবং জেলা বোর্ড কর্তৃক স্থাপিত পুকুর, ইন্দারা এবং অবস্থাপন্ন দানশীল ব্যক্তির প্রতিষ্ঠিত কুয়া/ইন্দারার পানির উপর নির্ভর করতে হতো পৌর নাগরিকদের। বিংশ শতাব্দীর প্রথম ভাগে কেরোসিন বাতি (হ্যারিকেন) দ্বারা প্রথম রাস্তা আলোকিত করার ব্যবস্থা করে পৌরসভা।


title: টাঙ্গাইল

text: বিভিন্ন জনবহুল স্থান স্থাপন করে হস্তচালিত নলকুপ। সে সময় শহরের যানবাহন বলতে ছিলো টমটম আর গরুরগাড়ী। চাড়াবাড়ী থেকে জলপথে কলকাতা এবং ময়মনসিংহ হয়ে ঢাকা যাতায়াত করতে হতো। ক্রমে বিকশিত হতে থাকে উন্নয়নমুলক কর্মকান্ড। ত্রিশ দশকের গোড়ার দিকে বিদ্যুত সরবরাহ শুরু হয়। চল্লিশ দশকে শহরের যানবাহন হিসাবে অন্তর্ভুক্ত হয় রিক্সা।


title: টাঙ্গাইল

text: পঞ্চাশ এবং ষাট দশকের গোড়ার দিকে বেশ কিছু রাস্তা ঘাট পাকাকরণ সহ তৈরী হয় ব্রীজ, কালভার্ট। এসময় ঢাকার সাথে টাঙ্গাইলের সড়ক যোগাযোগ শুরু হয়। ষাট এর দশকেই পাইপ লাইনের মাধ্যমে সরবরাহ শুরু হয় পানীয় জলের।


title: টাঙ্গাইল

text: এরই ধারাবাহিকতায় ১৯৮৫ খ্রিস্টাব্দে টাঙ্গাইল পৌরসভা ‘গ’ থেকে ‘খ’ এবং ১৯৮৯ খ্রীঃ ‘খ’ থেকে ‘ক’ শ্রেণীতে উন্নতি লাভ করে। ৯০ দশকে এশীয় উন্নয়ন ব্যাংক ও বাংলাদেশ সরকারের অর্থায়নে পানি সরবরাহ ও স্যানিটেশন প্রকল্প এবং মাঝারি শহর অবকাঠামো উন্নয়ন প্রকল্পের মাধ্যমে বেশ কিছু রাস্তা, ড্রেন, ব্রীজ/কালভার্ট, মার্কেট, বাসটার্মিনাল সহ অবকাঠামোগত উন্নয়ন ও পানি সরবরাহ উন্নয়ন সাধিত হয়। একবিংশ শতাব্দীর শুরুর দিকে পৌর পরিষদ কর্তৃক কিছু ব্যতিক্রমী কর্মকান্ড গৃহীত হয় যা শহরের যানজট নিরসন, মশক নিধন উত্যাদি ক্ষেত্রে বিশেষ ভূমিকা রাখতে সমর্থ হয়েছে।


title: টাঙ্গাইল

text: টাঙ্গাইল শহর ১৮ টি ওয়ার্ড ও ৬৪ টি মহল্লা নিয়ে গঠিত। এটির মোট আয়তন ২৯.০৪ বর্গ কিলোমিটার। বাংলাদেশ সরকার পুরাতন জেলা শহর উন্নয়ন প্রকল্পের আওতায় এই শহরকে আরও সম্প্রসারণের পরিকল্পনা হাতে নিয়েছে। পরিকল্পনা অনুসারে এই শহরের প্রস্তাবিত আয়তন ৮১.৭৫ বর্গ কিলোমিটার।


title: টাঙ্গাইল

text: করটিয়া হল টাঙ্গাইল শহরের অদূরবর্তী একটি উপশহর।,যার জমিদার ছিলেন দানবীর ওয়াজেদ আলী খান পন্নী চাঁদ মিয়া।


title: টাঙ্গাইল

text:
উল্লেখযোগ্য শিক্ষা প্রতিষ্ঠানগুরো হলোঃ
বিন্দুবাসিনী সরকারী বালিকা উচ্চ বিদ্যালয়,
বিন্দুবাসিনী সরকারী বালক উচ্চ বিদ্যালয়, এলেঙ্গা উচ্চ বিদ্যালয়, সরকারী শেখ ফাজিলাতুন্নেসা মুজিব মহিলা কলেজ, কুমুদিনী সরকারী কলেজ, মেজর জেনারেল মাহমুদুল হাসান আদর্শ মহাবিদ্যালয়, সরকারী এম.এম আলী কলেজ, টাঙ্গাইল পলিটেকনিক ইনস্টিটিউট, শেখ হাসিনা মেডিকেল কলেজ, মাওলানা ভাসানী বিজ্ঞান ও প্রযুক্তি বিশ্ববিদ্যালয়,টেক্সটাইল ইন্সটিটিউট,বাজিতপুর রোড,টাঙ্গাইলটাঙ্গাইল সরকারি টেকনিক্যাল স্কুল ও কলেজ, বাজিতপুর রোড,টাঙ্গাইল,হাজি আবুল হোসেন ইন্সটিটিউট অব টেকনোলজি,মসজিদ রোড,টাঙ্গাইল।টাঙ্গাইল থেকে প্রকাশিত বাংলা দৈনিক পত্রিকাগুলোর মধ্যে দৈনিক মফস্বল, দেশ কথা, টেলিগ্রাম, নাগরিক কথা, মজলুমের কণ্ঠ, প্রগতির আলো এবং কালের স্রোত উল্লেখযোগ্য।


title: টাঙ্গাইল

text: সাপ্তাহিক পত্রিকাসমূহের মধ্যে উল্লেখযোগ্য হলো গণবিপ্লব, শোষিতের কণ্ঠ, মৌবাজার, পূর্বাকাশ, বিদ্রোহী কণ্ঠ, প্রযুক্তি এবং মূলস্রোত।


title: টাঙ্গাইল

text: এছাড়াও কিছু ফেসবুক পেজও রয়েছে:


title: কম্পিউটার মেমরি

text: কম্পিউটার মেমরি () বলতে কোন কম্পিউটার ব্যবস্থায় স্থায়ী বা অস্থায়ীভাবে উপাত্ত ধারণকারী যন্ত্রাংশকে বোঝায়। এগুলি মূলত অর্ধপরিবাহী চিপ দিয়ে বানানো হয়ে থাকে।


title: কম্পিউটার মেমরি

text: কম্পিউটার কোন কাজ সম্পাদন করার আগে অ্যাপ্লিকেশন ও উপাত্ত হার্ড ডিস্ক থেকে সিস্টেম মেমরিতে কপি করে নেয়। কম্পিউটারে সাধারণত দুই ধরনের মেমরি থাকে - ক্যাশ মেমরি ও প্রধান মেমরি।


title: কম্পিউটার মেমরি

text: ক্যাশ মেমরি খুবই দ্রুতগতিসম্পন্ন স্ট্যাটিক র‌্যাম (Static RAM, সংক্ষেপে SRAM) দিয়ে গঠিত এবং সাধারণত প্রসেসরের সাথে সমন্বিত অবস্থায় থাকে।


title: কম্পিউটার মেমরি

text: প্রধান মেমরি অনেকগুলি ডাইন্যামিক র‌্যাম চিপ (ডির‌্যাম চিপ) দিয়ে গঠিত, যে চিপগুলি বিভিন্ন উপায়ে ডুয়াল ইনলাইন মেমরি মডিউলে (Dual Inline Memory Module বা সংক্ষেপে DIMM ডিম) প্যাকেজ করা হয়।


title: কম্পিউটার মেমরি

text: প্রতিটি ডির‌্যাম চিপে লক্ষ লক্ষ মেমরি কোষ (memory cell) থাকে, যেগুলি সারি ও কলামের মেট্রিক্স হিসেবে সজ্জিত থাকে। মেমরি কোষগুলির অ্যারের (array) প্রান্তসীমায় থাকে ট্রানজিস্টর। এই ট্রানজিস্টরগুলির কাজ মেমরি কোষে রাখা উপাত্ত পড়া, বিবর্ধন করা ও মেমরি বাসে সেগুলি স্থানান্তর করা। ডির‌্যামের প্রতিটি সারিকে পেজ বা পৃষ্ঠা বলা হয়। প্রতিটি পৃষ্ঠায় একাধিক মেমরি কোষ থাকে। প্রতিটি ডির‌্যাম কোষে একটি ধারক বা ক্যাপাসিটর থাকে যা খুব কম সময়ের জন্য বৈদ্যুতিক চার্জ ধরে রাখতে সক্ষম। চার্জকৃত কোষ দ্বিমিক সংখ্যা "১" এবং চার্জবিহীন কোষ দ্বিমিক সংখ্যা "০" নির্দেশ করে। সময়ের সাথে সাথে ক্যাপাসিটরগুলি চার্জ হারাতে থাকে, তাই এগুলিতে সংরক্ষিত উপাত্ত ধরে রাখার জন্য সেকেন্ডে কয়েক হাজার বার এগুলিকে পুনঃচার্জ বা রিফ্রেশ করতে হয়।


title: কম্পিউটার মেমরি

text: কোন কম্পিউটার ব্যবস্থার মেমরি উপব্যবস্থা (memory subsystem) সাধারণত মেমরি বাসের দ্রুতিতে কাজ করে থাকে। মেমরি নিয়ন্ত্রক চিপ (memory controller) মেমরি বাসের মাধ্যমে নির্দিষ্ট মেমরি কোষের সারি ও কলামের ঠিকানাবিশিষ্ট সিগনাল ডির‌্যাম চিপে পাঠায়। মেমরি বাস দুইটি উপ-বাসে বিভক্ত: ঠিকানা/নির্দেশ বাস এবং উপাত্ত বাস।


title: কম্পিউটার মেমরি

text: উপাত্ত বাস হল কতগুলি সিগনাল ট্রেস বা রেখার সমষ্টি যা ডির‌্যাম থেকে উপাত্ত বহন করে নিয়ে আসে ও ডির‌্যামে উপাত্ত বহন করে নিয়ে যায়। প্রতিটি ট্রেস একবারে ১ বিট করে উপাত্ত বহন করতে পারে। উপাত্ত বাসের ব্যান্ডউইড্‌থ (বা থ্রুপুট) এর প্রস্থ (বিট-এ) এবং এর কম্পাঙ্কের উপর নির্ভর করে। উপাত্ত বাসের প্রস্থ সাধারণত ৬৪ বিট হয়, যার অর্থ প্রতিটি বাসে ৬৪টি ট্রেস থাকে এবং এদের প্রতিটি ১ বিট করে উপাত্ত স্থানান্তর করে। উপাত্তের ৬৪-বিট একককে একটি উপাত্ত ওয়ার্ড বলা হয়।


title: কম্পিউটার মেমরি

text: ঠিকানা বাস বা নির্দেশ বাস হল কতগুলি ট্রেসের সেট যে ট্রেসগুলি মেমরিতে উপাত্তের ঠিকানা বহন করে নিয়ে যায়। এছাড়াও এটি পড়া, লেখা ও রিফ্রেশ করার নির্দেশগুলিও বহন করে।


title: কম্পিউটার মেমরি

text: অসমলয়কৃত (unsychronized) মেমরি যেমন এফপিএম ও ইডিও মেমরিতে কোন নির্দিষ্ট কোষে উপাত্ত লেখার কাজটি এ ভাবে ঘটে: মেমরি নিয়ন্ত্রক চিপ প্রথমে ঠিকানা/নির্দেশ বাসে সারির ঠিকানাটি স্ট্রোব করে পৃষ্ঠা নির্বাচন করে। এরপর ঠিকানা/নির্দেশ বাসে এটি কলাম ঠিকানাটি স্ট্রোব করে। এই দুইটি কাজকে যথাক্রমে রো অ্যাড্রেস স্ট্রোব ও কলাম অ্যাড্রেস স্ট্রোব বলা হয়। কলাম অ্যাড্রেস স্ট্রোবের সাথে সাথে রাইট এনেবল সিগনাল অর্থাৎ মেমরি কোষে উপাত্ত লেখার আদেশটিও সক্রিয় করা হয়। এরপর মেমরি নিয়ন্ত্রক উপাত্ত বাস দিয়ে উপাত্ত পাঠায় এবং গন্তব্য ডির‌্যাম কোষ ঐ উপাত্ত সংরক্ষণ করে।


title: কম্পিউটার মেমরি

text: উপাত্ত পড়ার সময় একইভাবে প্রথমে রো ও পরে কলাম অ্যাড্রেস স্ট্রোব পাঠানো হয়। রাইট এনেবল সিগনাল নিষ্ক্রিয় থাকে, এবং কিছু অলস সময় অতিবাহিত হবার পর (যাকে কলাম অ্যাড্রেস স্ট্রোব লেটেন্সি বলে) উপাত্ত ডির‌্যাম থেকে মেমরি বাসে স্থানান্তরিত হয়।


title: কম্পিউটার মেমরি

text: যখন ডির‌্যাম রিফ্রেশ করা হয়, তখন এটিকে অ্যাক্সেস করা যায় না।


title: ল্য মোঁদ

text: ল্য মোঁদ () (বাংলায় "পৃথিবী") একটি ফরাসি সন্ধ্যাকালীন দৈনিক পত্রিকা। ২০০৪ সালের তথ্য অনুযায়ী এটির গ্রাহকসংখ্যা সাড়ে তিন লক্ষেরও বেশি। এটি প্রধানতম ফরাসি দৈনিক পত্রিকা।


title: ল্য মোঁদ

text: উবের ব্যভ-মেরি জেনারেল শার্ল দ্য গোলের অনুরোধে এই পত্রিকাটি প্রকাশ করা শুরু করেন। দ্বিতীয় বিশ্বযুদ্ধকালীন "ল্য তঁ" পত্রিকার উত্তরসূরী হিসেবে এর যাত্রা শুরু হয়। ১৯৪৪ সালের ১৯শে ডিসেম্বর এর প্রথম সংখ্যা প্রকাশিত হয়। ১৯৯৫ সালের ১৯শে ডিসেম্বর থেকে এটি ইন্টারনেটে পাওয়া যাচ্ছে। এর বর্তমান প্রকাশক গ্রুপ ল্য মোঁদ।


title: ল্য মোঁদ

text: পত্রিকাটির প্রধান সম্পাদক (rédacteur en chef "রেদাক্তর অঁ শেফ") হলেন প্রখ্যাত রাজনৈতিক কার্টুনিস্ট জেরার কুর্তোয়া।


title: এসএন ২০০৬জিওয়াই

text: এসএন ২০০৬জিওয়াই প্রচণ্ড শক্তিশালী একটি অতি নবতারা যা ২০০৬ সালের ১৮ সেপ্টেম্বরের দিকে আবিষ্কৃত হয়। এটি আবিষ্কার করেছিলেন আর. কুইম্বি এবং পি. মণ্ডল। আবিষ্কারের পর চন্দ্র এক্স-রশ্মি মানমন্দির থেকে একে গভীরভাবে পর্যবেক্ষণ করা শুরু হয়। এছাড়া লিক মানমন্দির সহ আরও কিছু স্থান থেকে পর্যবেক্ষণের কাজ চলতে থাকে। ২০০৭ সালের ৭ মে তারিখে নাসা এবং অন্যান্য আরও কিছু জ্যোতির্বিজ্ঞানী প্রথমবারের মত এই অতি নবতারার বিস্তারিত তথ্য প্রকাশ করে। গবেষণা লব্ধ এই তথ্য থেকে জানা যায়, এই অতি নবতারাটি এখন পর্যন্ত পর্যবেক্ষণকৃত উজ্জ্বলতম নাক্ষত্রিক বিস্ফোরণ।


title: ইসলামী ইতিকথা

text: ইসলাম সপ্তম শতাব্দীতে প্রতিষ্ঠা পায় এবং উত্তরাধিকার সূত্রে অনেক প্রাক-ইসলামী আরবীয় পৌরানিক উপাদান লাভ করে। উপরন্তু ইহুদি (যেমন- আব্রাহাম) ও খ্রীষ্টিয় পুরান (যেমন-যীশু) হতেও এতে উপাদান অন্তর্ভুক্ত হয়েছে।


title: ইসলামী ইতিকথা

text: অশুভ দৃষ্টির (Evil Eye) ধারণা কোরানের সুরা আল-ফালাকে (যেখানে মানুষকে সাহায্য চাইতে বলা হয়েছে “হিংসুকের অনিষ্ট হইতে, যখন সে হিংসা করে”) উধৃত হয়েছে। কখনও কখনও অশুভ দৃষ্টি হতে রক্ষা পাবার জন্য ফাতিমার হাত ব্যবহৃত হতো। যদিও সব ধরনের তাবিজ ও অন্ধবিশ্বাসের মতই এর ব্যবহারও ইসলামে নিষিদ্ধ। প্রথানুগ মুসলিমদের মধ্যে আশীর্বাদপ্রাপ্তি বা ঐ ধরনের অন্ধবিশ্বাস হতে রক্ষা পাবার জন্য কোরানের নানা আয়াত (যেমন আন-নিসা এবং আল-ফালাক) আবৃত্তি করতে দেখা যায়।


title: পুনরাবৃত্তি (রিকার্শন)

text: গণিত ও কম্পিউটার বিজ্ঞানে পুনরাবৃত্তি (রিকার্শন) হচ্ছে সেই পদ্ধতি যেখানে কোন ফাংশন কে এভাবে সংজ্ঞায়িত করা হয় যেন ফাংশনটি নিজেই এই সংজ্ঞায় ব্যবহৃত হয়। সাধারণ অর্থে, রিকার্শন বলতে একই উপায়ে বস্তুর পুনঃব্যবহার কে বোঝায়। উদাহরণ স্বরূপ, যখন দু'টি আয়না পরস্পরের প্রায় সমান্তরালে থাকে তখন একটির মধ্যে অপরটির যে অসংখ্য প্রতিবিম্ব দেখা যায় তা এক রকমের পুনরাবৃত্তি (রিকার্শন)।


title: পুনরাবৃত্তি (রিকার্শন)

text: গণিত ও কম্পিউটার বিজ্ঞানে পুনরাবৃত্তি (রিকার্শন)


title: পুনরাবৃত্তি (রিকার্শন)

text: গণিতে পুনরাবৃত্তি (রিকার্শন) ফাংশন হলো এমন একটি ফাংশন যা নিজেকে নিজেই call করে ।


title: পুনরাবৃত্তি (রিকার্শন)

text: ইচ্ছে কোডঃ রিকার্শন ফাংশন


title: মৃত্তিকা বুনট

text: মৃত্তিকায় অবস্থিত বালি, পলি ও কর্দম কনার পারস্পরিক অনুপাতকে মৃত্তিকা বুনট বলে। আন্তর্জাতিকভাবে মৃত্তিকা বুনটকে ১২টি বুনট শ্রেণীতে ভাগ করা হয়েছে।


title: মৃত্তিকা বুনট

text: ১২ টি প্রধান বুনট শ্রেণী রয়েছে:


title: ডাকিনীবিদ্যা

text: ডাকিনীবিদ্যা হলো বিভিন্ন ধরনের জাদুকরী বা অতিমানবিক ক্ষমতা নিয়ে চর্চা। এই সব জাদুকরী ক্ষমতা নিয়ে যিনি কাজ করেন, বা ক্ষমতা রাখার দাবি করেন, তাকে ডাইনি বলা হয়ে থাকে।


title: ডাকিনীবিদ্যা

text: ডাকিনীবিদ্যা বা আকর্ষণীয়তা ব্যাপকভাবে অর্থহীন চেতনা ও গোষ্ঠী দ্বারা ব্যবহৃত জাদু দক্ষতা এবং ক্ষমতার অভ্যাস এবং বিশ্বাস। ডাকিনীবিদ্যা একটি বিস্তৃত শব্দ যা সংস্কৃতিগত এবং সামাজিকভাবে পরিবর্তিত হয়, এবং এইভাবে স্পষ্টতা সঙ্গে সংজ্ঞায়িত করা কঠিন হতে পারে, তাই শব্দটির অর্থ বা তাত্পর্য সম্পর্কে ক্রস সাংস্কৃতিক অনুমিতিগুলি সতর্কতার সাথে প্রয়োগ করা উচিত। ডাকিনীবিদ্যা প্রায়ই একটি ধর্মবিশ্বাসমূলক বা ঔষধি ভূমিকা রাখে, এবং প্রায়ই সমাজ ও গোষ্ঠীর মধ্যে উপস্থিত থাকে যার সাংস্কৃতিক কাঠামোটি একটি জাদুকরি বিশ্ব দর্শনকে অন্তর্ভুক্ত করে।


title: ডাকিনীবিদ্যা

text: ডাক হিন্দু দেবতা শিব এর অনুচর। ডাক হচ্ছে এক ধরনের পিশাচ। ডাকের স্ত্রী-লিঙ্গ ডাকিনী। ডাকিনী থেকেই ডাইনি শব্দের উৎপত্তি।


title: ডাকিনীবিদ্যা

text: ডাকিনীবিদ্যা এবং তার অস্তিত্বের বিশ্বাসের ধারণার ইতিহাস রেকর্ড করা হয়েছে। তারা বিভিন্ন সময়ে "আদিম" এবং "অত্যন্ত উন্নত" সংস্কৃতির এবং আজকের অনেক সংস্কৃতির মধ্যে গুরুত্বপূর্ণ ভূমিকা পালন করে রয়েছে, সহ বিভিন্ন সময়ে সংস্কৃতি ও ধর্মের বিভিন্ন সময়ে এবং বিভিন্ন বৈচিত্র্যের মধ্যে বর্তমান বা কেন্দ্রীয়। বৈজ্ঞানিকভাবে, ঐন্দ্রজালিক ক্ষমতা এবং ডাকিনীবিদ্যার অস্তিত্ব সাধারণত বিশ্বাসযোগ্যতার অভাব এবং উচ্চমানের পরীক্ষামূলক পরীক্ষা দ্বারা অসমর্থিত বলে মনে হয়, যদিও ব্যক্তিগত ডাকিনীবিদ্যা চর্চা এবং প্রভাব বৈজ্ঞানিক ব্যাখ্যাের জন্য উন্মুক্ত হতে পারে বা মানসিকতা ও মনোবিজ্ঞানের মাধ্যমে ব্যাখ্যা করা যেতে পারে।


title: ডাকিনীবিদ্যা

text: ঐতিহাসিকভাবে, পাশ্চাত্য জগতের ডাকিনীদের প্রধান ধারণা ডাকিনীবিদ্যা বিরোধী ওল্ড টেস্টামেন্ট আইন থেকে এসেছে এবং মূল প্রজন্মের মধ্যে প্রবেশ করে যখন ডাকিনীবিদ্যায় বিশ্বাস আধুনিক যুগের চার্চ অনুমোদন লাভ করে। এটা ভাল এবং মন্দ মধ্যে একটি থিওসফিক্যাল দ্বন্দ্ব পোসিটস (posits), যেখানে ডাকিনীবিদ্যা সাধারণত মন্দ ছিল এবং প্রায়ই শয়তান এবং শয়তান উপাসনার সঙ্গে যুক্ত। এটি মহামারি আকারে ইউরোপীয় যুগের শেষের দিকে, পূর্বে আপত্তিকারী ইউরোপে মৃত্যুদন্ড, নির্যাতন এবং স্ক্যাপেগেটিং (scapegoating) (মানব দুর্যোগের জন্য দোষারোপ করা), এবং বড় আকারের ডাকিনী বিচার ও ডাকিনী শিকারে পরিণত হয়। আধুনিক দিনে খ্রিস্টীয় দৃষ্টিভঙ্গি বিভিন্ন এবং তীব্র বিশ্বাস এবং বিরোধী (বিশেষ করে খ্রিস্টীয় মৌলবাদীদের কাছ থেকে) দৃষ্টিভঙ্গি থেকে দৃষ্টিভঙ্গিকে অসম্মানিত করে এবং কিছু গীর্জাগুলিতে অনুমোদনও দেওয়া হয়। বিংশ শতাব্দীর মাঝামাঝি থেকে ডাকিনীবিদ্যা - মাঝে মাঝে সমসাময়িক ডাকিনীবিদ্যা বলা হয় যা পুরোনো বিশ্বাস থেকে স্পষ্টভাবে আলাদা করে - আধুনিক পৌত্তলিকতার একটি শাখার নাম হয়ে ওঠে। এটা বেশিরভাগই উইক্ক্যান (Wiccan) এবং আধুনিক ডাকিনী ঐতিহ্যের মধ্যে চর্চা, এবং গোপনীয়তা আর চর্চা হয় না।


title: ডাকিনীবিদ্যা

text: পশ্চিমা মূলধারার খ্রিস্টীয় দর্শন ডাকিনীবিদ্যা সম্পর্কে একমাত্র সামাজিক দৃষ্টিভঙ্গি থেকে অনেক দূরে। বিশ্বজুড়ে অনেক সংস্কৃতির ব্যাপক প্রচলন এবং সাংস্কৃতিক বিশ্বাস রয়েছে যা "ডাকিনীবিদ্যা" হিসাবে নিখুঁতভাবে অনুবাদ করা হয়, যদিও ইংরেজী অনুবাদ মুখোপাধ্যায় তাদের ফরম, জাদুকর বিশ্বাস, অভ্যাস এবং তাদের সমাজে স্থান। ঔপনিবেশিকতার যুগে, সমগ্র বিশ্ব জুড়ে অনেক সংস্কৃতির ঔপনিবেশিকতার মধ্য দিয়ে আধুনিক পাশ্চাত্য বিশ্বের কাছে উন্মুক্ত করা হয়েছিল, সাধারণত সহানুভূতিশীল এবং আন্তরিক খ্রিস্টীয় মিশনারি কার্যকলাপের পূর্বে ("খ্রিস্টীয়করণ" দেখুন)। এই সংস্কৃতিতে জাদুবিদ্যা ও ডাকিনীবিদ্যা সম্পর্কিত বিশ্বাসগুলি প্রথাগত পশ্চিমা ধারণার দ্বারা প্রভাবিত ছিল। সন্দেহাতীত ডাইনি (মোহিনী স্ত্রীলোক) চরিত্রে শিকারি, চিত্তবিনোদন, এবং হত্যাকাণ্ড বা চালনা এখনও আধুনিক যুগে সংঘটিত হয়, শিকারের উভয় কল্পনাপ্রসূত ডাকিনীর অংশে এবং হত্যাকারী জাদুকরী চিকিত্সকদের জন্য হত্যাকাণ্ডের সাথে।


title: ডাকিনীবিদ্যা

text: অসুস্থতা সম্পর্কে বিশ্বাসের কারণে আধুনিক ঔষধেও সন্দেহ ডাকিনীবিদ্যা কারণে আজও অনেক দেশে অব্যাহত, দুর্ভাগ্যজনক স্বাস্থ্যসেবা পরিণতির সঙ্গে। এইচআইভি / এআইডিএস এবং ইবোলা ভাইরাসের রোগ দুই ধরনের প্রায়ই-প্রাণঘাতী সংক্রামক রোগের মহামারী, যাঁর চিকিৎসা ও নিয়ন্ত্রণে ডাকিনীবিদ্যাতে আঞ্চলিক বিশ্বাস দ্বারা মারাত্মকভাবে ব্যাঘাত ঘটেছে। এই রোগে আক্রান্ত অন্যান্য গুরুতর চিকিৎসার ক্ষেত্রে যক্ষ্মা, কুষ্ঠ, মৃগীরোগ এবং সাধারণ গুরুতর জীবাণু বুরুলি (Buruli) আলসার অন্তর্ভুক্ত রয়েছে। বিশ্বের অনেক অংশে জনস্বাস্থ্যের ক্ষেত্রে মহামারীবিদ্যা এবং আধুনিক স্বাস্থ্য জ্ঞান সম্পর্কিত যথেষ্ট শিক্ষামূলক কাজের প্রয়োজন হয়, কার্যকর প্রতিরোধমূলক স্বাস্থ্য ব্যবস্থা ও চিকিত্সাগুলির উত্সাহিত করা, শিকারের নিন্দা করা, নিন্দা করা এবং লজ্জাকরতা কমাতে এবং মানুষের প্রাণকে প্রতিরোধ করা এবং শরীরের অংশগুলির জন্য প্রাণীর প্রজাতির বিপদের ঝুঁকি প্রতিরোধের জন্য যাদুকর ক্ষমতার কথা প্রকাশ করা।


title: কোড ডিভিশন মাল্টিপ্‌ল অ্যাক্‌সেস

text: কোড ডিভিশন মাল্টিপল অ্যাক্সেস (সিডিএমএ) মাল্টিপ্লেক্সিং করার এক ধরণের পদ্ধতি। এটি তারহীন যোগাযোগ ব্যাবস্থা। এই ব্যাবস্থায় একই ফ্রীকয়েন্সি তে বহুজন কথা বলার সুযোগ পায়, কেবলমাত্র ব্যাবহারকারী ভেদে সকলের কথাকে বিশেষ ভাবে সাংকেতিক ভাবে প্রতিটি ফ্রীকয়েন্সিতে বিভক্ত করা হয়।


title: ওয়াল্টার স্কট

text: ওয়াল্টার স্কট (আগস্ট ১৫, ১৭৭১ - সেপ্টেম্বর ২১, ১৮৩২) স্কটল্যান্ডের বিখ্যাত ঐতিহাসিক উপন্যাস রচয়িতা এবং কবি। পুরো ইউরোপ জুড়ে তার সময়ে তিনি সবচেয়ে বেশী জনপ্রিয়তা অর্জন করেছিলেন। এক অর্থে বলতে গেলে স্কট প্রথম লেখক যিনি নিজের জীবদ্দশাতেই আন্তর্জাতিক খ্যাতি অর্জন করতে সমর্থ হয়েছেন। তার সময়ে তার বইগুলো অস্ট্রেলিয়া এবং উত্তর আমেরিকার বিভিন্ন দেশে জনপ্রিয়তা অর্জন করেছিল। এখনও তার বই ব্যাপক হারে পঠিত হয়। ইংরেজি এবং বিশেষ করে স্কটিশ সাহিত্যে তার সাহিত্যকর্মগুলো বিশেষ স্থান অধিকার করে আছে। তার বিখ্যাত সাহিত্যকর্মগুলোর মধ্যে রয়েছে "আইভানহো", "রব রয়", "দ্য লেডি অফ দ্য লেক", "ওয়েভারলি" এবং "দ্য হার্ট অফ মিডলোথিয়ান"।